
UDGIVET  PAA  BEKOSTNING  AF  CARLSBEHGFONDET 


KJØUENHAVS.  —  blASCO  LrXOS  KGL.  UOF-BOGIltYKKKllI  (F.  DBKVKK). 


JDen  3den  November  1895  lettede  den  danske  Krydser- 
fregat „Fyen"  —  Kommandør  C  ar  o  c  —  fra  Kjøbenhavns 
Pihed  og  stod  ud  i  Sundet,  „bound  for"  de  vestindiske  Øer. 
Ombord  vare  som  Passagerer  Zoologen  Cand.  Levinsen 
og  vi,  som  alle  ved  Ministeriets  og  Chefens  Velvillie  vare 
satte  i  Stand  til  paa  denne  Maade  at  gjøre  en  Rejse  til 
det  danske  Vestindien  for  at  studere  Naturforholdene  der. 

Efter  en  Rejse  paa  50  Dage,  hvoraf  vi  havde  tilbragt  en 
Uge  i  England,  omtrent  lige  saa  lang  Tid  i  Spanien  (Gadiz) 
og  nogle  Dage  paa  Madeira,  kom  vi  til  St.  Thomas  den  !^2de 
December. 

Den  Dde  Jan.  gik  Fregatten  til  St.  Jan  og  vendte  tilbage 
til  St.  Thomas  den  Ilte.  Den  15de  Jan.  forlagdes  Stationen 
til  St.  Groix,  hvor  „Fyen"  blev  indtil  den  28de,  da  der 
returneredes  til  St.  Thomas.  Den  2den  Febr.  forlod  vi  St. 
Thomas  og  stod  hjemefter.   ■ 

Vi  skylde  saavel  „Fyen" s  Chef  som  dens  Officerer  Tak 
for  den  Velvillie,  der  er  vist  os  baade  under  Over-  og  Til- 
bagefarten og  under  Opholdet  i  Vestindien. 

Endvidere  bede  vi  Alle  i  Vestindien,  som  paa  forskjellig 
Maade  under  vort  Ophold  dér  have  været  os  behjælpelige, 
at  modtage  vor  bedste  Tak,  og  særlig  gjælder  dette  Hr.  Plan- 
tageejer Switzer  paa  „Little  Princess"  paa  St.  Croix  for 
den  overordentlige  Gjæstfrihed,  han  har  vist  os. 

Dernæst  bringe  vi  herved  Hr.  Professor  W  ar  min  g  vor 
Tak  for  den  Bevaagenhed,  han  har  vist  os,  og  for  den 
Elskværdighed ,  hvormed  han  altid  har  været  rede  til  at 
hjælpe  os,  hvor  det  var  nødvendigt,  blandt  andet  ved  at 
stille  en  Del  Figurer,  som  Professoren  selv  har  tegnet  i  Vest- 
indien i  Aaret  1892  til  vor  Disposition. 

Og  endelig  takke  vi  Direktionen  for  Carlsberg- 
fondet,  der  har  bevilliget  os  de  til  Udgivelsen  af  denne 
Afhandling  nødvendige  Midler. 


Halofytvegetationen 

af 
F.  Borgeseu. 

Denne  Vegetation  falder  paa  de  dansk-vestindiske  Øer  i 
følgende  5  Grupper: 

Hav  græsvegetationen, 

Sandstrand  s  vegetation  en, 

Klippekystvegetationen, 

Mangrove  vegetation  en  og 

de  saltholdige  Lersletters  Vegetation. 


Havgræsvegetatioiien . 

Ganske  modsvarende  vor  Zosteravegetation  og  optrædende 
paa  lignende  Maade  findes  ved  de  vestindiske  Kyster  paa 
løs  Bund  (Sand-  og  Dyndbund)  en  Havgræsformation.  Den 
forekommer  i  '^k  —  3  Favnes  Dybde  paa  mere  beskyttede 
Steder  i  Bugter  og  indenfor  Koralrevene. 

Af  Fanerogamer  fmder  man  her:  Thalassia  testudi- 
num  Kon.  (Hydrocharitaeeæ),  ej  ulig  vor  Zostera,  men  med 
bredere  og  kortere  Blade ;  den  har  store,  i  Sandet  nedsænkede, 
zigzagbøjede  Rhizomer,  der  ere  tæt  beklædte  med  9-radede, 
taglagte,  brunlige  Lavblade.  Dernæst  Cyinodocea  manato- 
rum  Asehers.  (Potamogetonaceæ)  med  trinde  Blade  og  lige- 
ledes nedsænkede  Rhizomer.  Endvidere  forekomme  de  smaa 
lysegrønne,  zarte  Halophila-KviQV  H.  Engehnanni  og  Baillonis 
Asehers.  (Hydrocharitaeeæ),  hvis  traadfine,  glatte,  grønne 
Udløbere  krybe  ovenpaa  Sandet,  samt  hist  og  her  Halodule 
Wrightii  Asehers.  (Potamogetonaceæ). 

Endelig  levere  Algerne  et  meget  væsentligt  Kontingent 
til  denne  Formation.  Foruden  de  paa  ovennævnte  Blomster- 
planters Blade  optrædende  epifytiske  Alger,  der  saaledes  ogsaa 
maa  regnes  med  til  Formationen,  forekommer  endnu  en  Del 
Arter,  som  altsaa,  i  Modsætning  til  de  ellers  almindelig  klippe- 
elskende  Alger,  foretrække  at  voxe  paa  blød  Bund.  Af  disse 
Alger  maa  særlig  fremhæves  følgende.  En  Del  Caulerpa- 
Arter  (junrperoides ,  plumaris,  crassifolia  ;var.  mexicana  og 
andre)  ligne  i  deres  Voxemaade  ganske  Fanerogamerne  og 
kunne  ligesom  disse  ved  Hjælp  af  deres  ofte  adskillige  Alen 
lange  Skud  dække  ret  betydelige  Arealer ').  Derimod  have  de 
ligeledes  almindeligt  forekommende  Alger  Penicillus  capitatus, 
TJdotea  flabellata  og  flere  Halimeda-Arier  tykke,  cylindriske, 
af  hyfelignende  Traade  med  talrige,  fasthæftede  Sandkorn, 
dannede  Basaldele,  hvormed  de  ere  fæstede  i  Bunden. 

Alle  disse  Alger  forekomme  meget  hyppig  og  ofte  i 
stort  Individantal,  stundom  i  aldeles  rene,  ublandede  Be- 
voxninger,  snart  af  den  ene  Art,  snart  af  den  anden,  og 
beherskende  betydelige  Arealer,  saaledes,  at  man  her  med 
Rette  kan  tale  om  f.  Ex.  et  Gaulerpa-Samlag,  et  Peni- 
cillus-Samlag  o. s. v. 

Sandstrandsvegetioueii. 

Medens  Strandsandet  ved  vore  Kyster  som  bekjendt 
hovedsagelig  er  sammensat  af  Kvarts,  ere  Strandbredderne 
paa  de  dansk-vestindiske  Øer  dannede  af  Kalksand,  væsentlig 
Koralkalk,    men  forskjellige  Kalkalger  f.  Ex.  Hal  i  m-eda- Aviei\ 


')  Betragter  man  en  saadan  Caulerpa-Gren  f.  Ex  at  C.  juniper oidei<  lidt 
nærmere,  er  det  aldeles  paafaldende,  hvor  den  i  Voxemaade  minder 
om  Carex  arenaria.  Den  i  Dyndet  nedsænkede  Hovedstamme  er 
fortil  ligesom  Carex  nrenaria's  spids,  saaledes,  at  den  med  Lethed 
kan  trænge  gjennem  Bunden;  fra  denne  Hovedstamme  udgaar  nu 
med  visse  Mellemrum,  og  ganske  i  Lighed  med  Carex  arenaria.  op 
ad  grønne  Assimilationsskud  og  nedad  fint  forgrenede  ^Bødder",  og 
ligesom  hos  Carex  arenaria  kan  man  finde  alenlange,  lige  Bækker 
af  Assimilationsskud. 


Udotea,   Penicillus,  Corallina  o.  a.  levere  et  ikke  ringe  Kon- 
tingent til  dette. 

Dette  Kalksands  enkelte  Partikler  ere  i  Almindelighed  af 
meget  forskjellig  Størrelse  —  fra  store  Brokker  til  ganske 
fine  Dele  —  men  gjennemgaaende  ere  dog  de  enkelte  Korn 
betydelig  større  og  tungere  end  hos  os,  hvad  der  har 
til  Følge,  at  det  vanskelig  kan  hvirvles  afsted  af  Vinden; 
jeg  har  i  hvert  Tilfælde  ikke,  selv  ved  en  nok  saa  frisk 
Passat,  set  Sandet  fyge,  —  og  paa  de  danske  Øer  findes  ej 
heller,  saa  vidt  jeg  ved,  Klitter. 

Vegetationen,  der  dækker  dette  oftest  kun  indtil  nogle 
faa  Hundrede  Alen  brede  Sandstrandsbælte,  falder,  i  Lighed 
med  hvad  Schimper^)  har  fundet  for  Javas  Vedkommende, 
i  2  naturlige  Samlag,  som  man  med  Warming-)  kan  kalde 
Pescapræ-Samlaget  og  Goccoloba-Samlaget. 

Pescapræ-Sam laget,  der  voxer  yderst  ved  Havet, 
bestaar  hovedsagelig  af  urteagtige  Planter,  hvis  vigtigste  og 
mest  karakteristiske  Repræsentant  er  Ipomæa  pes  capræ  Sw. 
(sml.  Tavle  1),  efter  hvilken  Schimper  ogsaa  for  Javas  Ved- 
kommende, hvor  denne  Plante  ligeledes  er  almindelig,  har 
opkaldt  sin  Formation. 

Indenfor  dette  ydre,  lavere  Bælte  voxer  nu  et  Samlag, 
bestaaende  af  Buske  og  Træer  —  modsvarende  Schimpers 
Barringtonia-Formation.  —  Dette  Samlag  kan  man  i 
Overensstemmelse  med  Warming  (1.  c.)  benævne  Gocco- 
loba-Samlaget, eller  maaske  snarere  Manchinil-Gocco- 
loba-Samlaget,  (se  Tavle  3  og  4)  efter  dets  3  alminde- 
ligste Repræsentanter:  Coccoloba  uvifera  Jacq.  og  Hippomane 
Mancinella  L. 

Pescapræ-Samlaget. 

De  Arter,  der  paa  de  danske  Øer  sammensætte  dette 
Samlag,  ere  følgende:  Af  Gramineer  navnlig  Stenotaphrum 
americanum  Schrk.,  Dadyloctenium  ægyptiacum  W.,   Ci/nodon 


^)  Schimper:  Die  indomalayische  Strandflora.    Jena  1891.    pag.68— 84. 
^)  Warming:  Plantesamfund.     Kjøbenhavn  1895.     pag.  259— 61. 


Dactylon  Pers.,  Sporobolus  virginiciis  Kth.  og  Paspalum  di- 
stichum  Sw.  Dernæst  Amarantaceen  Philoxerus  vermiculatus 
R.  Br.  med  mørkegrønne,  ikke  særlig  tykke  Blade,  der  ere 
glinsende  paa  begge  Sider;  de  52  tykbladede  Portulaca- 
Arter  P.  oleracea  L.  og  P.])ilosa  L.,  Sesuvium  Portulacastrum 
L.  med  friskgrønne,  glinsende,  glatte,  trinde  Blade;  Helio- 
tropium  curassavicum  L.  med  blaadiiggede ,  kjødede  Blade, 
EupJiorhia  hiixifolia  Lam.  med  ejendommelige,  i  2  Rækker 
stillede  Blade,  der  ligeledes  ere  blaaduggede  og  kjødfulde, 
Cakile  æqualis  L'Hér. ,  der  i  Habitus  ganske  ligner  vor  C. 
maritima,  kun  at  den  er  træagtig  ved  Basis  af  Grenene  og 
rimeligvis  kan  leve  flere  Aar.  I  det  hele  taget  ere  flere  af 
de  her  nævnte  Arter  f.  Ex.  E.  bvxifolia,  Heliotropium  curas- 
savicum o.  a.  rettest  at  opfatte  som  Halvbuske,  idet  de  ældre 
basale  Dele  af  Stænglerne  ere  forvedede. 

Endvidere  forekommer  Rubiaceen  Diodia  radicans  Gham. 
et  Schl.,  der  er  ny  for  vore  Øer  (jeg  fandt  den  paa  Orkanøen 
ved  St.  Thomas),  og  endehg  Canavalia  ohtusifolia  DC.^)  og 
Ipomæa  pes  caprce  Sw.  Disse  3  sidste  Arter  have  alle  lange 
Ranker,  der  ligge  henad  Sandet;  hos  Canavalia  og  navnlig 
hos  Ipomæa  pes  capræ  blive  de  som  bekjendt  mange  Metre 
lange  (se  Tavle  1)  og  rodslaaende  ved  Bladfæsterne  (efr. 
Warmings  Fig.  3  i  Halofytstudier). 

Vegetationen  er  oftest  spredt,  Individerne  findes  kun 
hist  og  her,  og  overalt  skinner  det  hvide  Koralsand  frem. 
Kun  paa  enkelte,  mere  beskyttede  Steder,  hvor  Sesuvium 
voxer  yppig  (se  Tavle  3 ,    den  lave  Vegetation   foran  Cocco- 


')  I  St.  Croix's  Flora  (Vidensk.  Meddelelser  fra  Nath.  For.  1876,  pag.  33) 
opfører  Eggers  ikke  Canavalia  obtusifoUa,  medens  Dolichos 
Lablab  angives  som  almindelig  ved  de  sandede  Kyster;  der- 
imod findes  begge  Arter  anførte  i  „Flora  of  St.  Croix  and  the  virgin 
istands"  i  Bulletin  of  the  United  States  National  Museum  Nr.  13, 
1879,  pag.  44  og  45,  Dolichos  Lablab  som  „very  conimon"  og 
Canavalia  obtusifolia  som  „common  along  the  seashore".  Da 
imidlertid  de  Eggers'.ske  Exemplarer  af  Dolichos  Lablab,  der  findes 
her  i  Museet,  alle  ere  Canavalia  og  jeg  ikke  har  set  Dolichos 
Lablab  ved  Stranden  (det  er  jo  en  alm.  dyrket  tropisk  Kulturplante) 
formoder  jeg,    at  der  her  fra  Eggers'  Side  foreligger  en  Forvexling. 


loba  er  navnlig  Sesuvmm) ,  eller  Ipomæa  med  sine  lange 
Ranker  har  dannet  et  tæt  Fletværk,  kan  Jordbunden  være 
skjult.  Vegetationen  er  lav,  sjældent  højere  end  en  halv 
Meter;  dens  Farve  er  gullig-grøn  eller  frisk-grøn  efter  de  paa 
hvert  Sted  fremherskende  Arter. 

Nogle  biologiske,  morfologiske  og  anatomiske 

Bemærkninger. 

At  disse  Planter  i  den  brændende  Solhede  og  det 
blændende  Lys,  der  synes  dobbelt  stærkt  derved,  at  det  kastes 
tilbage  af  det  hvide  Sand,  og  i  en  oftest  frisk  Passat  ere 
udsatte  for  en  uhyre  Transpiration  og  derfor  ere  udrustede 
paa  forskjellige  Maader  til  Værn  mod  denne,  er  jo  ikke 
andet,  end  hvad  man  kunde  vente. 

Græssernes  Blade  ere  saaledes  mere  eller  mindre  blaa- 
grønne  og  kunne  hos  flere  rulles  sammen  f.  Ex.  hos  Cynodon 
o.  a.  Spalteaabningerne  ligge  kun  i  Furerne  paa  Bladets 
Overside,  f.  Ex.  hos  Stenotcqjhnmi,  og  hos  denne  er  Bladets 
to  Halvdele  bøjede  sammen  opad,  hvad  der  yderligere  maa 
hæmme  Fordampningen. 

Tykke,  kjødfulde  Blade,  der  jo  i  det  Hele  taget  ere  saa 
almindelige  hos  Halofyter,  findes  som  alt  nævnt  hos  ad- 
skillige f.  Ex.  hos  Sesuviwn  Portulacastrum ,  Cakile  æqualis, 
Portulaca  oleracea  og  pilosa,  Eiiphorbia  huxifolia  og  andre, 
mindre  tykke  hos  Ipomæa  pes  capræ  og  Philoxerus  vermicu- 
latus;  blaagraa  Blade  og  Stængler,  en  Karakter,  der  ligeledes 
er  saa  almindelig  hos  Halofyter,  have  Heliotropium  curassa- 
vicum,  Euphorhia  huxifolia  og  flere  Græsser. 

Som  Værn  mod  den  stærke  Insolation  tjener,  hvad 
Warming^)  ogsaa  har  paavist,  at  Bladene  hos  de  fleste 
ere  mere  eller  mindre  stejlt  opadrettede,  f.  Ex.  hos  Sesuvium, 
Cakile,  Græsserne  etc;  E.  buxifolia''s  Blade  ere  dels  opad- 
rettede, dels  dækker  ofte  det  ene  Blad  delvis  over  det  andet  2). 


^)  Warming  1.  c.  pag.  252. 

*)  cfr.  Warming:  Disposition  des  feuilles  de  l'Euphorbia  huxifolia  Lam. 
i  Oversigt  over  d.  danske  Vidensk.  Selskabs  Forhandlinger  1896. 

Hos  Ipomæa  pes  capræ  ere  Bladene  opadrettede,  og  endvidere 
ere  de  bøjede  efter  Midtribben  i  en  næsten  ret  Vinkel  (se 
Tavle  1,  den  lange  Ranke  i  Forgrunden  og  Warming's  Halo- 
fytstud.  Fig.  3).  I  Knoppen  er  Bladlejet  sammenlagt,  og  de 
ældre  Blade  ere  bøjede  henover  de  yngre  med  den  forholdsvis 
kraftig  udviklede  Midtribbe  udad.  Canavalia  obtusifolia^s 
Smaablade  ere  ogsaa  omtrent  lodret  stillede,  og  Bladlejet  er 
ligeledes  her  sammenlagt;  Axelbladene,  der  tidlig  udvikles, 
have  Form  af  2  udstaaende,  ægformet-sammentrykte  Kamme 
af  en  hornagtig  Konsistens  og  tjene  sikkert  de  unge  Blade 
til  Beskyttelse. 

Sammenligner    man    endvidere  de  forskjellige ,    her    op- 
trædende Arters   Blade,    vil   man    fmde,    hvad  Eg  ger  s    og 
W  arm  in  g')  ogsaa  fremhæve,  at  de  omtrent  alle  (Undtagelser 
ere  Ipomæa  pes  capræ  og  Canavalia  ohtusifolia)  ere  mere  eller 
mindre  linie-  eller  spatelformede,  og  det  samme  gjælder  frem- 
deles de  fleste  i  Goccoloba-Sam laget  optrædende  Buskes 
Blade  (se  f.  Ex.  Tab.  2) ;    da  Bladene  tillige,   som  alt  nævnt, 
gjenneragaaende    ere    kjødfulde,    faas    herved    i    Forhold    til 
Bladets  Masse  en  forholdsvis  lille  Overflade,  og  dette  har  atter 
Betydning  derved,  at  Transpirationen  bliver  forholdsvis  mindre. 
Ved  endelig  at  sammenligne  de  vestindiske  Sandstrands- 
planter   med  vore,    opdager   man    strax  følgende  biologiske 
Forskjel.     Medens  hos   os  Udløberne,    hvor  de  findes,    ere 
underjordiske,  have  de  vestindiske  Sandplanter  gjennemgaaende 
overjordiske  Ranker.    Dette  er  f.  Ex.  Tilfældet  med  Stenotaph- 
rum  americanum  og  andre  Græsser,    Fhiloxerus  vermiculatus 
og  Sesuvium  portulacastrum,  af  hvilke  navnlig  den  sidste  kan 
danne    tætte    Bevoxninger    ved    Hjælp    af   sine    rodslaaende 
Ranker.     Biodia  radicans  har  ogsaa  meget  lange  Grene,  der 
ligge   henad  Sandet,   og  dette   gjælder  i  endnu   højere   Grad 
Canavalia  ohtusifolia  og  særlig  Ipomæa  pes  capræ ,   om  hvis 


•)  1.  c.  pag.  2.5  og  „Halofytstudier"  (D.  Kgl.  Danske  Vidensk.  Selsk.  Skr. 
G.  Række,  naturv.  og  mathein.  Afd.  VIII  4.  pag.  176,  lig.  1,  hvor  en 
stor  Del  af  de  omtalte  Arters  Blade  ere  afbildede). 

rodslaaende ,  umaadelig  lange  Ranker  Tavle  1  kan  give  en 
ganske  god  Forestilling.  Fotografiet  er  taget  paa  Sydkysten 
af  St.  Groix,  Skoven  i  Baggrunden  er  Hipijomane  Mancinella. 

Dette  Forhold  er  ogsaa  fremhævet  af  Warming^),  der 
gjør  opmærksom  paa,  at  denne  Forskjel  mellem  vore  Klit- 
planter og  de  tropiske  vistnok  maa  sættes  i  Forbindelse  med, 
at  Sandet  dér  sjældent  fyger,  hvorfor  Planterne  ikke  er  udsatte 
for  at  tilsandes,  medens  vore  derimod  stadig  blive  dækkede 
af  Sandet,  ja  endog  som  bekjendt  fordre  dette  for  at  trives 
frodigt. 

Med  Hensyn  til  de  her  nævnte  Sandstrandsplanters 
Bladanatomi  henvises  til  Warmings  Halofytstudier,  hvor  de 
fleste  Arter  ere  udførligt  omtalte  og  afbildede  2).  Canavalia 
ohtusifoUa  DG.  er  imidlertid  kun  ganske  kort  omtalt  dér,  og 
da  den  fremviser  enkelte  Ejendommeligheder,  skal  den  her 
gjøres  til  Gjenstand  for  en  lidt  nærmere  Undersøgelse. 


Fig.  1.     Canavalia  ohtusifoUa  DG. 

A.  Tværsnit  af  Blad.     B.  Oversidens  Overhud,      kr.  Celle  med  Krystal. 

C.  Undersidens  Overhud.     I>.  Stærkere  forstørrede  Celler  med  Krystaller. 

E.  Tværsnit  af  kryslalførende  Geller.     F.  Tværsnit  af  Spalteaabning. 


')  Plantesamfund  pag.  259—60  og  Halofytstudier  177—78. 

2)  Ipomæa  pes  cajn-ce  saaledes  S.  178  og  193  (Anatomi),  Sesuvium 
portulacastrum  S.  180  og  211,  Canavalia  ohtusifoUa  S.  188,  Diodia 
radicans  S.  188 ,  Cakile  æquaUs  S.  201 ,  HeUotropium  curassavicum 
S.  202,  H.  fruticosum  S.  219,  Euphorbia  huxifoUa  S.  222,  Portulaca 
oleracea  S.  223,  Philoxerus  vermiculatus  S.  224,  SporoboUis  virginicus 
S.  227,  Stenotaphrum  americanitm  S.  228,  Cynodon  Dactylon  S.  228. 

Bladet  er  dorsiventmlt  bygget,  om  end  ikke  meget  ud- 
præget. Overhuden  er  sammensat  af  polygonale  Geller,  der 
ere  noget  større  paa  Oversiden  end  paa  Undersiden.  Spalte- 
aabningerne  findes  i  stort  Antal  paa  begge  Bladets  Sider, 
dog  er  der  flest  paa  Undersiden;  de  ligge  i  Niveau  med  Epi- 
dermis  (Fig.  1  F).  En  Del  af  Spalteaabningscellerne  ere  om- 
dannede til  krystalførende  Geller  (Fig.  1  B,  C,  Z>,  Æ"),  idet 
hver  af  de  til  Læbecellerne  svarende  Geller  indeholder  en  stor, 
firkantet,  prismatisk  Krystal,  der  er  indesluttet  i  en  Kappe  af 
Vægsubstans,  som  med  Floroglucin  og  Saltsyre  bliver  tydelig 
rød  og  altsaa  er  forvedet. 

Saadanne  Krystalceller,  der  ere  af  en  lignende  Bygning 
som  de  først  af  Rosanoff,  senere  af  V.  A.  Poulsen  og 
Andre  ^)  beskrevne,  ere  hidtil  ikke  fundne  i  Epidermis. 

Mesofyllet  bestaar  øverst  af  2 — 3  Lag  Palissadeceller, 
der  indadtil  blive  kortere  og  jævnt  gaa  over  i  Svampvævets 
kortarmede  Geller;  det  underste  Lag  af  disse  over  Under- 
sidens Epidermis  er  sammensat  af  noget  længere,  palissade- 
agtige  Geller,  som  dog  have  korte  Arme.  Epidermis  bærer 
hist  og  her  flercellede  Kirtelhaar  og  endvidere  ugrenede 
Børstehaar,  som  bestaa  af  3  Geller:  2  smaa  Basalceller,  der 
bære  en  lang  Gelle  med  ujævn  Ydervæg.  Begge  Slags  Haar 
ere  bøjede  saaledes,  at  de  ligge  tiltrykte  til  Epidermis:  de 
ugrenede  Haar  ere  talrigst  paa  Undersiden.  De  bruskagtige 
Axelblade  ere  byggede  af  et  af  rundagtige  parenkymatiske 
Geller  dannet  Væv  med  smaa,  men  talrige  Intercellularrum. 
I  Epidermis  findes  de  samme  krystalførende  Geller,  som  oven- 
for ere  beskrevne.  Et  Blad,  samlet  af  Prof.  W  ar  min  g  paa 
Barbados,  havde  kun  2  Lag  Palissadeceller,  og  Mesofyllet 
var  mere  udpræget  dorsiventralt. 


*)  Se  Kohl:  Anatomisch-physiologische  Untersuchung  der  Kalksalze 
und  Kieselsaure  in  der  Pfianze,  Marburg  1889,  S.  80  og  videre,  hvor 
den  herhenhørende  Litteratur  findes  citeret. 

Coccoloba-MancMnil-Samlaget. 

Indenfor  P  es  capræ- Saml  aget  kommer,  som  ovenfor 
nævnt  en,  af  Træer  og  Buske  sammensat  Vegetation ;  denne, 
der  ganske  er  et  Sidestykke  til  den  af  Schimper  for  Java 
omtalte  Barringtonia-Formation ,  er  hyppig  ligesom  den  ja- 
vanske gjort  aldeles  uigjennemtrængelig  ved  de  samme  eller 
nærstaaende  klattrende  eller  slyngende  Planter:  Gidlandina 
Bondiic  L.  og  Bondiicella  L.,   Cassytha  americana  Ns.  etc. 

Da  den  sandede  Kyststrækning  oftest  er  temmelig  smal, 
kan  man  egentlig  i  Almindelighed  ikke  tale  om  en  Skov, 
men  Plantevæxten  danner  snarere  kun  et  smalt  Bælte  af 
Træer  og  Buske  langs  Kysten  (se  f.  Ex.  Tavle  1  og  2). 
Den  ofte  heftige  og  vedvarende  Passats  Indflydelse  paa 
dette  Bælte  ses  tydelig.  Vegetationen  hæver  sig  hyppig  jævnt 
skraanende  opad  fra  Kysten,  —  og  Træerne  kunne  ganske 
som  paa  Jyllands  Vestkyst  være  fuldstændig  skraat  afskaarne 
og  Grenene  paa  Vindsiden  udgaaede  (se  Tavle  4).  Dette 
iagttages  naturligvis  tydeligst  paa  Øernes  Nordside;  men 
ogsaa  paa  Sydsiden  af  St.  Groix  bærer  Manchinilen  tydelige 
Spor  af  Vindens  udtørrende  Indflydelse,  hvad  Eggers  ogsaa 
har  fremhævet. 

Nogen  Bundvegetation  findes  saa  godt  som  ikke  i  dette 
Skovbælte,  i  Almindelighed  ser  man  Sandet  overalt;  kun 
paa  lysere  Steder  findes  hist  og  her  nogle  lavere  Planter 
og  da  som  oftest  enten  Arter  fra  den  i  det  foregaaende 
omtalte  Pescapræformation  eller  saadanne,  som  ellers  ikke 
høre  hjennne  her.  Her  kan  saaledes  f.  Ex.  findes  Petiveria 
alliacea  L.,  Iresine  elatior  Rich.,  Tuniera  ulmifolia  L.  o.  a., 
eller  Buske  fra  Crotonkrattene  f.  Ex.  Lantana  involucrata 
Sw.,  Melochia-  og  Croton-kviev  etc. 

Af  virkelige  Træer  optræder  her  egentlig  kun  Hlppo- 
mane  MancineUa  L.,  et  særdeles  smukt  formet  Træ  med 
mørkegrønne,  glatte,  glinsende,  hængende,  mod  Spidsen  af 
Grenene  samlede  Blade  og  glat  Bark.    Coccoloba  uvifera  Jacq. 

(se  Tavle  3)  er  hyppigst  baskforniet,  de  underste  Grene  ligge 
henad  Jorden  og  ere  rodslaaende  (se  Fig.  46);  men  den  kan 
dog  til  Tider  blive  et  ret  højt  Træ  med  tyk  Stamme.  Alminde- 
lig, dels  plantet  dels  vild,  ser  man  endvidere  den  smukke 
Kokospalme,  der  med  sin  slanke  Stamme  rager  op  over 
den  lavere  Skov  (se  Tavle  4);  den  svajer  frem  og  tilbage  i 
Passaten,    og  Stammerne   ere  ofte  stærkt  bøjede  bort  i  den 


^S^i"      Å  L^  m       ^■■■' .^ISi--            _,:^=^a*sg- 1 --i^ 

Fig.  2.     Hipporiiane  Mancinella  L. 

Fritstaaende  Træ  i  nogen  Afstand  fra  Kysten.     Kratbevoxede  Bakker 

og  Mount  Eagle  i  Baggrunden.     (Efter  Fotografi  af  F.  Borgesen.) 

fremherskende  Vinds  Retning.  Sjældnere  optræder  Chry so- 
halanus  Icaco  L. ,  en  omtrent  mandshøj  Bask  med  glatte, 
glinsende,  mørkegrønne,  noget  opadrettede  Blade;  den  fandtes 
i  Mængde  i  Blomst  og  Frugt  ved  Sandy  Point. 

Endnu  maa  nævnes  et  Par  fra  Asien  indførte  Træer, 
der  hist  og  her  findes  indblandede  i  Strandskovene,  nemlig 
Thespesia  populnea  Cav.  og  Terminalia  Catappa  L. ;  den 
sidste  udmærket  ved  sin  elegante,  etageformede  Væxt  (Fig.  H). 

I  Skygge  af  disse  Træer  og  klamrende  sig  til   dem,    ses 
hyppig  de  2  stærkt  tornede  Giiilandina- Arier,  G.  Bonduc  og 


Fig.  3.    Terminalia  Catappa  L.    I  Baggrunden  Strandskov  af  Hipfomane 
og  Coccoloba  med  Kokospalmer.     (Efter  Fotografi  af  F.  Børgesen.) 


Bondncella ,  begge  tiltalende  at  se  til  med  deres  guldgule 
Blomsterstande  og  elegante  sanmiensatte  Blade,  men  alt  andet 
ond  behagelige  at  komme  i  Nærheden  af,    paa  Grund  af  de 

over  hele  Planten,  selv  paa  Bælgene,  i  Mængde  forekommende 
krumme  Torne.  Paa  Manchinilen  snylter  hyppig  Cassytha 
americana  Ns.  Hist  og  her  kan  Cissus  trifoliata  L.  og  Meta- 
stelma  alhiflorum  Gr.  findes  slyngende  i  Strandkrattet,  selv 
om  deres  rette  Hjemsted  er  i  Krattene  og  Overgangsskovene. 
Ved  Smiths  Bay  paa  St.  Thomas  iagttog  Professor  W  arm  in  g 
Loranthus  emarginatiis  Sw.  i  Strandkrattet;  men  ellers  er 
sikkert  —  bortset  fra  Cassytha  americana  —  baade  Parasiters 
og  Epifyters  Forekomst  i  Strandskovene  yderst  sjælden;  saa- 
ledes  husker  jeg  ikke  at  have  bemærket  de  ellers  overalt  i 
Krat  og  Skov  saa  yderst  almindelig  optrædende  Tillandsia- 
Arter  i  Strandkrattet. 

Udenfor  de  nu  nævnte  Træer  og  stødende  op  til  Pes- 
capræ-Samlaget  voxe  endelig  følgende  Buske:  Yderst  og  paa 
vindaabne  Steder  ofte  ene  dominerende  findes  den  tæt  graa- 
haarede ,  tykbladede  Tournefortia  gnaphalodes  R.  Br.  (se 
Tavle  2);  paa  saadanne  udsatte  Steder  er  den  ofte  knap 
^12  Meter  høj,  hvorimod  den  —  ligesom  de  efternævnte  Buske 
—  paa  lunere  Lokaliteter  kan  blive  omtrent  mandshøj.  End- 
videre ser  man  den  gulblomstrede  Kurvblomst  Borrichia 
arborescens  DC,  der  optræder  dels  i  en  glat,  dels  i  en  sølv- 
haaret  Form,  Stinana  maritima  L.  med  mørkegrønne,  matte, 
tykke,  oprette,  spatelformede  Blade  og  Ernodea  littoralis  Sw. 
med  glatte,  langstrakt -elliptiske,  i  begge  Ender  tilspidsede 
Blade.  Som  smaa  Træer  ses  hyppig  Jacquinia  armillaris  L. 
med  lysgrønne,  noget  opadrettede  Blade,  hvis  Rande  ofte  ere 
tilbagerullede,  og  Bontia  daphnoides  L.  med  glatte,  mørke- 
grønne, noget  kantstillede  Blade.  Sjældnere  findes  Scævola 
Flumieri,  der  i  Modsætning  til  de  øvrige  her  optrædende 
Buske  har  bredere,  rundagtige  Blade,  der  ere  tykke  og  glatte. 

Eggers^)  anfører  endvidere  følgende  for  Sandstrand: 
Ecastophyllum  Brotvnii  Pers. ,  Clerodendron  aculeatuni  Gr., 
Coluhrina  ferruginosa  Brongn.,   Canella  alba  Murr.,  Dodonæa 


' )  1.  c.  pag.  54  og  55. 

viscosa  L. ,  Sopliora  tomentosa  L.  samt  de  to  Træer  Hæma- 
toxylon  canipechiamim  L.  og  Bucida  Buceras  L. ;  flere  af  disse 
ere  imidlertid  sikkert  ikke  typiske  Sandstrandsplanter,  Bucida 
Buceras  forekommer  saaledes  f.  Ex.  paa  St.  Thomas  hyppig 
i  fugtige  Skovdale,  Hæmatoxylon  campechiatium  og  Clero- 
dendroii  aculeatum  høre  snarest  hjemme  i  de  tørre  Krat,  og 
om  Dodonæa  viscosa  skriver  Schimper'),  at  den  ogsaa 
forekommer  i  det  Indre  af  Java.  Naturligvis  er  det  umuligt 
at  trække  fuldstændig  skarpe  Grænser;  hvor  karakteristiske 
baade  Coccoloha  og  Manchinil  end  ere  for  Sandstrand,  kunne 
de  dog  begge  forekomme  ogsaa  paa  andre  Lokaliteter.  Saa- 
ledes har  jeg  set  dem  voxe  paa  mere  tørre  Steder  i  Krauses 
Lagun  paa  Lerbund,  og  selv  i  det  Indre  af  St.  Croix  ses  de 
begge  ret  hyppigt.  Fig.  2  er  netop  efter  et  Fotogi'afi  af  et 
Manchiniltræ,  der  stod  isoleret  i  betydelig  Afstand  fra  Kysten. 
I  denne  Sammenhæng  skal  jeg  ogsaa  nævne,  at  omvendt 
enkelte  Tørhedsplanter  undertiden  kunne  ses  paa  Saltbund. 
Prof.  Warming  iagttog  saaledes  i  en  Lagune  paa  Sydsiden  af 
St.  Groix,  at  Acacia  Farnesiana,  Opuntia  og  Cereus  kunne 
voxe  ved  Siden  af  Lagunctdaria,  og  Jorden,  hvori  de  staar, 
have  Overtræk  af  udkrystalliseret  Salt;  dette  sidste  har  jeg 
set  ved  den  store  Lagune  paa  Østsiden  af  St.  Thomas. 

Krattet  er  oftest,  som  ovenfor  nævnt,  omtrent  mandshøjt, 
dets  Farve  efter  de  dominerende  Arter  snart  graagrøn  eller 
gullig-grøn,  sjældnere  mørkgrøn. 

Biologiske,  morfologiske  og  anatomiske 
Bemærkninger. 

Ogsaa  her  vil  Vegetationen  være  i  høj  Grad  udsat  for 
stærk  Transpiration,  og  paa  mange  Maader  vise  de  her  op- 
trædende Arter  sig  derfor  udrustede  og  tillempede  i  Overens- 
stemmelse hermed.  Vi  gjenfinde  saaledes  atter  her,  ligesom  i 
Peseapræ-Samlaget,   hos  mange  af  de   buskagtige  de  samme 


*)  1.  c.  pag.  74. 

elliptisk-linieformede  Blade,  f.Ex.  hos  Ernodea  Uttoralis,  —  eller 
langstrakt-spatelformede  hos  Tournefortia  gnajihalodes,  Suri- 
ana  maritim a  og  Borrichia  arhorescens.  Endvidere  ere  Bladene 
oftest  mere  eller  mindre  stærkt  opadrettede  (se  Billedet  af 
Tournef.  Tavle  2).  Dernæst  have  mange  af  dem  kjødfulde  Blade 
f.  Ex.  Tournefortia^  Borrichia,  Suriana.  Nogle  have  stærkt  og 
tæt  haarede  Blade,  som  Tournefortia,  den  haarede  Form  af  Bor- 
richia o.  a.  Glatte,  glinsende  Blade  findes  f.  Ex.  hos  Hippomane 
Mancinella,  Bontia  daphnoides,  Scævola  Plumieri  og  andre. 


Fig.  4.     Coccoloha  ucifera  Jacq. 
A.    Parti  af  en  Gren  visende  de  2radede  Blades  stejlt  opadrettede  Stilling. 
jB.    Del  af  en  nedliggende,  rodslaaende  Gren,  hvorfra  et  lodret  Skud  udgaar. 
Begge  Figurer  (stærkt  formindskede)    efter  Tegning  af  Prof.  Warin  ing. 


Nogle  enkelte  Arter  fortjene  noget  nærmere  at  omtales, 
og  jeg  skal  da  begynde  med  Coccoloha  uvifera  Jacq.  (Tavle  3). 
Paa  Steder,  der  ere  udsatte  for  Vinden,  er  denne  som  alt 
nævnt  buskagtig  og  breder  sig  derved,  at  de  nederste  Grene  ere 
rodslaaende,  idet  Birødder  udspringe  fra  Bladfæstene  (Fig.  4^). 
De  store,  bredt  nyreform  ede,  ret  tykke,  faste  og  stive  Blade 
ere  glinsende  paa  Oversiden,  derimod  matte  paa  Under- 
siden ,  hvor  de  tillige  ere  lysere  grønne ;  Hovednerverne 
ere  rødlige.     Bladene  ere  stillede  i  2  Rækker  og  ere  stærkt 

opadrettede,  idet  de  staa  i  en  spids  Vinkel  i  Forhold  til 
Grenen  (Fig.  4^).  Bladets  anatomiske  Bygning  er  i  Hoved- 
trækkene følgende:  Oversidens  Overhud  har  tyk  Kutikula  og 
mangler  Spalteaabninger.  Cellerne  ere  ikke  særlig  store,  sete 
fra  Oversiden  ere  de  mangekantede  (Fig.  5i^).  Under  Over- 
huden følger  en  2—4  laget  Hypoderm  (Fig.  bA,  Hy)  bestaaende 
af  store,  klare  Geller,  hist  og  her  med  Sfærokrystaller  (paa 
Spiritusmateriale);  Væggene  i  denne  Hypoderm  ere  noget  for- 
vedede,  blive  rødfarvede  med  Floroglucin  og  Saltsyre,  gule 
med  Chlorzinkjod.     Baade  Overhuden  og  Hypodermen  inde- 


Fig.  5.     Coccoloba  nvifera  Jacq. 

A.     Tværsnit.    Hy  —  Hypoderm.     V  —-   Skede    om    Karstrængene.     B. 

Oversidens  Overhud.     C.    Undersidens  Overhud.     D.    Tværsnit  af  Spalte- 

aabning.     E.    Kirtelhaar    (alle  Figurerne  tegnede  af  Prof.  W  arm  i ng). 


holde  rigehg  Garvesyre.  De  smaa  Sidenerver  ere  indsænkede 
i  Bladet  og  omgivne  af  klare  Celler,  der  ere  omtrent  3 — 4 
Gange  saa  lange  som  brede,  og  hvis  Vægge  ere  forvedede; 
som  en  smal  Bjælke  (se  Fig  5  Av)  spænde  disse  Celler  fra  Over- 
til  Undersiden  af  Bladet  og  give  det  Fasthed,  ligesom  det 
derved  deles  i  en  talrig  Mængde  Kamre.  Under  Hypodermen 
følge  2 — 3  Lag  Palissadecellerj  der  atter  ret  jævnt  gaa  over 
i  et  løsere  Svampvæv,  hvis  Geller  ligeledes  ere  langstrakte 
med  talrige  og  ret  store  Mellemrum ;  Gellerne  bøje  ikke  hen 
mod  Karstrængene.    I  Nærheden  af  disse  findes  hyppig  Geller 

med  Krystalstjærner.  Undersidens  Overhudsceller  ere  noget 
mindre,  men  til  Gjengæld  højere  end  Oversidens;  her  findes 
talrige  Spalteaabninger,  der  ere  noget  nedsænkede  (Fig,  52)) 
og  have  mange,  smalle  Biceller  (Fig.  4C).  Paa  Undersiden 
findes  endvidere  hist  og  her  nedsænkede  Kirtelhaar  (Fig.  bE). 
Kimplanter  af  Coccoloha  fandtes  hyppig;  Stenen  løftes 
op  over  Jorden  af  Kimbladene,    Disse  ere  nyreformede,  hel- 

randede,    af   Konsistens    og 
Udseende    saa    temmelig    lig 

Løvbladene  ;    Hovedroden 
voxer  strax  kraftig  ud. 

Hippomane  Mancinella  L. 
er  et  i  Almindelighed  smukt 
formet  Træ  med  glat  Bark 
(Fig.  2) ;  glatte,  stærkt  glin- 
sende, mørkegrønne  Blade, 
der  ere  mere  eller  mindre 
hængende;  endvidere  ere  de 
tilleddede  og  falde  af  med 
en  tydelig  Arflade;  de  ere 
tættere  samlede  ved  Gre- 
nenes Ender,  idet  Interno- 
dierne  her  ere  kortest.  I 
Knoplejet  ere  de  unge  Blade 
indrullede.  Alle  Plantens 
Dele  indeholde  som  bekjendt 
Mælkesaft,  der  ved  det  mind- 
ste Indsnit  strax  flyder  ud. 
Denne  Mælkesaft  er  meget  giftig  og  har  en  stærkt  ætsende 
Virkning,  idet  selv  en  meget  ringe  Mængde  fremkalder  Saar 
paa  Huden, 

Manchinilens  Frugter  ere  nærmest  Stenfrugter  med  flere 
Frø;  de  ligne  Æbler  og  lugte  som  disse,  men  ere  giftige. 
Kimplanten  (se  Fig,  7)   har  overjordiske,    ovale,   noget   kjød- 


Fig.  (j.     Coccoloba  uvifcra  Jacq. 

Kimplanter  (noget  formindskede) 

Est  ■—  Kimbladene. 

fulde  Kimblade  og  udvikler  strax  en  kraftig  Hovedrod;    det 
hypokotyle  Stængelstykke  er  langt. 

Bladet  har  følgende  Bygning:  Oversidens  Overhud, 
Fig.  SB,  der  bestaar  af  ret  store,  retlinet  polygonale  Celler,  har 
meget  tykke,  kutikulariserede  Ydervægge  og  mangler  Spalte- 
aabninger.  Under  Overhuden 
følge  oftest  2,  undertiden  3  Lag 
Palissadeceller.  Svampvævet 
bestaar  af  svagt  forgrenede 
eller  rundagtige  Celler  og  er  ret 
lakunøst.  Undersidens  Over- 
hudsceller  ere  nn'ndre  end  Over- 
sidens, og  deres  Vægge  svagt 
bugtede;  her  findes  talrige 
Spalteaabninger,  der  ligge  i  Ni- 
veau med  de  andre  Celler.  Hist 
og  her,  navnlig  i  Svampparen- 
kymet,  ses  Celler  med  Krystal- 
stjærner.  Rundt  om  Karstræn- 
gene,  og  kraftigst  udviklet  hos 
de  største  af  disse,  findes  en 
Skede  af  oftest  klare  Celler 
(Fig.  8/1),  undertiden  dog  med 
faa  Klorofylkorn;  de  fortsætte 
sig  til  begge  Sider  mod  Bladets 
Epidermis;  Væggene  ere  svagt 
forvedede. 

Holdes  et  Blad  op  mod 
Lyset,  ses  en  talrig  Mængde 
smaa,  sorte  Prikker ;  disse  skyldes 
Celler  med  Garvesyre,  der  ere  beliggende  i  Svampvævet  lige 
indenfor  Epidermis.  Mælkerør  findes  hist  og  her  i  Bladet.  Ved 
Karstrængene  findes  mindre  Tracheider  liggende  mellem 
Palissadevæv  og  Svampvæv. 

Lige  tæt  under  Bladpladens  Basis  ses  paa  Stilken  en  større 

2* 


Fig.  7.     Kirnplante  og  et   enkelt 

Kimblad  af  Hippomane   Manci- 

nella    L.     (noget    formindsket). 

Tegnet  af  Prof.  W  a  r  m  i  n  g. 

Fig.  8.    Hijjpomane  Mancinella  L.,  Blad. 

A.    Tværsnit.     B.    Oversidens  Overhud.     C.    Undersidens  Overhud 

(Nogle  Skillevægge  ved  Spalteaabningerne  mangle).     D.   Spalteaabning. 


Fig.  9.     Chrysobalanus  Icaco  L.,  Blad. 
A.    Tva^rsnit.     B.    Oversidens  Overhud. 
Undersidens  Overhud.     D.    Spalteaabning  i  Tværsnit. 

Kirtel;  den  har  Form  af  eii  pudeformet.  noget  hvælvet  Op- 
svulming.  Et  Tværsnit  viser,  at  det  yderste  Lag  Geller  ere 
lange,  smalle,  prisniatiske  og  slutte  tæt  sammen ;  Vævet  under 
disse  er  sammensat  af  mangekantede  Geller.  Disse  Kirtler 
stemme  ganske  overens  med  dem,  Poulsen^)  har  omtalt 
hos  Hura  crepitans  og  Cnidoscolus  nepcefoUiis  og  Reinke^) 
hos  Bicinus. 

Chrysohalanus  Icaco  L.  er  et  mindre  Træ  eller  stor  Busk 
omtrent  4 — 5  Alen  højt.  Dets  glatte,  bredt  omvendt-ægformede, 
i  Spidsen  udrandede  Blade  ere  noget  opadrettede. 

Et  Tværsnit  af  Bladet  viser  følgende  Bygning:  Oversidens 
Overhudsceller,  der  sete  fra  Fladen  ere  polygonale  med  ret- 
linede Vægge  (Fig.  95),  have  uregelmæssigt  delt  sig  saaledes, 
at  Epidermis  kommer  til  at  bestaa  af  fra  1 — 3  Lag  Geller 
(Fig.  9AEs) ;  Gcllerne  ere  klare  og  fungere  rimeligvis  som  Vand- 
væv. Undersidens  Geller  ere  mindre  og  udelte.  Ydervæggen 
er  paa  begge  Sider  kun  i  ringe  Grad  fortykket.  Baade  Over- 
og  Undersidens  Epidermisceller  ere  meget  rige  paa  Garve- 
syre. Spalteaabningerne,  der  kun  findes  paa  Undersiden,  ere 
i  Niveau  med  Overfladen.  Der  er  2 — 3  Lag  ret  korte  Palissade- 
celler,  som  gaa  jævntover  i  Svampparenkymets  ovale  Celler^). 

Bontia  daphnoides  L.  optræder  oftest  som  et  lille  Træ 
med  helrandede,  glatte,  glinsende  Blade,  der  ere  noget  opad- 
rettede og  undertiden  kantstillede;  de  ere  af  en  lys  grøn 
Farve  og  temmelig  tykke. 

Paa  Tværsnit  ses,  at  Bladet  nærmer  sig  noget  til  at  være 
isolateralt,  idet  der  findes  Spalteaabninger  paa  begge  Bladets 
Sider,  og  Svampparenkymets  Geller  ere  noget  strakte  og  stillede 
lodret  paa  Overhuden  (Fig.  10  A).  Dennes  Geller  ere  paa 
Tværsnit  omtrent  kvadratiske,  sete  fra  Fladen  polygonale  med 


^)  V.  A.  Poulsen:  Om  nogle  Trikomer  og  Nektarier  (Videnskab.  Medd. 

fra  den  Nath.  Forening  1874.    pag.  271). 
-)  Reinke:  Pringsheims  Jalnb.    X.    pag.  164. 
^)  Angaaende  Chrysobalanaceernes  Anatomi  cfr. :  Ku  s  ter:  Die  anato- 

mischen  Charaktere   der   Chrysobalaneen,  insbesondere  ihre  Kiesel- 

ablagerungen  (Bot.  Centralblatt  1897). 


retlinede  eller  svagt  bugtede  Vægge  (Fig.  105,  C);  Epidermis' 
Ydervæg  er  forholdsvis  tynd.  Spalteaabningerne  ligge  i  Ni- 
veau med  Yderfladen  (Fig,  lOD)  og  findes  i  Mængde  paa  begge 


Fig.  10.     Bontia  daplmoides  L. 
A.    Tværsnit  af  Blad.     B.    Oversidens  Overhud.     C.    Undersidens  Overhud. 
D.    Spalteaabning  i  Tværsnit.     E.    Kirtelhaar.     F.    Tværsnit  af  Blad  med 
Oliekirtel.     G.   Tværsnit  nær   ved    Bladspidsen.    {F.  og  Gr.    tegnede  af 

Ove  Paulsen). 


Fig.  11.     Jacquinia  arniillaris  L.,  Blad. 

A.    Tværsnit.     B.    Spalteaabning  i  Tværsnit.    C.  Undersidens  Overhud. 

D.    Kirtelhaar.     F.    Sannne  set  ovenfra  med  de  omgivende  Celler. 

Sider.     Hist  og  her  findes  endvidere   indsænkede   Kirtelhaar, 
ligeledes  paa  begge  Sider  (Fig.  IOE). 

Der  er  2—4  Lag  snart  kortere,  snart  længere   Palissade- 
celler,   som  jævnt  gaa  over  i  det  mere  lakunøse  Svampvæv; 

dettes  Celler  ere  kortere  og  kunne  hist  og  her  have  mindre 
Anne.  Baade  i  Palissadevævet  og  i  Svampvævet  findes 
store  Oliekirtler  (Fig.  iOF).  Om  Karstrængene  findes  klare 
Celler,  undertiden  med  lidt  grynet  Indhold.  Mod  Bladspidsen 
bliver  Bladet  ofte  tykkere  og  er  her  næsten  ganske  isola- 
teralt bygget  (Fig.  10  G). 

Jacquinia  armUlaris  L.  har  ligeledes  i  Almindelighed 
Form  af  et  lille  Træ  med  glatte,  læderagtige,  helrandede, 
gullig-grønne,  opadrettede  Blade,  hvis  Rande  ofte  ere  bøjede 
tilbage.     Bladets  Bygning  er  følgende: 

Overhudscellerne  ere  paa  Tværsnit  kvadratiske,  set  oven- 
fra polygonale  med  retlinede  Vægge;  de  have  paa  begge 
Bladets  Sider  en  tyk  og  stærkt  kutikulariseret  Ydervæg,  der 
navnlig  paa  Undersiden  er  ujævn  af  fremstaaende  Ribber. 
Paa  Oversiden  findes  under  Overhuden  en  enlaget  Hypo- 
derm  (vist  ægte)  (Fig.  \\  A)\  dens  Geller  ere  ligesom  Over- 
hudens klare  og  indeholde  ofte  en  Stjærne  af  oxalsur  Kalk. 
Spalteaabningerne  findes  kun  paa  Undersiden  (Fig.  116'),  de 
have  en  noget  fremstaaende  Kam ,  hvorved  der  dannes  en 
tydelig  Forgaard.  Til  Overhuden  er  endvidere  knyttet  spredt 
stillede,  nedsænkede  Kirtelhaar  (Fig.  11  Z>  og  Æ) ;  de  findes  paa 
begge  Bladets  Sider.  Under  Hypodermen  følger  et  Par  Lag 
korte  Palissader  (Fig.  11^)  og  derpaa  et  ret  mægtigt,  lakunøst 
Svampvæv,  dannet  af  polygonale  eller  kortarmede  Celler. 
Under  Overhuden  findes  paa  begge  Bladets  Sider  og  rundt 
om  Karstrængene  Sejbaststrænge  (Fig.  IIJ.,  Sd). 

Forøvrigt  henvises  til  Professor  Warmings  Halofyt- 
studier,  hvor  man  vil  finde  saa  godt  som  alle  de  her  ikke 
nærmere  omtalte  Sandstrandsarters  Anatomi  beskreven^). 

For  at  give  et  fyldigere  Billede  af  den  i  det  foregaaende 
omtalte  Sandstrands  vegetation,  skal  jeg  her  beskrive   et   Par 


')  Bacchari's  dioica  Side  194.  Ernodea  littoralis  Side  195,  Suriuna 
maritima  Side  199,  Tonrneforfia  gnaphalodes  Side  209,  Scævola 
Plumieri  Side  209,  Borrichia  arborescens  Side  212. 

af  mine  Exkarsioner  til  saadanne  Lokaliteter.  Langs  Nord- 
siden af  St.  Croix,  omtrent  fra  Byen  Christianssted  mod  Vest, 
til  Klippekysten  ved  Salt  River  begynder,  findes  Sandstrand. 
Denne  har  jeg  navnlig  ofte  haft  Lejlighed  til  at  besøge  i 
Nærheden  af  Plantagen  Little  Princess.  Kommer  man  fra 
Christianssted  og  har  passeret  Fælleskogeriet,  ser  man  langs 
Havet  en  Strandskov,  der  i  Begyndelsen  næsten  udelukkende 
bestaar  af  Hvppomane  Mancinella  og  derfor  har  en  smuk 
mørkegrøn  Farve  og  stærkt  Glanslys.  Først  naar  man  kommer 
længere  frem,  træffes  ogsaa  Coccoloba .  Kokospalmer  o.  a. 
(se  Tavle  3  og  4).  Passaten,  der  her  paa  Nordsiden  blæser 
frisk,  har  afskaaret  Manchinillen  i  ganske  skraa  Bænke,  og 
talrige  udgaaede  Grene  ses  paa  den  udadvendte  Side  (se 
Tavle  4).  Deime  Manchinil  Skov  er  dog  kun  en  ganske  smal 
Bræmme,  circa  50  Alen  bred;  lige  indenfor  træffes  frodige 
Sukkermarker. 

Noget  længere  mod  Vest  bliver  det  sandede  Bælte 
bredere,  og  man  kommer  ind  i  en  af  Plantageejer  Switzer 
plantet,  aldeles  prægtig  Skov  af  Kokospalmer,  mellem  hvilke 
hist  og  her  den  smukke  tætløvede  Tenninalia  Catappa^  og 
den  smukt  blomstrende  Thespesia  populnea  tiltrække  sig  Op- 
mærksomheden ;  begge  stanune,  som  nævnt,  fra  Asiens  Strand- 
skove; endvidere  tindes  Coccoloba  og  Manchinil.  Bundvege- 
tation findes  der  ikke  meget  af,  kun  hvor  der  er  lysere,  ses 
enkelte  Pletter  med  Græs,  f.  Ex. :  Cynodoti  Dactt/lon,  Sporo- 
holus  og  andre,  eller  nogle  af  Pescapræ-Sam lagets 
Planter.  Disse  høre  derimod  hjemme  udenfor  Skoven 
paa  den  aabne  Strand  ved  Havet ,  og  da  navnlig  Sesu- 
vium  portulacastrum,  som  her  dannej-  ret  tætte  Bevoxninger, 
isprængt  med  Philoxerus  vermiculatus ,  Ipomæa  pies  capræ^ 
Gramineer  og  andre.  Af  og  til  lægger  man  Mærke  til  de 
smukke  Giiilandina-Aviev .  der  ved  Hjælp  af  deres  talrige 
tilbagerettede  Torne  hage  sig  fast  i  de  nærmest  staaende 
Træer  og  Buske  og  gjøre  Skoven  aldeles  uigjennemtrængelig. 

Enkelte  Buske  ses  ogsaa,   f.  Ex.  Turnera  idmifolia,  Cor- 

chonis  Jiirsutus,  Clerodendron  aculeatum,  Melochia  tomentosa 
og  Croton-Aiier,  men  disse  høre  jo  med  Undtagelse  af  Tur- 
nera  egentlig  hjemme  i  de  tørre  Krat.  Stammerne  af  Kokos- 
palmerne have  hyppig  her  i  Strandskoven  teglstensrode  Pletter, 
der  skyldes  en  Trentepohlia- Avl-,  endvidere  findes  baade  paa 
Kokos  og  de  øvrige  Træstammer  en  Del  skorpeformede 
Lichener  f.  Ex.  Graphis,  Lecidea  (se  Listen  bag  i  Afhandl.); 
men  ellers  mangle  Epifyter  ganske,  og  paa  den  sandede  Jord 
voxe  hverken  Bregner,  Mosser  eller  Laver,  skjønt  der  dog 
ofte  findes  ret  skyggefulde  Steder. 

Vandrer  man  længere  mod  Vest,  hører  Palmeskoven  op, 
Vejen  bøjer  lige  ned  til  Havet,  og  man  gaar  nu  videre  i  det 
tunge,    løse,    blændende   hvide    Koralsand    (se  Tavle  2).      I 
dette   voxer   hist  og   her   de   for  Pescapræ-Samlaget   karak- 
teristiske Arter:  saaledes  EiipJiorhia  buxifoHa,  Cakile  æqualis, 
Stenotaphrum    americanimi ,    Ipomcea   pes   capræ    og    andre. 
Indenfor  denne  lavere,  mest  af  Urter  sammensatte  Vegetation 
ses  et  bredt,  kratbevoxet  Terræn,  hvor.  en  stor  Del  af  de  for 
de   sandede  Partier    karakteristiske    Buske    gjenfindes.     Den 
sølvgraa  Tournefortia  gnaphalodes  med  dens  tykke,  graahaa- 
rede  Blade  tiltrækker  sig  strax  Ens  Opmærksomhed  (Tavle  2); 
det  er  den  Busk,  der  af  de  her  forekommende  vist  bedst  er 
udrustet  til  at  udholde  den   stærke  Transpiration,    som   den 
svidende  Sol  i  Forbindelse  med  stærk  Vind  fremkalder;   her 
er  den  en  ret  stor  og  omtrent  mandshøj  Busk,  men  paa  særlig 
exponerede  Steder  bliver  den  lavere   og  robustere  og   ligner 
næsten  en  ved  Kunst  klippet  Plæk;  dette  saas  navnlig  smukt 
circa  Vs  Mil  længere  mod  Vest  ved  Judith  Fancy.    Sete  noget 
paa   Afstand    mindede    disse    Towrwe/br^ia-Bevoxninger   ikke 
saa   lidt   om    vore  Hippophae-KvRi  paa  Jyllands  Klitter.     Af 
andre  Buske  optræde  her  den  gulblomstrede  Suriana  mari- 
tima  med  mørkegrønne,  matte  Blade,  endvidere  Ernodea  litto- 
ralis,    den   gulblomstrede  Kurvblomst  Borrichia  arhorescens, 
der  undertiden  optræder  med  sølvhaarede  Blade,  og  endelig 
Jacquinia    armUlaris,   der   adskiller    sig   fra   de    alt    nævnte 

Buske  ved  sine  bredere,  lysegrønne  Blade.  Længere  inde  op- 
træde lave,  buskaglige  Coccoloba,  og  Vegetationen  gaar  endelig 
over  i  et  aabent  Crotonkrat. 

Ved  Smith's  Bay  paa  St.  Thornas'  Østende  besøgtes  en 
lignende  Sandstrands-Lokalitet.  Denne  laa  meget  udsat  for 
Nordost- Vinden,  og  Vegetationen  var  ogsaa  i  høj  Grad  præget 
heraf.  Nærmest  ved  Havet  fandtes  en  smal  Bræmme  af  Pes- 
capræ-Samlagets  Planter;  yderst  krøb  en  lille  Graminé: 
Dactyloctenium  ægyptiacum  /9  immila^  endvidere  Cakile,  Ipo- 
mæa,  Etiphorhia^  Canavallia  og  andre.  Indenfor  disse  fulgte 
som  sædvanlig  et  Bælte  af  Buske ;  her  fandtes  Borrichia 
arborescens,  Ernodea  littoralis^  Jacquinia  armillaris  og  Bontia 
daphnoides,  formede  som  mindre  Træer  (omtrent  mands- 
høje), og  endelig  lave,  buskagtige  Exemplarer  af  Coccoloba. 

Naar  man  i  kort  Afstand  ude  fra  Havet  betragtede  dette 
Krat,  traadte  det  navnlig  tydelig  frem,  hvorledes  Vegetationen 
ligesom  var  afsleben  af  Vinden  og  ganske  jævnt  skraanede 
opad  fra  Havet  ind  mod  Land.  Her  afløstes  Sandstrands- 
planterne  temmelig  brat  af  et  højt  Acacia-Grotonkrat. 

Endnu  skal  jeg  til  Sandstrandsfloraen  føje  følgende,  som 
jeg  skylder  nu  afdøde  Cand.  Lassen,  der  i  sin  Dagbog  har 
skrevet:  „Tæt  ved  Frederikssteds  By,  Nord  for  Fortet,  er 
der  alm.  bred  Sandstrand  med  karakteristisk  Sandstrands- 
flora.  Iblandt  Bestanddelene  af  denne  var  den  alm.  bred- 
leddede  Opuntia  (med  de  gule  Torne)  karakteristisk.  Jeg 
mindes  ikke  tidligere  at  have  lært  Opuntiaer  at  kjende  paa 
saadant  Sted  og  har  ikke  før  set  saa  store,  næsten  mands- 
høje Opuntiaer  voxende  i  det  rene  Strandsand".  Og  Lassen 
siger  videre:  „den  (Opuntiaen)  bebor  altsaa  Klippe,  Saltslette 
(Lagune  paa  Sydsiden)  og  Sandstrand".  Ogsaa  Professor 
W  ar  min  g  har  forskjellige  Steder  paa  sin  Rejse  i  1891—92 
set  Cereus-  og  Opnntia-Årier  voxe  paa  Saltsletter.  Saaledes 
voxede  Cereus  midt  i  /?a^/s-Fladerne  ved  Ponce  paa  Porto 
Rico. 

Klippekystvegetatioueu. 

Denne  har  jeg  kun  i  ringe  Grad  haft  Lejh'ghed  til  at 
gjøre  mig  bekjendt  med,  og  det  bliver  derfor  kun  meget 
sparsomt,  hvad  her  meddeles. 

Som  særlig  karakteristisk  for  mere  exponerede  Klipper, 
hvor  Sprøjtet  fra  Havet  naaer  op,  kan  fremhæves  Baccharis 
dioica  V.^),  en  mindre  Busk  med  oprette  Grene  og  smaa, 
bredt  spatelformede,  opadrettede,  glatte,  glinsende  Blade,  samt 
ErlthaUs  fridicosa  L.,  Jacquinia  armillaris  L.,  Borrichia 
arborescens  og  i  det  Hele  flere  af  de  under  Sandstrandsvege- 
tationen  nævnte  Buske.  Ogsaa  Conocarims  ereda  L. ,  der 
er  saa  hyppig  i  Laguner,  findes  ofte  paa  Klippebund  eller 
mellem  større  Sten  ved  Stranden.  Eggers  regner  endvidere 
med  til  Klippekystvegetationen  Plumieria  alba  L.,  Coccoloba 
punctata  L. ,  Elæodendron  xylocarpum  DG.  Af  urteagtige 
Planter  ere  navnlig  Stenotaphrum  americanum  Schk.,  Faspa- 
lum  distichum  L.  og  Sesuvium  porhdacastrum  L.  almindelige  og 
liænge  hyppig  i  Form  af  lange  Guirlander  ned  over  Klipperne. 
Ogsaa  Euphorbia  biixifolia  Lam.  kan  fmdes  paa  Klippekyst, 
saaledes  hyppig  paa  Bermudas-Øerne. 

Paa  mere  beskyttede  Steder  gaa  naturligvis  mange 
Arter,  der  ikke  ere  Halofyter,  lige  ned  til  Havet;  saaledes 
har  jeg  paa  Water  Island  ved  St.  Thomas  set  Agaver,  Kaktus, 
Bromelia,  Croto?i- Arier,  Plumieria  alba  voxe  i  Havets  umiddel- 
bare Nærhed  paa  stejle  Klippevægge.  Smlgn.  forøvrig  Eggers 
i  St.  Croix'  Flora  pag.  53,  hvor  en  Del  mere  eller  mindre  ud- 
prægede Klippekyst-Arter  nævnes. 

Mangrovevegetatioueu. 

Denne  optræder  overalt  ved  Kysten  i  Bugter  og  Ind- 
skæringer, hvor  Havet  er  roligere,  endvidere  ved  flere  Ind- 
søer med  brakt  Vand.  de  saakaldte  „Saltponds".    Substratet 


')  Angaaende  dens  Anatomi  se  Warming  Halofytstudier  Side  194. 


er  overalt,  hvor  Mangrovevegetationen  findes,  Dynd  dannet 
af  Masser  af  organiske  Stoffer,  der  ophobes  i  det  stillestaaende 
Vand  mellem  Mangrovens  Rødder. 

Paa  St.  Groix  fmdes  Mangrovevegetation  i  Christianssteds 
Lagune,  Krauses  Lagune,  ved  Saltriver,  paa  Sandy  Point  i 
den  store  Saltpond,  der  er  adskilt  fra  Havet  ved  et  ret  bredt 
Sandbælte  med  Sandstrandsvegetation ;  endvidere  lidt  nord 
for  Frederikssted  og  ved  en  større  Saltpond  paa  Østenden. 
Paa  St.  Thomas  har  jeg  navnlig  besøgt  den  store  Lagune 
paa  Sydøstkysten,  og  paa  St.  Jan  har  jeg  set  Mangrovevege- 
tation  ved  Cruz  Bay  og  Coral  Bay. 

Den  største  Lagune  paa  de  danske  Øer  er  Krauses  Lagune 
(se  Tavle  5),  der  set  i  Afstand  oppe  fra  Højderne  inde  i 
Landet  afgiver  et  pragtfuldt  Syn  med  dens  talrige  større  og 
mindre  Øer.  Her  har  jeg  ogsaa  set  de  mest  udstrakte  Man- 
grovebevoxninger.  Ved  en  lille  Bæk  i  den  vestlige  Del  af 
Lagunen  besøgtes  saaledes  en  udelukkende  af  Bhizophora 
dannet  Skov;  Rodtræet  voxede  lier  paa  tørlagt  (i  det  mindste 
da  jeg  besøgte  Stedet  i  Februar  1892)'),  sort  Mudder,  og 
dannede  en  ret  høj,  aldeles  skyggefuld  Skov,  under  hvis 
Løvtag  man,  saa  langt  ses  kunde,  kun  saa  Luftrod  ved  Luft- 
rod. Mudderet  var  omtrent  uden  Vegetation,  hist  og  her 
krøb  en  Herpestis  Monnieria  Kth.  eller  voxede  en  næsten 
mandshøj  Bregne:  Acrostichum  aureum  L.  {Chrysodium  vul- 
gare)  2). 

Bhizophora  Mangle  L.  plejer  jo  forøvrigt  hyppigst  at 
voxe  i  Vandet  (Tavle  6)  og  kan  gaa  ud  paa  ret  dybt  Vand, 
forankret  som  den  er  ved  sine  talrige  Luftrødder.  Den  staar 
dog  i  denne  Egenskab  tilbage  for  Rh.  mucronata,  der  ved 
Hjælp  af  sine  i  Almindelighed  betydelig  længere  Kimplanter 


')  Tidevand  er  omtrent  umæikeligt  paa  de  danske  Øer. 

*)  Se  Eg  ger  s:  Das  Kiistengebiet  von  Equador  i  Deutsche  geographische 
Rliitter,  Bind  17.  Bremen  1894,  pag.  276;  og  Johow:  Vegetations- 
iiilder  aus  Wesi-lndien  und  Venezuela  I.  Die  Mangrove-Siimpfo  i 
Kosmos  1884,  Bind  1  pag.  3.  Schimper  omtaler  ogsaa  denne 
Bregne  1.  c.  pag  65. 

kan  faa  Rodfæste  paa  dybere  Vand ;  Rh.  MangWs  Kim- 
planter ere  nemlig  oftest  kun  omtrent  V2— 1  Fod  lange;  en 
enkelt,  jeg  har  hjembragt,  havde  dog  en  Længde  af  omtrent 
IV2  Fod. 

Man  kan  skjelne^)  mellem  2  Slags  Luftrødder,  dem 
der  udspringe  fra  Grenene,  og  dem,  der  komme  fra  Stammen, 
navnlig  den  nederste  Del  af  denne.  Disse  sidste  bryde  frem 
i  en  omtrent  ret  Vinkel  i  Forhold  til  Stammen  og  voxe  lige 
ud,  undertiden  endog  bøjende  sig  lidt  opad,  indtil  de  endelig 
i  en  Bue  voxe  ned  i  Mudderet,  i  Almindelighed  efter  dog 
først  at  have  delt  sig;  fra  disse  Rodbuer  kunne  nye  Rod- 
grene opstaa,    der   atter  paa  samme   Maade  i  en  Bue  voxe 


Fig.  VI.    Basis  af  Mangrovetræ  bag  Landfogedboligen  paa  St.  Jan. 
Tegnet  efter  Naturen  af  Prof.  Warming. 


ned  i  Dyndet;  ved  dette  opnaaes,  at  Træet  faar  en  meget 
bred  Basis  at  hvile  paa.  Af  en  saadan  Basaldel  af  et  Man- 
grovetræ giver  hosstaaende  af  Professor  Warming  paa  St. 
Jan  tegnede  Billede  en  fortrinlig  Gjengivelse. 

Disse  Rødder  kunne  altsaa,  i  ethvert  Tilfælde  i  Be- 
gyndelsen, ikke  være  positivt  geotropiske;  Karsten  mener,  at 
det  er  deres  egen  Tyngde,  der  efterhaanden  bevirker,  at  de 
bøje  nedad. 


^)  Se  Warming:  Tropische  Fragmente  II  i  Englers  Jahrliilcher,  4cle 
Bind,  1883,  pag.  520— 21,  og  G.Karsten:  Ueber  die  Mangrove-Vege- 
tation im  Malayischen  Archipel  (Bibliotheca  botanica,  Hefte  22, 
pag.  58). 

I  den  store  Lagune  paa  Østenden  af  St.  Thomas  fandt 
jeg  en  højst  ejendommelig  udviklet  Rodgren;  fra  en  af  de 
før  omtalte,  store  Rodbuer  var  en  Gren  indtil  en  Højde  af 
over  2  Alen  voxet  lige  lodret  opad,  hvorved  Tyngden  altsaa 
ikkehar  kunnet  fremkalde  nogen  geotropisk  Krumning;  i  denne 
Højde  var  Spidsen  af  Roden  gaaet  ud,  og  her  var  dannet  fh^e 
Rodgrene,  der  i  store  Buer  voxede  nedad  mod  Vandet,  uden 
dog  endnu  at  have  naaet  dette  (se  Fig.  13  med  Figurforklaring). 
Den  fandtes  paa  en  mindre  0  ude  i  Lagunen  i  ret  betydelig 
Afstand  (2 — 3  Alen)  fra  selve  Mangrovestammen,  voxende  op 
fra  en  Rodbue.  Naar  man  tænker  sig  Rodbuerne  strækkende 
sig  betydelig  længere  ud  end  de,  der  ere  tegnede  paa  Fig.  12, 
og  en  af  de  yderste  Rødder  voxende  lige  opad,  vil  man  have 
en  Forestilling  om  den  omtalte  Rods  formodede  Fremkomst. 

Hosstaaende  Afbildning  (Fig.  14^)  viser  en  ung  Plante, 
samlet  af  Cand.  H.  Lassen  paa  St.  Groix  1892;  Rødderne 
udspringe  her  fra  Stammen  under  en  mere  spids  Vinkel ; 
men  Planten  opnaar  dog  at  faa  en  bred  Basis,  idet  Rod- 
grenenes Omfang  er  betydelig  større  end  Kronens.  I  Chri- 
stianssteds  Lagune  fandt  jeg  en  mindre  Plante  (Fig.  145)  med 
2  Luftrødder ;  disse  vare  i  Modsætning  til,  hvad  der  var  Til- 
fældet hos  den  ovenfor  beskrevne  Kimplante,  strax  efter  deres 
Fremkomst  fra  Stammen  bøjede  tæt  ind  til  denne  og  voxede 
nedad  parallelt  med  den.  Dette  er  sikkert  en  ren  Undtagelse; 
thi  i  Almindelighed  ser  man  de  unge  Planter  forsynede  med 
Luftrødder,   der  i  forholdsvis  store  Buer  bøje  ned  i  Dyndet. 

Foruden  disse  nu  omtalte,  fra  den  nedre  Del  af  Stammen 
kommende  Rødder,  udspringe  endvidere  talrige  Luftrødder  fra 
Grenene:  disse  Rødder  voxe  mere  eller  mindre  lodret  nedad, 
dog  af  og  til  delende  sig  i  2  til  3  Grene.  At  Rodspidsen 
dør  bort,  og  at  Væxten  fortsættes  af  et  Antal  Sidegrene,  er 
et  meget  almindeligt  Fænomen.  Medens  Warming  (1.  c.)  og 
GoebeP)    mene,    at    det    beror    paa    en    Beskadigelse    af 


')  Pflanzenbiologisclie  Schildeiungen,    1ste  Del    1889.    II.    Uber  einige 
Eigentiimlichkeiten  der  Siidasiatischen  Strandvegetation,  pag.  1 15—16. 

Fig.  13.     En  Mangroverod  fra  Lagune  paa  St.  Thomas. 

A  er  den  relative  Hovedrod,  der  ved  x  har  standset  sin  Væxt  og  derpaa 

har  dannet  3  Siderødder  J5',  B^  og  -B^  af  hvilke  B^  er  voxet  lodret  opad; 

ved  y  har  denne  ophørt  at  voxe.  men  4  nye  Siderødder  ere  fremkomne, 

der  i  store  Buer  bøje  nedad  mod  Vandet  (stærkt  formindsket; 

A  fejlagtig  tegnet  for  tynd). 


Unge  Planter  af  Mangrove. 

A.    Fra  Ghristianssteds  Lagune.     B.    Fra  Lagunen  paa  Østenden  af 
St.  Thomas.  Den  sidste  er  udmærket  ved  at  Luftrødder  voxe  lige  nedad. 

(Circa  Vio  naturlig  Størrelse). 

Rodspidsen,  uden  at  de  dog  kunne  paavise  nogen  nærmere 
Aarsag,  og  J  o ho  w  (1.  c.)  tilskriver  det  forskjellige  Dyrs  Angreb, 
mener  Karsten,  at  det  ganske  simpelt  skyldes  Forgreningen; 
Næringen  tilføres  Sidegrenene,  og  Hovedroden  tørrer  ud.  Men 
i  alle  Tilfælde  er  denne  Forgreningsmaade,  hvad  ogsaa  Karsten 
gjør  opmærksom  paa,  en  betydelig  Fordel,  idet  Træets  Basis 
derved  bliver  bredere. 

Foruden  Rhizophora  Mangle  findes  i  Laguner  af  typiske 
Mangrove-Træer  Avicennia  nitida  Jacq.  og  Laguncularia 
racemosa  G.,  og  endvidere  bør  man  vist  endnu  til  Lagun- 
træerne  regne  Anona  pahistris  L.  og  Conocarpus  erecta ')  L., 
hvilken  sidste  er  ret  almindelig  i  Laguner,  men  dog  ogsaa 
hyppig  findes  paa  Klippekyst.  Bucida  Buceras  L.-)  findes  af 
og  til  i  Lagunerne,  men  er  rettest  at  opfatte  som  en 
Ubiquist. 

Hvad  Fordelingen  af  de  her  nævnte  Træer  angaar,  er 
Mangrovetræet  det,  der  ubetinget  voxer  længst  ude,  og  ved 
sit  System  af  Luftrødder  er  det  ogsaa  fortrinligt  indrettet  til 
at  voxe  paa  endog  ret  exponerede  Steder;  indenfor  dette 
komme  Avicemiia  og  Laguncularia,  der,  efter  hvad  jeg  har 
set,  følges  ad,  uden  at  man  kan  sige,  at  den  ene  er  bedre 
udrustet  end  den  anden  til  at  brede  sig  udad.  Kun  paa 
meget  beskyttede  Lokaliteter,  f.  Ex.  Ghristianssteds  Lagune, 
har  jeg  set  dem  gaa  lige  ud  til  Havet.  Hverken  hos  Avi- 
cennia eller  Lagnncidaria  findes  Støtterødder,  derimod  have 


')  Ørsted  skriver  i  sin  Skildring  af  Naturen  paa  Jamaica  i  Tidsskrift 
for  populære  Fremstillinger  af  Naturvidenskab.  1ste  Række,  Bind  18, 
at  baade  Conocar-pus  erecta  og  Anona  palustris  voxe  i  Selskal) 
med  Mangroven. 

*)  Bucida  Buceras,  som  Drude  i  Handbucb  der  Pflanzengeographie 
pag.  !25i>  regner  med  til  Mangrovetræerne,  bør  efter  min  Mening 
næppe  tages  med;  det  er  et  Skovtræ,  der  ynder  fugtige  Dale, 
men  som  ganske  vist  ogsaa  kan  forekomme  ved  Kysten  og  i 
Laguner  mellem  Laguncularia.  Eggers  skriver  om  det  i  Flora  of 
St.  Groix  and  the  virgin  istands:  (lommon  in  valleys  and  especially 
along  the  coast. 

de  som  bekjendt  begge  negativt  geotropiske  Aanderødder, 
der  rage  op  ad  Dyndet  (beskrives  nærmere  senere). 

Af  m'teagtige  Planter  findes  dels  ved  Randen  af  La- 
gunerne mellem  Mangroverødderne,  dels  paa  det  tørlagte 
Mudder,  følgende:  Heliotropium  curassaviciim  L.,  Batis  mari- 
tiina  L.,  Portulaca  pilosa  L, ,  Herpestis  Momiieria  Kth., 
Chenopodimn  amhrosioides  L.,  Pectis  hmnifusa  Sw.  og  under- 
tiden Capraria  hiflora  L. ;  de  to  sidste  kunne  dog  ogsaa 
forekomme  i  Græsmarker,  og  bør  vist  nærmest  betragtes  som 
Ubiquister.  E  g  ger  s  regner  endvidere  til  Lagunfloraen  Pavonia 
racemosa  Sw.  og  Evolvulus  mucronatus  Sw, 

Jeg  gaar  nu  over  til  nærmere  at  omtale  de  forskjellige 
Arters  Levevis  og  anatomiske  Bygning. 

Rhizophora  Mcmgle  L. 

En  fuldt  udtømmende  Beskrivelse  af  dette  Træs  Mor- 
fologi, Biologi  og  Anatomi  er  givet  af  Professor  W  ar  min  g 
i  Englers  Jahrb.   4.   pag.  519. 

I  1892  besøgte  jeg  en  lille  Lagune  paa  Bermudas-Øerne, 
der  som  bekjendt  er  Mangrovens  nordligste  Voxested;  Man- 
groven var  her  temmelig  lav,  næppe  mere  end  circa  3  Metre 
høj  og  mere  buskagtig.  Tværsnit  af  Bladet  viste  ganske 
den  samme  Bygning  som  den  Warming  angiver  1.  c. 
pag.  539,  tab.  9,  10,  fig.  11 ,  dog  var  Hypodermen  mindre 
mægtig,  kun  dannet  af  4  Lag  Celler. 

Avicennia  nitida  Jacq, 
er  i  dansk  Vestindien  enten  et  mindre  Træ  eller  ofte  egent- 
lig kun  en  stor  Busk  (Fig.  15).  Bladene  ere  opadrettede, 
graagrønne,  glinsende  paa  Oversiden,  matte  graa  paa  Under- 
siden, hvad  der  skyldes  en  særdeles  tæt  Haarbeklædning; 
hele  Træet  faar  herved  et  graaligt  Anstrøg,  ej  uligt  Oliven- 
træets. Rundt  om  Træet  "ses  de  bekjendte  Aanderødder 
(Pneumatoforer)  1)  ragende  op  af  Dyndet;   de  blive  indtil  Vs 


')  Cfr.  Karsten,  1.  c.  pag.  54. 

Meter  lange  og  V2 — 1  Ctm.  tykke;  de  ere  graalige,  undertiden 
svagt  rynkede  paa  tværs,  afrundede  i  Spidsen,  og  bære  talrige 
Lenticeller  (Pneumathoder)  (Fig.  16  og  17  7)).  De  ere  i  Almin- 
delighed aldeles  ugrenede,  som  hosstaaende  Figur  16  viser,  kun 
nede  i  Dyndet  bære  de  ofte  ret  talrige  og  rigt  forgrenede  Suge- 
rødder; dog  træffer  man  ogsaa  Exemplarer,  der  ere  forgrenede, 


Fiy:.  15.     Avieennia  nitida  Jacq. 

En  mindre,  fritstaaende  Busk  med  de  i  Rækker  stillede  Aanderødder. 

Fra  en  lille  Lagune  paa  Sydkysten  af  St.  Thomas ;  tegnet  efter  Naturen 

af  Prof.  W  a  r  in  i  n  g. 


hvorpaa  Figur  17  C  viser  et  Exempel  (samlet  af  Professor 
War  m  i  n  g  ved  Puerto  Gabello  i  Venez.uela) ;  den  underjordiske, 
ugrenede  Del  bærer  her  3  Grene,  men  desuden  ses  talrige 
Arflader  af  affaldne  Rødder;  disse  Arflader  have  ejendomme- 
lige straaleformede  Ribber  og  ligne  aldeles  de  Mærker,  som 
visse  Koraldyr  efterlade  sig  i  Koralstokkone  (Fig.  17  E). 

Aanderødderne  udspringe  fra  vandret  krybende  Rødder 
(se  Figur  16^,  der  er  tegnet  af  Prof.  Warming  efter  Exem- 
plarer  samlede  paa  St.  Thomas) ;  Figur  16  viser  tillige,  at  en 
kraftig  Sugerod  udspringer  fra  Basis  af  hver  Pneumatofor, 
hvorved  disse  vandrette  Rødder  i  høj  Grad  komme  til  at 
ligne  Carex  arenaria's  Rhizomer^).  Hos  Avicennia  tomentosa 
har  Schimper-)  først  paavist  de  vandrette  Rødder. 


Fig.  16.     Avicennia  nitida  Jacq. 

En  Rodgien  med  Aanderødder.     Stærkt  formindsket. 

(Efter  Tegning  af  Prof.  Warming). 


Et  fortrinligt  Billede  af  en  mindre  Avicennia-Bnsk  giver 
omstaaende  af  Professor  W  a  r  m  i  n  g  paa  St.  Thomas  udførte 
Tegning  (Fig.  15);  man  ser  her  talrige  Luftrødder,  der  ere 
stillede  i  tydelige  Rækker,    hvad   der  jo  netop  skyldes  deres 


')  Cfr.  Warming:    Botaniske  Exkursioner.    2.     (Videnskabelige   Med- 
delelser fra  den  Naturhistoriske  Forening.     1891.     pag.  180). 


')  1  c.  pag.  36.    Tab.  VI,  fig.  1. 

Udspring  fra  de  horizontale  Rødder ;  ligeledes  faar  man  et 
godt  Habitusbillede  af  en  saadan  mindre,  buskformet  Avi- 
cennia  med  dens  talrige,  ofte  krogede  Grene  og  opadrettede 
Blade  (se  ogsaa  Tavle  7,  hvor  Busken  tilhøjre  er  Avicennia). 
Luftrøddernes  Anatomi  er  i  Hovedtrækkene  givet  af 
GoebeP)  og  Schenck^)  henholdsvis  for  Avicennia  offici- 
nalis og   tomentosa.      Til   den   efterfølgende   anatomiske    Be- 


Fig.  17.     Avicennia  nitida  Jacq. 
Fra  Puerto  Cabello  samlet  af  Prof.  Wa rining.  ' 
B.  en  ugrenet,    C.  en  forgrenet  Aanderod.     E.   Arflader  af  afkastede 
Siderødder.    D.   Stykke  af  Aanderod  med  Pneumathodei'.    (JB.  og  C.  om- 
trent halv  Størrelse;  D   og  E.  noget  forstørrede). 


skrivelse  af  Avicennia  nitida''s  Luftrødder  har  jeg  dels  be- 
nyttet egne  Undersøgelser,  dels  en  Del  Optegnelser  af  Prof. 
Warming. 


')  K.  Goebel:   Ueber  die  Luftwurzeln  von  Sonneratia,  i  Berichte  der 

deutschen  bot.  Gesellsch.  1886.     Bind  4,  pag.  252. 
'')  Cfr.  H.  Schenck:  Ueber  die  Luftwurzeln  von  Avicennia  tomentosa 

und  Laguncularia  racemosa  (Flora  1889). 

Roden  er  polyark.  Tværsnit  af  en  ældre  Rod  viste 
følgende  Billede  (Fig.  18^).  I  Midten  en  stor  Marv  dannet  af 
ret  store,  prisrnatiske  Geller,  2 — 3  Gange  saa  lange  som  brede, 
paa  Tværsnit,  rundagtige  eller  polygonale,  med  porede  Vægge 
og  smaa  Intercellulærrum ;  Cellevæggene  farves  røde  af  Floro- 
glucin  og  Saltsyre.  Dei-efter  følger  en  mægtig  Ring  af  Ved 
med  store,  regelmæssigt  fordelte  Kar,  som  ere  ringporede. 
Marvstraalerne  ere  1—4  Cellelag  tykke.    Vedringen  er  betyde- 


Fl^^ 


Fig.  18.     Avicennia  nitida  Jacq. 
A.    Tværsnit  af  Aanderod.     K.  =  Kork,  L.  --  Luftf'ørende  Mellem- 
bark.    /.  =  Inderbark.     St.  =  Stenceller.     Fl.  —  Floem.     M.  —  Marv.  — 
B.    Celler  med  Fortykningslag  i  det  luftførende  Væv  {L  i  Fig.  A). 
C.    Tværsnit  af  hiftførende  Væv  (se  Text).     D    en  Celle  med  Fortyk- 
ningslag heraf,  stærkere  forstørret. 
(.4.  og  B.  tegnede  af  Prof.  Warming). 


lig  mægtigere  end  Sivævet,  der  kun  er  af  forholdsvis  ringe 
Tykkelse  navnlig  i  Sammenligning  med  Laguncularia's,;  men 
her  hos  Avicennia  fungerer  dette  heller  ikke  som  Luftvæv.  Si- 
vævet  bestaar  dels  af  Sirør  med  Annexceller,  dels  og  hoved- 
sagelig af  Bastparenkym.  Rundt  om  Sivævet  fandtes  i  de  af 
Prof.  Warming  undersøgte  Luftrødder  en  lukket  Ring  af  Sten- 

celler',  og  denne  Ring  havde  indadtil  fremspringende  Kamme 
svarende  til  Marvstraalerne  (se  Fig.  18  A  St);  i  det  af  mig  under- 
søgte Materiale  var  dette  ikke  Tilfældet,  her  fandtes  kun  en  af- 
brudt Kreds  af  Stenceller  eller  snarere  Sejbastceller.  Udenfor 
disse  følger  nu  den  mægtige,  primære  Bark,  der  er  det  egent- 
lige Luftvæv.  Inderst  findes  først  nogle  faa  Lag  Parenkym, 
hvis  Celler  kun  have  sinaa  Intercellulærrum  (Fig.  18  J.,  J) ; 
Endodermen  er  ikke  særlig  tydelig.  Derefter  følger  det  egent- 
lige Aandevæv,  der  kan  være  noget  forskjellig  bygget.  Prof. 
Warming  skriver  nemlig  i  sine  Noter  følgende:  derpaa  følger 
radiale  Rækker  af  afrundede  Parenkymceller,  Cellerækkerne 
ere  tangentialt  adskilte  ved  Luftrum  (se  Fig.  18^,  L).  I  Mod- 
sætning hertil  var  Vævet  i  de  af  mig  undersøgte  Rødder 
derimod  opfyldt  af  større  og  mindre  uregelmæssige  Lakuner, 
hvorved  det  fik  Udseende  af  et  Netværk  (se  Fig.  18  C)  ^). 
De  fleste  Celler  ere  tyndvæggede,  men  hist  og  her  findes, 
rimeligvis  af  mekaniske  Grunde,  større  Celler  med  ejendomme- 
lige Fortykningslister,  der  i  det  af  mig  samlede  Materiale 
vare  temmelig  uregelmæssig  forgrenede  (Fig.  18 i)),  ligesom  i 
ældre  Væv  mange  af  disse  Cellers  Vægge  vare  fuldstændig 
fortykkede,  med  Undtagelse  af  en  Del  spalteformede  Porer;  i 
de  Rødder  derimod ,  hvor  tangentiale  Lag  af  Celler  vexle 
med  Lakuner,  havde  de  en  noget  anden  Bygning,  og  Prof. 
Warming  omtaler  dem  saaledes:  Til  Afstivning  af  Celle- 
rækkerne ere  mange  af  disse  ellers  tyndvæggede  Celler  udstyrede 
med  stærke  Fortykningslister,  der  løbe  rundt  gjennem  Cellerne 
i  radial  Retning  (Fig.  18/?).  Foruden  de  store  Lakuner  findes 
ogsaa  smaa  Intercellulærrum,  der  ses  tydelig  paa  tangentiale 


')  Et  Præparat  af  Avicennia  tomentosa  Sw.  uden  Lokalitetsangivelse, 
som  Prof.  Warming  har  undersøgt,  viste  netop  et  Væv  lig  det, 
jeg  her  har  fundet;  desværre  er  Schenck's  Beskrivelse  1.  c.  saa 
kort,  at  man  ikke  kan  faa  noget  nøjagtigt  Begreb  om  Bygningen. 
Jeg  er  derfor  tiljjojelig  til  at  tro ,  at  det  Materiale ,  som  jeg  har 
hjembragt,  er  af  Avicennia  tomentosa,  da  denne  findes  enkelte 
Steder  i  Vestindien  og  da  Eggers  har  optaget  A.  tomentosa  i  den 
engelske  Udgave  af  St.  Groix's  Flora. 

Længdesnit;  ved  disse  fremkomme  de  dobbelt  kontm-erede 
Ringe,  som  ses  paa  Tværsnit  (se  Fig.  18  C).  Barkens  Geller 
farves  violette  af  Ghlorzinkjod,  undtagen  de  fortykkede  Geller, 
der  blive  gule;  med  Floroglucin  og  Saltsyre  farves  de  for- 
tykkede Lister  røde,  og  ere  altsaa  forvedede. 

Udenom  denne  blivende  Bark  fmdes  et  mægtigt  Korklag 
(Fig.  18  A,K),  der  gaar  helt  rundt  om  Rodspidsen,  hvor  det 
dog  er  betydeligt  tyndere ;  Korkens  Geller  farves  stærkt  røde  af 
Floroglucin  og  Saltsyre.  Korklaget  gjen- 
nembrydes  hyppig  af  Lenticeller  (Pneuma- 
thoder);  Vævet  i  disse  er  dannet  af  række- 
stillede Geller  med  talrige  Intercellulærrum ; 
Goebels^)  Beskrivelse  af  disse  Geller 
hos  Avicennia  officinalis  ^  som  han  sam- 
menligner med  Konidier,  der  løsnes  af, 
stemmer  fuldstændig  med,  hvad  jeg  har 
set.  Ved  disse  Lenticeller  kommer  den 
indenfor  Korklaget  liggende  Bark  i  let 
Forbindelse  med  den  ydre  Luft.  Gellerne 
i  Lenticellerne  og  ogsaa  i  Barken  inde- 
holde, som  af  Schenck  angivet,  lysbry- 
dende  Oliedraaber.  Pj„  jg 

Bladets  Anatomi  har  Wille-)  givet.    Avicennia  nitida  Jacq. 

Det  er  navnlig  udmærket   ved   de   store,         ,  Kimplante 

ira  St.  riiomas 
næsten  stencelleagtige  Trakeider,  der  især     (noget  formindsket). 

findes  ved  Karstrængene,    og  ved  en  ret 

mægtig  Hypoderm;  endvidere  ved  flere  Slags  Trichomer,  dels 

nedsænkede  paa  Bladets  Overside,    dels   ganske   tæt  stillede 

paa  Undersiden,  hvorved  der  dannes   et  beskyttende  Dække 

over  Spalteaabningerne. 

Kimplanter  (se  Fig.  19)  fandtes  ofte ;  de  ligne  i  høj  Grad 


M  1.  c.  pag. '253. 

')  N.  Wille:  Om  Stammens  og  Bladets  Bygning  hos,  Avicennia  nitida 
i  Botanisk  Tidsskrift,  13.  Bind  pag.  33. 

de  af  Schiraper^)  omtalte  og  afbildede  af  Avicennia 
tomentosa ;  dog  er  den  øverste  glatte  Del  af  Kimstænglen  her 
større.  Schimper  skriver,  at  i  Reglen  aabne  Frugterne  sig 
paa  Træerne;  de  faa,  vi  have  plukket  af  Træerne  selv,  vare 
dog  ikke  sprungne  op.  Som  af  Schimper  fremhævet,  har 
Kimplanten  2  store,  kjødfulde,  i  hinanden  foldede  Kimblade; 
Kimstænglens  nederste  Halvdel  er  tæt  besat  med  ret  lange 
Haar,  der  tjene  til  at  fasthæfte  Planten.  Hovedroden  udvikles 
ikke,  derimod  fremkommer  tidlig  et  Antal  (5—6)  Siderødder. 
Kimbladets  Anatomi  er  i  Korthed  følgende.  Et  Tværsnit 
viser  et  Mesofyl ,  der  helt  igjennem  er  dannet  af  rundagtige 
Geller  med  smaa  Intercellulærrum ;  Stivelse  findes  rigelig. 
Overhudscellerne  ere  ret  smaa,  og  Ydervæggen  ikke  særlig 
tyk;  sete  fra  oven  ere  de  retlinet  polygonale.  Paa  begge 
Bladets  Sider  findes  nedsænkede  Kirtelhaar  af  den  sædvanlige 
Bygning.  Spalteaabninger  findes  derimod  kun  paa  Under- 
siden og  i  meget  ringe  Antal. 

Lagmicularia  t^acemosa  G. 

Er  i  Almindelighed  kun  et  lavere  Træ  eller  maaske 
snarere  blot  at  betragte  som  en  stor  Busk  paa  3—4  Metres 
Højde  (paa  Tavle  8  ses  til  højre  foroven  en  lille  Laguncularia- 
Busk  og  paa  Tavle  9  til  venstre  et  Brudstykke).  De  ret 
tykke  Blade  have  en  graagrøn  Farve,  ere  kantstillede,  noget 
opadrettede,  ovale  og  helrandede.  Naar  de  holdes  op  mod 
Lyset,  ses  en  Del  mørke  Prikker,  der  skyldes  ejendommelige 
Kirteldannelser ,  der  nedenfor  nærmere  skulle  omtales 
(Fig.  22  L) ;  paa  Stilken  findes  tæt  ved  Bladpladens  Begyndelse 
2  Kirtler  (Fig.  1'dG).  I  Knoplejet  ere  Bladene  indrullede.  Som 
alt  ovenfor  nævnt,  har  Laguncularia  ligesom  Avicennia  nega- 
tivt geotropiske  Rødder;  de,  som  jeg  har  set  i  dansk 
Vestindien ,  vare  smaa  og  ragede  i  Almindelighed  kun 
nogle    faa    Centimeter   op   af  Dyndet.     De    vare    af   en   lys 


')  S  c  h  i  m  per:  Die  indo-malayische  Strandtlora  pag.  56,  tab.  6,  fig.  4—8. 

rødlig  (som  meget  mige)  eller  graalig  Farve,  glatte,  naar  de 
vare  unge,  som  ældre  mere  rynkede.  Ofte  vare  de  stærkt 
forgrenede,  idet  Spidsen  var  død  bort  (paa  Grund  af  Udtørring?), 
og  der  var  da  i  dens  Sted  fremkommet  en  Mængde  smaa  nye 
Rødder,  der  oftest  kun  vare  af  ringe  Tykkelse  (indtil  V2  Genti- 


Fig.  20.     Laguncularia  racemosa  G.     Aanderødder. 

A.    Fra  Orkanøen  ved  St.  Thomas;  talrige  smaa  Rødder  med  tydelig' 

Rodhætte  ere  brudte  frem.     B.  og  C.    Fra  Lagune  paa  St.  Jan;    mindre 

forgrenede  Aanderødder.    (Omtrent  naturlig  Størrelse). 


meter);  saadanne  Rødder  som  de  her  skildrede  (se  Fig.  20^) 
fandtes  i  en  lille  fra  Havet  adskilt  Lagune  paa  Orkanøen  ved 
St.  Thomas,  hvor  kun  Laguncularia  voxede^).    Ved  Gruz  Bay 


1)  Schenck  har  iagttaget  lignende  Rødder  i  Brasilien. 

paa  St.  Jan   fandtes  noget  større,  indtil    10  Centimeter  høje, 
Aanderødder    af  omtrent    1   Centimeters   Tykkelse;    de   vare 


Fig.  21.     Laguvciilariu  raceniofin  G. 

A.  og  B.    Aanderødder  fra  Puerto  Cabello  (samlede  af 

Prof.  Warming).     C.   Luftrødder  Yoxende  ud  fra  Stammen  og  bøjende 

sig  ned  mod  Vandet;  Orkanøen  ved  St.  Thomas.  (Omtr.  naturlig  Størrelse). 

brungraa  af  Farve,  liavde  spredt  stillede  Lenticeller,  og  vare 
mere  spidse  end  hos  Avicennia,  dog  ofte  noget  kølleformede, 

med  en  kort  kegleformet  Spids  (se  Fig.  20i?C);  ogsaa  her 
udsprang  tynde,  smaa,  opadrettede  Siderødder.  Paa  de  Dele 
af  Rødderne,  der  ere  i  Dyndet,  findes  tynde,  grenede  Suge- 
rødder. 

Professor  Warming  fandt  ved  Puerto  Cabello  i  1892 
Luftrødder,  der  vare  indtil  12  Centimeter  lange  med  1  Cm. 's 
Tykkelse;  de  forgrenede  sig  ogsaa  her  hyppig,  men  Side- 
grenene vare  kun  faa  (se  Fig.  214,  B).  Af  Figuren  fremgaar, 
at  Aanderødderne  udspringe  fra  vandret  krybende  Rødder. 
Endvidere  synes  Figur  A  at  vise  4  Generationer  af  Rodgrene ; 
den  oprindelige  Rod  har  standset  sin  Væxt,  og  senere  er  en 
ny  Rod  voxet  frem ;  denne  har  atter  frembragt  3,  og  af  disse  bære 
de  2  nu  hver  1  ny  Luftrod,  den  ene  derimod  2.  Schenck^) 
omtaler  dog  endnu  større  Rødder,  idet  han  siger,  at  de 
kunne  blive   2 — 3  Dem.  lange. 

I  den  ovenfor  omtalte,  lille  Lagune  paa  Orkanøen  fandtes 
en  Del  smaa  Luftrødder,  der  udsprang  oppe  fra  Grenene  og 
bøjede  sig  nedad  i  Lighed  med  Mangrovens  Støtterødder  (se 
Fig.  2 IC):  de  vare  dog  ganske  smaa  og  tynde  (indtil  1  Ctm.'s 
Tykkelse),  og  kun  de  nederste  tæt  ved  Vandet  naaede  ned  i 
dette  og  den  bløde  Rund-). 

Den  anatomiske  Rygning  af  disse  Aanderødder  har 
Scheoek  1.  c.  i  det  Væsentlige  omtalt;  og  idet  jeg  henviser 
dertil,  skal  jeg  blot  ganske  kort  beskrive  den,  idet  jeg  be- 
nytter foruden  egne  Iagttagelser  en  Del  Optegnelser  og 
Figurer  af  Professor  Warming. 

De  polyarke  Rødder  have  en  ret  stor  Marv,  der  bestaar 
af  tyndvæggede  Celler  og  udenom  den  en  Ring  af  Ved ; 
Kambiet  danner  tidlig  en  mægtig  Leptomring,  derimod  for- 
holdsvis lidt  Ved  ;  i  ældre  Rødder  er  Vedringen  dog  ret  tyk 
og  har   en  betydelig   Haardhed.     Den  primære  Rark,    der  i 


')  1.  c.  pag.85. 

*)  Noget  lignende  har  Professor  Warming  iagttaget  ved  Ponce  paa 
Puertorico;  her  fandtes  i  Laguncularia-KvdX  og  -Brtijs-Flader  nogle 
smaa  Laguner  med  Vand,  og  i  disse  stod  en  Laguncularia,  fra  hvis 
omtrent  vandrette  Grene  talrige  Luftrødder  udsprang. 

Begyndelsen  fungerer  som  Luftvæv,  og  hvis  inderste  Lag  er 
den  ret  tydelige  Endoderm,  er  meget  lakunøs  og  opbygget 
dels  af  tyndvæggede,  paa  Tværsnit  rundagtige,  paa  Længde- 


Perif. 


l^^°^KokL^UomSa^t     ^'^«"" 


Vedring 
[a/nbuim 


/tr.Bari 

Pkellogen 

Fig.  '■li.    Laguyicidaria  raceinosa  G. 

.4.    Tværsnit  af  Floem  i  Luftrod;  Periferien  opad  (E.Warming  del.). 

B.    Radialt  Længdesnit  af  Floém;  Parenkymstraale.     C.    Radialt 

Længdesnit  af  primær  Bark.     D.    Tværsnit  af  primær  Bark. 

E.  F.  G.  II.    4  successive  Udviklingstrin  af  en  ung  Aanderod.    visende 

Floemets  Dannelse  og  den  primære  Barks  Afkastning. 

snit  omtrent  firkantede  Celler,  dels  af  talrige  i  Rodens 
Længxle  strakte,  noget  mere  tykvæggede  Celler  med  rund- 
agtige  Porer  (Fig.  225og  C);  de  blive  med  Floroglucin  og 
Saltsyre  svagt  røde.  I  Barkens  Periferi  dannes  tidlig  inden- 
for Overhuden  et  Korklag  (Fig.  22  E). 

Efterhaanden  som  Roden  bliver  ældre,  afkastes  imidlertid 
den  primære  Bark  (Fig.  22  E,  F,  G  og  H),  og  den  mægtige 
Leptomring  overtager  Rollen  som  Lnftvæv;  et  Fellogen 
dannes  indenfor  Endodermen ,  og  dette  frembringer  et  ret 
tykt  Lag  Kork.  Leptomvævets  Celler  vige  efterhaanden  fra 
hverandre  paa  den  ejendommelige  Maade,  som  Schenck  har 
omtalt  (se  Fig.  22yl);  forøvrigt  kan  man  ogsaa  i  den  primære 
Bark  iagttage  det  samme  Fænomen  (se  Fig.  222)).  Førend 
Luftrumdannelsen  er  begyndt  i  Leptomvævet,  er  dette  meget 
regelmæssig  bygget  af  rette  Straaler  af  Parenkym  og  Leptom, 
i  Reglen  1 — 2  Lag  i  det  første,  2 — 5  i  de  sidste.  Parenkym- 
straalernes  Celler  vise  paa  Tværsnit  dobbelt  konturerede 
Ringe  paa  de  horisontale  Vægge  (se  Fig.  22  J.);  disse  skyldes 
talrige,  smaa  Intercellulærrum,  der  ses  tydelig  paa  de  radiale 
Snit  (se  Fig.  225).  I  Leptomstraalerne  vexle  tyndvægget 
Parenkym  med  Sirør,  hvis  Vægge  ere  noget  tykkere  og 
mørkere.  Hist  og  her  findes  Strænge  af  meget  tykvægget 
Sejbast  indlejret  i  Luftvævet  (Fig.  22i2).  Parenkymcellerne 
have  talrige  Stjærner  af  oxalsur  Kalk  (Fig.  22  A). 

De  ovenfor  nævnte,  fra  Grenene  udspringende  Luftrødders 
Anatomi,  var  i  alt  væsentlig  det  samme  som  de  nu  omtalte 
Aanderødders,  Cellerne  i  den  primære  Bark  vare  noget 
mere  tykvæggede  og  mindre  talrige.  Ældre  Rødder  har  jeg 
ikke  set;  men  den  primære  Bark  vil  sikkert  ogsaa  her  tid- 
lig afkastes  efter  den  kraftige  Væxt  af  Leptomet  at  dømme. 

Hvad  Bladets  Bygning  (i  Hovedtrækkene  omtalt  af 
Holtermann)  ^)  angaar,  er  det  i  Almindelighed,  hvad  ogsaa 


')  Carl  Holtermann:    Beitrage    zur  Anatomie    der    Combretaceen 
pag.  25  (Christiania  Vidensk.  Selsk.  Forhandl.  1893.  Nr.  12).    Se  ogsaa 

Fig.  23. 


Laguncularia  racemosa  G. 


A.  Tvivrsnit  af  Bl.-id  ined  dorsiventnxlt  Mesofyl  fra  Orkanø,  St.  Thomas.    /?.  Tværsnit 

af  isdlatcralt  lilad  fra  Tobago  (leg.  Eggprs)  (del.  E.  W.),    C.  Ovcn-Ulcns  Overhud  (del. 

E.  \V.).    I).  Undersidens  Overhud  (del.  E.  W.).    K.  Spalteaahninger  (del.  E.  VV.). 

F.  Tværsnit  af  Blad  svagt  forstorrct  (del.  E.  W.).    (i.  Bladstilk  med  Kirtler. 

if.  Tværsnit  af  Stilk  med  de  2  Kirtler  (del.  E.  AV'.).    ./.  Lodret  Snit  g.ienneni  en  Nerve 

visende  TrakeYderne  der  gaa  ud  til  Siden;  i  Cellerne  ses  et  kuglerundt  gulligt  l.vs- 

br.vilende  Legeme,  antagelig  (»liedraaber  (del.  E.  W).    A'.  Eladesnit  af  Nerve  med 

Trake'fder.     L.   Blad    set    fra    Undersiden;    de  morke  Pletter  sk.vldes  Huller  efter  de  i 

de  unge  Blade  optraMlende  Ej)ithenKlannelser  (del.  E.W.).    M.  Tidligt  Udviklingstrin 

af  Epithemet  i  et  ungt  Blad.   iV.  Noget  ældre  Stadium. 

denne  Forfatter  fremhæver,  isolateralt  bygget  helt  igjennem 
med  Palissadeceller  paa  begge  Sider  og  et  Lag  Svampvæv  i 
Midten  (Fig.  ^3  B);  dog  er  oftest  Palissadevævet  paa  Over- 
siden mest  udpræget,  og  Blade,  hvis  Mesofyl  er  helt  dorsi- 
ventralt,  forekomme  ogsaa  (se  Fig.  23^  af  et  Blad  fra  Orkanø) ; 
som  Figuren  viser,  findes  her  2—3  Lag  Palissader  og  der- 
under et  af  rundagtige  Celler  dannet  Svampvæv.  I  Blade 
fra  Tobago  (samlede  af  Eggers)  var  Svampvævet  i  Bladets 
Midte  ret  mægtigt  og  dannet  af  rundagtige  Celler;  Palissaderne 
paa  Bladets  Overside  vare  længere  end  dem  paa  Undersiden 
Fig.  "23 B).  Overhuden  er  sammensat  af  Celler,  der  fra  Fladen 
set  ere  mangekantede  med  retlinede  Vægge  (Fig.  23  C  og  £)), 
paa  Tværsnit  omtrent  rektangulære,  lidt  større  paa  Under- 
siden end  paa  Oversiden :  de  have  sa-rlig  paa  Oversiden  en 
tyk  og  kutikulariseret  Overhud.  Stomata  findes  omtrent  i 
lige  Mængde  paa  begge  Sider;  de  ligge  i  Niveau  med  Over- 
fladen eller  rage  lidt  frem  med  en  fortykket  Kam  (Fig.  23 E). 
Bladet  indeholder  rigelig  Garvesyre,  navnlig  er  dette  Tilfældet 
med  Palissadevævet;  her  findes  ogsaa  Oliedraaber;  hist  og 
her  i  Palissadevævet.  men  talrigst  i  Svampvævet,  findes 
Celler  med  Krystalstjærner. 

Ved  Nerveenderne  og  ofte  ogsaa  udspringende  fra  Siderne 
af  disse  findes  store,  tykvæggede,  porede  Trakeider  (Fig.  K, 
J,  se  ogsaa  Holtermann  1.  c.  tab.  1,  fig.  15). 

Holder  man  Bladet  op  mod  Lyset,  ses  en  Del  store 
mørke  Prikker  (Fig.  23 i>),  der  skyldes  nogle  ejendomme- 
lige, store  Kirtler,  der  tidlig  træde  ud  af  Funktion,  idet  de 
allerede  paa  endnu  ret  unge  Blade  omgives  med  et  Korklag, 
og  Cellerne  samtidig  tørre  hen  ,  saaledes  at  der  opstaar  en 
omtrent  pæreformet  Hulhed  i  Bladet  (se  Figur  10  hos  Holter- 
mann); de  findes  kun  paa  Bladets  Underside.  Ved  at  tage 
Tværsnit   af  et   Par  unge    Blade,    der    fandtes    mellem    det 


Heiden:    Anatomische    Gharakteristik    der    Combretaceen    i    Bot. 
Centralblatt  1893,  Bind  56,  pag.  163. 

hjembragte  Materiale,  fandt  jeg  nogle  unge  Stadier  af  disse 
Dannelser.  Det  yngste  iagttagne  Stadium  ses  i  Figur  23  M ; 
efter  dettes  Udseende  at  dømme  maa  det  antages,  at  en 
eller  nogle  faa  Geller  af  det  subepidermale  Lag  indleder 
Kirtlens  Dannelse;  men  nærmere  i  Detail  at  angive  De- 
lingsprocesserne har  ikke  været  mig  muligt.  Fig.  23  iV  viser 
et  ældre  Stadium ;  Celledelingerne  ere  trængte  dybt  ind  i 
Bladet  og  lade  omtrent  kun  Oversidens  Overhud  og  det 
derunder  liggende  Palissadevæv  uberørt.  H  o  1 1  e  r  m  a  n  n  tyder 
disse  Dannnelser  som  Epithem,  og  denne  Tydning  er  vist 
ogsaa  ganske  rigtig,  dog  er  det  ikke  lykkedes  mig  at  se 
nogen  Vandpore,  hvad  Holter mann  angiver  at  have  set. 

Foruden  disse  større  Prikker  i  Bladet  vil  man  ved  Hjælp 
af  en  Lupe  opdage  en  talrig  Mængde  mindre,  mørke  Punkter, 
der  skyldes  Kirtelhaar,  nedsænkede  i  pæreformede  Fordybninger 
i  Bladpladen;  de  findes  paa  begge  Sider  af  Bladet;  Hol  ter- 
mann har  fulgt  deres  Udvikling,  og  til  hans  Beskrivelse  og 
Figurer,  som  jeg  i  alt  kan  bekræfte,  henvises  her.  Kirtler  af 
samme  Bygning,  men  ikke  nedsænkede,  have  de  ganske  unge, 
endnu  indrullede  Blade;  de  findes  paa  Bladets  Overside  inde 
i  den  Fure,  som  de  2  indrullede  Bladsider  danne,  og  udskille 
formodentlig  et  Sekret,  der  tjener  de  unge  Blade  til  Be- 
skyttelse ;  paa  Bladenes  Yderside  (Underside)  findes  endvidere 
nogle  ejendommelig  bøjede,  encellede  Haar. 

Stilken  bærer,  som  ovenfor  nævnt,  tæt  nedenunder  Blad- 
pladen to  Kirtler  eller  extraflorale  Nektarier  Fig.  23  G^  og  /Z 
(cfr.  Hol  term  ann);  de  hvile  paa  de  2  Sidenerver  og  vise 
ved  lodret  Snit  en  indre,  klar,  pæreformet,  hul  Kjærne,  der 
antagelig  maa  være  et  secernerende  eller  muligvis  vand- 
optagende  Organ. 

Kimplanter  fandtes  ret  hyppig.  Først  efter  at  de  ret 
store,  noget  sammentrykte,  farede,  kjødede,  grønlige  Frugter 
ere  faldne  af,  spirer  Kimen.  Denne  er  dog  allerede  kraftig 
udviklet,  cylindrisk  af  Form;  Kimstænglen  er  helt  omgiven 
af  de  sammenrullede  Kimblade;  Frøhvide  mangler.    Spiringen 

indledes  ved,  at  Kimroden  voxer  ud  af  Frugtens  Top  mellem 
Bægerbladene  (Fig.  24^).  Roden  bøjer  sig  ned  i  Dyndet  og 
forgrener  sig  hurtigt;  det  hypokotyle  Stængelstykke  retter 
sig  opad,  og  faar  en  ret  betydelig  Længde  (Fig.  24 i?);  endelig 
sprænge  Kimbladene  Frugtskallen  (Fig.  24  C).  Kimbladene 
ere  mere  eller  mindre  skæve, 
ovale  eller  aflangt  4-kantede 
med  afrundede  Hjørner,  ret 
tykke  (Fig.  24  C)  og  mørke- 
grønne. Paa  Tværsnit  ses, 
at  de  hovedsagelig  ere  sam- 
mensatte af  rundagtige  Cel- 
ler, der  ere  meget  rige  paa 
Stivelse;  kun  Cellelaget  nær- 
mest Overhuden  er  paa  begge 
Bladets  Sider  dannet  af  lidt 
mere  langstrakte  Celler. 
Spalteaabninger  ere  tilstede 
baade  paa  Over-  og  Under- 
siden. 

Anona  loalustris  L. 

er  et  lille  Træ  eller  en  stor  Busk 
med  smukke,    elliptiske,    hel- 
randede,  læderagtige,  glinsende 
Blade  og  store,  glatte,  grønlige, 
uspiselige  Frugter  (Monkey  app- 
les).  Jeg  har  kun  fundet  den  paa 
St.  Thomas  i  den  store  Lagune 
paa   Sydostkysten;   men  efter 
Eggers  skal  den  findes  ret  hyp- 
pig ogsaa  paa  St.  Croix.    Om  den  ér  en  ægte  Lagunplante,  vil  jeg 
lade  staa  hen,  men  jeg  er  dog  nærmest  tilbøjelig  til  at  antage  det. 
Ørsted  (se  Note  2)  regner  den  med,  og  Eggers  skriver  for 
St.  Croix'  Vedkommende,  „at  den  ikke  er  ualmindelig  i  sumpet 

4 


Fig.  24 


Laguncularia  racemosa  G- 
Tre  Kimplanter 
i  forskjellige  Udviklingstrin. 

Terrain  og  ved  Lagunernes  Rand  mellem  Manchiniltræer" ; 
det  sidste  kunde  jo  rigtignok  tyde  paa,  at  den  ogsaa  kunde 
optræde  paa  Sandstrand.  Dér  hvor  jeg  fandt  den,  voxede  den 
selskabelig  paa  sumpet  Bund,  dannende  en  ret  tæt,  noget  over 
mandshøj  Bevoxning  om  en  lille  Bæk;  Avicennia  og  Lagun- 
cularia  fandtes  umiddelbart  i  Nærheden. 

Bladets  anatomiske  Bygning  er  følgende.  Det  er  dorsi- 
ventralt.  Overhuden  paa  Oversiden  har  ret  tyk  Kutikula,  og 
Cellerne  ere  store  og  have  i  Almindelighed  delt  sig  uregel- 
mæssigt i  2  Lag  Celler,   der  indeholde  smaa  Krystalstjærner 


Fig.  25.    Anona  palustris  L. 

A.    Tværsnit  af  Blad.     B.    Oversidens  Overhud.     C.    Undersidens 

Overhud.     D.    Spalteaabning.     E.    Klar  Celle  i  Mesofyllet. 


af  oxalsur  Kalk;  sete  fra  Fladen  ere  Cellerne  polygonale  med 
omtrent  retlinede  eller  noget  buede  Vægge  (Fig.  255).  Under- 
sidens Overhudsceller  (Fig.  25  C)  ere  mindre  og  mangle  Krystal- 
druser;  her  findes  talrige  Spalteaabninger.  der  ligge  i  Niveau 
med  Overhuden  (Fig.  25  Z)).  Mesofyllet  bestaar  øverst  af  et 
Lag  (meget  sjældent  af  2  Lag)  særdeles  lange  Palissader,  der 
hist  og  her  have  smalle  Intercellulærrum.  Under  disse  følger 
Svampvævet,  der  bestaar  af  lakunøst  Stjærneparenkym;  det 
underste  Lag  Celler  nærmest  Overhuden  er  oftest  sammensat  af 
noget  langstrakt  tøndeformede  Celler.     I  Svampvævet  findes 

hist  og  her  store,  tyndvæggede  Geller,  om  hvilke  de  omkring- 
liggende Celler  ere  radialt  rettede  (Fig.  2oÆ').  Ved  Nerverne 
findes  paa  Over-  og  Undersiden  Sejbaststrænge.  Garvesyre 
findes  ikke  i  Bladet. 

Conocmyus  erecta  L. 

er  et  Træ,  der  hyppig  forekommer  i  Laguner;  men  i  Litte- 
raturen ere  Meningerne  delte  om,  hvorvidt  man  skal  regne 
det  med  til  Lagunfloraen  eller  ej.  Eggers  regner  det  be- 
stemt med  til  Mangrovevegetationen.  Schenck  skriver  i 
Flora  (1.  c.) :  „An  der  Landgrenze  der  Mangue  trifft  man 
håufig  verschiedene  Stråucher  an,  die  auch  sonst  an  der 
Kiiste  verbreitet  sind  und  nur  als  accessorische  Bestandtheile 
zu  der  Formation  gerechnet  werden  konnen.  Hierher  gehort 
auch  die  Combretacee  Conocarpus  erecta'^, —  og  Schimper 
skriver^):  „Mit  Unrecht  wird  Conocarpus  erecta  den  Man- 
grovebåumen  zugezåhlt,  er  wåchst  ausserhalb  der  Mangrove 
sogar  oft  auf  Diinen".  I  dette  kan  jeg  imidlertid  for  de 
danske  Øers  Vedkommende  ikke  være  enig  med  ham;  thi 
Conocarpus  erecta  er  endog  meget  almindelig  i  Lagunerne, 
dog  oftest  paa  noget  mere  fast,  men  endnu  fugtig  og  salt- 
holdig Lerbund.  I  Krauses  Lagune  f.  Ex.  voxede  den  meget 
almindelig  sammen  med  Laguncularia  og  Avicennia  rundt  om 
de  store  Lersletter.  At  den  dog  ogsaa,  hvad  Eggers  lige- 
ledes har  fremhævet,  er  hyppig  paa  Klippekyst,  hvor  Sprøjtet 
ofte  væder  den,  er  rigtigt.  Professor  Warming  har  meddelt 
mig,  at  ved  Puerto  Gabello  voxede  Conocarpus  erecta  paa  en 
høj,  af  Havet  dannet  Stenvold,  og  paa  St.  Thomas  ved  Smiths 
Bay  iagttog  Professoren  den  voxende  i  Sandgrus.  Men  hyppigst 
forekommer  den  —  i  hvert  Tilfælde  paa  de  danske  Øer  —  i 
Mangrovekrattene,  og  jeg  er  derfor  mest  tilbøjelig  til,  ligesom 
Eggers  at  regne  den  med  til  Lagunfloraen. 

Conocarjms  erecta  kan  findes  som  et  lille  Træ,  men  oftest 


')  ].  c.  pag.  64  Anm. 

4* 


er  den  buskformet  og  er  sjælden  højere  end  3 — 4  Metre,  De 
mørkegrønne,  tykke  Blade  have  omtrent  samme  Farve  og 
Glans  paa  begge  Sider  og  ere  mere  eller  mindre  kantstillede 
og  opadrettede.  Bladanatomien  er  kort  omtalt  af  Holter- 
mann  (1.  c.)  og  Heiden  1.  c.  pag.  73  og  omtales  endvidere 
af  Warming  i  Halofytstudier  Side  198. 

De  urteagtige  Lagunplanters  Anatomi  ere  saa  godt  som 
alle  omtalte  i  Warming  s  Halofytstudier^);  Herpestis  Mon- 
nieria  er  imidlertid  ikke  taget  med  der,  og  er  maaske  ogsaa 
rettest  at  opfatte  som  en  Ubiquist ;  men  da  den  hyppig  voxer 


Fig.  26.     Herpestis  Monnieria  Kth. 

A.    Tværsnit  af  Blad.     B.    Oversidens  Overhud.     C.    Undersidens 

Overhud.     D.    Kirtelhaar.     E.    Spalteaabning.     6r.    Ejendommelig- 

Overhudscelle  (se  Text).    F.    Samme  i  Tværsnit. 


i  Lagunerne  mellem  Rhizophora  paa   blød,   saltholdig   Bund, 
skal  Bladets  anatomiske  Bygning  her  kort  omtales. 

Herpestis  Monnieria  Kth.  er  en  lille  lav  Scrophulariacé, 
der  med  sine  rodslaaende  Grene  kryber  henover  den  bløde 
Bund.  Bladene  ere  glatte  og  ret  kjødfulde.  Overhudscellerne, 
hvis  Ydervægge  ere  tynde,  have  set  fra  Fladen  stærkt  bølgede 
Vægge  (Fig.  26  i^  og  C).  Enkelte  Overhudsceller ,  navnlig  paa 
Bladets  Overside,  adskille  sig  fra  de  øvrige  Celler  ved  følgende. 


Chenojiodium    ambrosioides   Side    190,    Batis    maritima    Side    213, 
PecHs  humifusa  Side  220. 

De  ere  noget  større,  have  ikke  bugtede  Vægge  (Fig.  26  6r)  og 
rage  frem  over  de  øvrige  Geller  med  en  ret  stor,  kegleformet 
Spids,  hvori  der,  efter  hvad  jeg  har  set,  ofte  findes  et  lille  fra 
den  øvrige  Celle  adskilt  Rum  med  grynet  Indhold  (Fig.  26  i''). 
Den  kegleformede  Spids  har  tydelige  Kutikularstriber  og  bliver 
i  det  Hele  taget  med  Chlorzinkjod  gulbrun,  er  altsaa  kuti- 
kulariseret  I  meget  minde  disse  Overhudsceller  om  de  en- 
cellede Hydathoder,  som  Haberlandt^)  har  omtalt  hos 
Gonocaryum  pyriforme-,  da  Ydervæggen  imidlertid  som  alt 
nævnt  hos  Herpestis  er  kutikulariseret ,  og  da  det  ikke  er 
lykkedes  mig  at  finde  nogen  Kanal  gjennem  Fremragningens 
Spids  i  Lighed  med,  hvad  Haberlandt  angiver  hos  Gono- 
caryum, er  det  næppe  sandsynligt,  at  de  her  fundne 
Dannelser  kunne  fungere  som  Vandveje. 

Spalteaabningerne  findes  paa  begge  Sider,  de  ligge  i 
Niveau  med  Epidermis  eller  rage  hdt  frem  (Fig.  26  Æ").  End- 
videre findes  paa  begge  Sider  spredtstillede ,  nedsænkede 
Kirtelhaar  (Fig  26  i)).  Paa  Tværsnit  (Fig.  26^)  ses,  at  Meso- 
fyllet  ikke  er  særlig  stærkt  udpræget  dorsiventralt ,  det  er 
meget  lakunøst  bygget  og  dets  Celler  gjennemgaaende  store. 
Paa  Oversiden  findes  1  —2  Lag  Palissader  med  talrige  Mellem- 
rum. Svampvævets  Celler  ere  rundagtige,  det  underste  Lags 
nærmest  Overhuden  noget  langstrakte.  Blade  fra  Lersletter 
ved  St.  .Johns  vare  mere  udpræget  dorsiventrale  (Bladene 
laa  ogsaa  omtrent  fladt  henad  Jorden) ;  Pladen  var  tyndere, 
der  var  foroven  et  Par  Lag  Palissader  og  derunder  et  Svamp- 
væv sammensat  af  rundagtige  Celler. 

I  5te  Afsnit  af  Plantesamfund,  hvori  Halofyterne  om- 
tales, opregner  Professor  Warming  ogsaa  alle  de  Ejen- 
dommeligheder, der  udmærke  disse,  og  specielt  beskrives 
Mangroveplanternes    mærkelige    og    udprægede    Tilpasnings- 


')  Haberlandt:    Das  tropische   Laubblatt  II   i  Sitzungsberichte    der 
kaiserl.  Akademie  der  Wissenschaften  in  Wien,  1894,  pag.  10. 

forhold,  ligesom  ogsaa  Bladets  anatomiske  Bygning  omtales, 
saaledes  dets  xerofile  Karakter,  der  synes  at  være  i  Strid  med, 
at  disse  Planter  voxe  i  en  stedse  fugtig  Bund.  Til  disse  ana- 
tomiske Karakterer  mener  jeg,  at  man  endnu  kan  føje  de  hyppig 
optrædende,  nedsænkede  Kirtelhaar,  som  findes  ikke  blot 
hos  selve  Mangrovetræerne,  men  ogsaa  hos  ikke  faa  af  de 
træagtige  og  urteagtige  Planter,  der  slutte  sig  til  disse,  lige- 
som de  endvidere  hos  de  øvrige  vestindiske  Halofytplanter 
(f.  Ex.  Sandstrandens)  ere  meget  hyppige.  Rimeligvis  ere  de 
fleste,  maaske  alle  disse  Haardannelser  at  opfatte  som  Hyda- 
thoder  (cfr.  Haberlandt:  Das  tropische  Laubblatt)  og  tjene 
da  muligvis  ikke  blot  som  Vandudskilningsorganer,  men 
rimeligvis  særlig  som  vandoptagende,  hvad  der  kan  have  stor 
Betydning  for  Halofytplanter,  der  gjennem  deres  Rodsystem 
hyppig  kun  have  Adgang  til  ofte  stærkt  saltholdigt  Vand. 

Ligesom  for  Sandstrandens  Vedkommende  skal  jeg  her 
forsøge  at  beskrive  et  Par  Exkursioner  til  Laguner  og  vil  da 
først  omtale  Ghristianssteds  Lagune,  som  jeg  har  besøgt 
adskillige  Gange  baade  i  1892  og  1896.  Denne  Lagune  ligger 
tæt  øst  for  Byen  Christianssted  og  staar  ved  en  ganske  smal 
og  lav  Rende  i  Forbindelse  med  Havet.  Kommer  man  roende 
ude  paa  dette,  ses  paa  Afstand  kun  en  mindre,  frisk  grøn, 
lav  Skov,  der  staar  i  skarp  Modsætning  til  den  gulgraa 
Croton-Bexoxumg  paa  Højderne,  som  ligge  bagved.  Nærmer 
man  sig  mere,  opdager  man,  at  det  er  Bliizophora 
Mangle,  der  voxer  her,  og  tillige  ses  nu  det  smalle  Indløb, 
der  er  saa  lavt,  at  Negrene  maa  ud  i  Vandet  og  skubbe 
Baaden  over  Revlen.  Paa  Bunden  ses  Masser  af  den  ejen- 
dommelige Alge  Penicillus  capitatus,  der  her  optræder  i 
saadan  Mængde,  at  den  danner  rene  Samlag.  Længere  inde 
bliver  Vandet  bredere  og  tillige  dybere,  og  Lagunen  antager 
nærmest  Udseende  af  en  stor,  langstrakt  Indsø ;  Vandet  er  uklart, 
af  en  grønliggraa  Farve.  Som  en  kun  ganske  smal  Bræmme 
voxe    Mangrovetræerne    langs    Bredderne.      I    Almindelighed 

findes  yderst  en  Række  Rhizophora  og  indenfor  den  Avicennia 
og  Laguncidaria;  men  hvor  der  er  lavt  Vand,  ses  ogsaa 
disse  helt  ude  ved  Vandet,  der  her  aldrig  vil  kunne  blive 
videre  oprørt.  Ogsaa  Conocarpus  ereda  findes  hist  og  her. 
Umiddelbart  indenfor  Mangrovevegetationen  hæver  Landet 
sig,  og  Bakkerne  ere  bevoxede  med  Croton-Kr3.i,  hvori  talrige 
Agaver  og  Kaktus.  Under  Mangrovetræerne  er  Mudderet  i 
Almindelighed  uden  nogensomhelst  Vegetation;  hvor  der  er 
lidt  lysere,  ses  dog  af  og  til  Batis  maritima,  Heliotropium 
curassavicum ,  Herpestis  Monnieria  o.  a.  Derimod  er  der 
hyppig  en  stor  Mængde  af  „Aspargesrødder"  fra  ofte  ret  fjærnt 
staaende  Avicennier;  Lagimcularia's  Luftrødder  ere  mindre, 
mere  forgrenede,  mere  uregelmæssige  baade  i  deres  Form  og 
Forekomst  (ikke  i  de  oftest  lige  Rader  som  Avicennia's) 
og  fjærne  sig  ikke  saa  langt  fra  Træet. 

I  Vandet  finder  man  paa  Mangroverødderne  en  tæt  Be- 
voxning  af  talrige  brogetfarvede  Alger.  Saaledes  beklæder 
den  elegante  lille  Caulerpa  verticillata  ofte  Mangroverødderne 
med  et  mørkegrønt,  blødt  Dække  og  indblandede  i  dette  ses  af 
andre  Grønalger  Bryopsis  plumosa,  Codium  tomentostim,  af 
Rødalger  navnlig  Bostrijchium-  og  AcanthopJwra-Årier,  Cate- 
nella  Opuntia  etc. 

Paa  Bunden  ude  i  Lagunen  optræde  foruden  den 
ovennævnte  Penicillus  flere  Arter  af  Caulerpa  {plumaris,  crassi- 
folia  var.  meæicana,  juniperifolia) ,  der  krybe  rundt  i  det 
bløde  Dynd  og  ofte  ere  mange  Alen  lange,  endvidere  Udotea 
flabellata  og  flere  Halimeda- Avler  {Tuna,  tridentata  etc). 
Af  Fanerogamer  er  der  kun  faa,  jeg  har  i  Laguner  kun 
fundet  Halopkila  Engelmanni. 

En  anden  Lagune,  som  jeg  ligeledes  flere  Gange  har  be- 
søgt ,  er  den  store  Lagune  paa  Østenden  af  St.  Thomas  (se 
Tavle  5).  Den  er  ligesom  Ghristianssteds  Lagune  omgiven  af 
crotonklædte  Højder;  men  det  lavere,  sumpede  Terræn  er 
oftest  temmelig  bredt.  Lagunen  staar  i  ret  aaben  Forbindelse 
med  Havet,  og  Vandet  er  derfor  mere  uroligt,  hvorfor  ogsaa 

BMzophora  Mangle  alene  danner  den  yderste  Bræmme  af 
Vegetationen,  og  først  indenfor  den  voxe  Avicennia  og  Laguncu- 
laria ;  ved  en  lille  Bæk  optraadte  her  et  tæt  Krat  af  Anona palu- 
stris;  den  voxede  i  aldeles  dyndet  og  sikkert  saltholdig  Jord- 
bund. Ude  i  Lagunen,  paa  Steder,  hvor  Vandet  var  lavere, 
havde  Rhizophora  dannet  Øer  i  alle  mulige  Udviklingstrin, 
fra  en  enkelt  Kimplante,  der  strax  forankrer  sig  ved  til  alle 
Sider  at  udsende  talrige  Luftrødder,  til  store  Øer  med  tørt 
Land.  Paa  Billedet  (Tavle  5)  ses  til  venstre  en  mindre  0 
bestaaende  af  flere  Mangrovetræer,  men  endnu  er  der  aabent 
Vand  mellem  Rødderne. 

Saltholdige  Lersletter 

tinder  man  flere  Steder  paa  St.  Groix,  navnlig  i  Nærheden  af 
Laguner  og  Saltponds.  De  findes  f.  Ex.  ved  Sandy  Point, 
ved  Krauses  Lagune  og  ved  den  store  Saltpond  paa  Øst- 
f  enden.  Navnlig  ved  Krauses  Lagune  er  der  udstrakte  Ler- 
sletter (se  Tavle  8  og  9),  ganske  fladt  Land,  hist  og  her  med 
større  eller  mindre  Vandpytter  og  ofte  med  et  smudsig  hvidt 
Overtræk  af  udkrystalliseret  Salt.  Store  Strækninger  (de 
fugtigste)  ere  aldeles  blottede  for  Vegetation,  andre  Steder 
(de  mere  tørre)  bære  en  sparsom  Vegetation,  men  dog  i 
Almindelighed  saa  spredt,  at  det  graalige,  meget  fede, 
Ler  næsten  overalt  skinner  igjennem.  Fra  Havet  ere 
disse  Lersletter  paa  lange  Strækninger  adskilte  ved  et  smalt 
Sandbælte  med  Manchiniltræer ,  hvorimellem  ind  mod  Ler- 
sletterne enkelte  Laguncularia  og  Conocarpus  optræde.  Hvor 
Terrainet  hæver  sig,  findes  hist  og  her  som  smaa  Øer  lave, 
ofte  kun  faa  Alen  høje  Krat  af  Laguncularia,  Avicennia  og 
Conocarpus-^vfåke  spredte  over  Lersletten.'  Ved  Overgangen 
til  det  tørre  Land  ses  atter  yderst  enkelte  Laguncularia, 
Avicennia  og  Conocarpus  i  spredt  Bevoxning  blandede  med 
Scirpus  ferrugineus  L.,  Cyperns  niucronafus  Rottb.,  Fluchea 
odorata  Cass.,  indtil  man  endelig  paa  det  tørre  Land  faar  Legu- 

minosbuske,  hele  Krat  af  den  gulblomstrede  Wedelia  buphtal- 
moides  Gr.  og  i  det  Hele  taget  Crotonkrat.  Saaledes  er  der 
ganske  jævn  Overgang  fra  vaadt  til  tørt. 

De  urteagtige  Planter,  der  ere  karakteristiske  for  saa- 
danne  flade,  saltholdige,  lerede  Strækninger,  ere  følgende: 
Batis  maritima  L.  (se  Tavle  9) ,  der  snart  er  noget  opret, 
omtrent  alenhøj,  snart  har  nedliggende,  rodslaaende  Grene 
med  friskgrønne,  paa  alle  Sider  glinsende,  opadrettede  Blade ; 
endvidere  Salicornia  amhigua^)  Mich.  (se  Tavle  8),  der  i 
1892  fandtes  her  af  Gand.  Lassen;  den  er  mørkegrøn  og 
voxer  omtrent  paa  samme  Maade  som  Batis  med  nedliggende 
rodslaaende  Hovedgrene,  hvorfra  oprette  Sidegrene  skyde 
frem ;  foruden  paa  det  tørre  Sand  forekom  begge  disse  ogsaa 
hyppig  kransende  de  mindre  Søer  og  voxede  ofte  endog  ret 
langt  ud  i  Vandet.  Almindelig  er  Sesuvium  portidacastrum 
L.,  der  har  purpurfarvede  Blomster;  den  danner  ret  store,  til 
Bunden  trykte  mørkegrønne  Puder  (modsat  Sandstrand,  hvor 
Grene  og  Blade  ere  opadrette);  af  denne  Plante  fandtes  talrige 
Kimplanter  (om  disses  Bygning  se  Warming,  Halofytstudier 
pag.  182).  Endvidere  voxede  her  Fhiloxerus  vermiculatus 
R.  Br. ,  ligeledes  med  nedliggende,  rodslaaende  Grene;  af 
Græsser  fandtes  Stenotaphrum  americanum  Schrk.  med  alen- 
lange, rodslaaende,  tæt  til  Jorden  trykte  Udløbere. 

Ved  Saltponden  paa  Sydostsiden  af  St.  Croix  fandt  Prof. 
Warming  i   1892  Åtriplex  cristata^). 

I  Tilslutning  hertil  skal  kort  omtales  en  mindre,  dog 
næppe  saltholdig  Lerslette,  som  Ove  Paulsen  besøgte;  den 
fandtes  nær  Plantagen  St.  Johns.  Her  voxede  en  lav  Vege- 
tation af  Græs  {Stenotaphrum  o.  a.)  og  krybende  Urter  (f.  Ex. 
Herpestis  Monnieria)  med  spredte  Tuer  af  højere  Cyperaceer 
{Cyperns  viscosus,  Scirpus  ferrugineus  og  capitatus)  og  enkelte 
ca.  alenhøje  Buske  af  en  gulblomstret  Acacia. 


^)  Anatomi  i  Halofytstudier  Side  215. 
=*)  1.  c.  pag.  229. 

II. 

Krat-  og  Skovvegetationen 

af 
Ove  Paulsen. 

A.    Vegetationsbeskrivelse. 

„Orkanøen". 

Vestsiden  af  St.  Thomas'  Havn  dannes  af  en  lille  0, 
„hurrican  hole"  kaldet,  adskilt  fra  selve  St.  Thomas  ved  en 
kun  for  Baade  passabel  Kanal,  der  er  sprængt  i  et  Koralrev 
for  at  skaffe  Strøm  og  dermed  frisk  Vand  gjennem  Havnen. 
(Siden  denne  Sprængning  fandt  Sted,  skal  den  gule  Feber 
have  aftaget  betydelig.) 

Ved  Nytaarstid  1895 — 96  kom  vi  til  at  opholde  os  en 
Del  paa  „Orkan øen"  (saaledes  vil  den  omhandlede  0  i  det 
følgende  blive  betegnet),  da  nemlig  den  nu  afdøde  Konsul 
S.  Moron  i  St.  Thomas  elskværdig  tilbød  os  sit  der  liggende 
lille  Hus  „Garinin  hole"  til  Arbejdslokale  og  Benyttelse  saa 
meget,  vi  vilde.  Vi  flyttede  derover  med  vore  Sager  og  gjorde 
nu  jævnlig  Exkursioner  paa  den  lille  0,  som  vi  jo  havde 
paa  nærmeste  Hold. 

Øen  var  kun  lidet  beboet;  der  var  paa  Østsiden  ud 
imod  Havnen  nogle  Negerhytter  med  smaa  Haver,  —  de 
eneste  opdyrkede  Arealer.  Her  dyrkedes  især  Ananas,  der 
paa  denne  Tid  endnu  ikke  blomstrede;  desuden  „pigeon  peas" 
{Cajanus  indiciis  Spreng.).  Vestindiens  Grønærter,  Yams  (Dios- 
corea)  og  andre  Kjøkkenurter.  Hele  Resten  af  Øen  laa 
aldeles  uopdyrket  hen,  bedækket  med  et  Krat,  der  i  dette 
regnfulde  Aar  var  ret  friskt  og  yppigt,  men  som  dog  tydelig 
nok  fortalte  om   andre  Aar,    hvor  dette  ikke   var  Tilfældet. 

Tæt  Haarklædning-  og  Torne  ere  jo  vel  bekjendte  Karakterer 
for  Tørhedsplanter,  og  det  var  der  ingen  Mangel  paa,  om 
end  det  xerofile  paa  andre  Steder  (f.  Ex.  Østenden  af  St. 
Groix)  var  langt  mere  udpræget  end  her.  Noget  ægte  „Cro- 
tonkrat"  som  det,  Eggers^)  beskriver  fra  St.  Groix,  var 
dette  ikke,  dertil  var  det  navnlig  alt  for  højt. 

Naar  man  kommer  i  Land  paa  Stranden,  vil  man, "hvis 
det  er  Sandstrand,  strax  træffe  den  bekjendte  Busk  Coccoloba 
uvifera  („Sø-Drue"),  Ipomæa  pes  capræ,  der  kryber  i  Sandet, 
og  den  med  disse  sammenhørende  ejendommelige  Strand- 
vegetation, om  hvilken  henvises  til  Børgesens  foranstaaende 
Beskrivelse. 

Paa  Klippestrand  fandtes  her  ingen  særlig  karakteristisk 
Vegetation ,  saaledes  som  den  kan  findes  paa  St.  Groix,  — 
hvad  der  voxede  her,  var  Forposter  fra  Krattet:  nogle  tor- 
nede Acaciebuske,  enkelte  Græsser  {Aristida)  og  faa  andre 
Planter,  der  vare  nøjsomme  nok  for  disse  Steder,  hvor  Mul- 
den var  meget  sparsom. 

Men  man  behøver  ikke  at  gaa  mange  Skridt  bort  fra 
Søen,  før  man  har  ladet  Coccoloba  og  de  andre  Karakter- 
planter for  Strandvegetationen  bag  sig,  og  man  er  da  inde  i 
det  ovenfor  omtalte  xerofile  Krat  (se  Tavle  10).  Om  dettes 
almindelige  Karakter  kan  følgende  siges:  Gjennemsnitshøjden 
er  3 — 4M.,  denne  Højde  naa  de  almindeligste  Arter;  Træerne 
blive  naturligvis  højere,  men  de  maa  siges  at  være  i  Mindre- 
tal, idet  de  fleste  Planter  (i  hvert  Fald  hvad  Individantallet 
angaar)  ere  typiske  Buske.  Mindre  Buske,  Dværgbuske  og 
Urter  fmdes  der  ganske  vist  mange  af,  men  de  ere  et  langt 
mindre  iøjnefaldende  Element. 

Tætheden  er  stor,  og  den  forøges  føleligt  af  Lianerne. 
Paa  mange  Steder  er  det  næppe  muhgt  at  komme  frem ; 
smaa  aabne  Pletter  okkuperes  gjerne  af  Agaver,  Gactus  eller 


^)  Eggers:  St.  Groix's  Flora  (Vid.  Meddel.  Naturh.  Foren.  Kbhvn.  1876). 
—       :    The   flora  of  St.  Groix   and  the  Virgin  Islands   (Bull.  Un. 
States  National  Mus.    Nr.  13.    1879). 

Bromelia  Pinguin  L. ,  hvad  der  kun  gjør  ondt  værre.  Dog 
findes  der  enkelte  Steder  sniaa  Aabninger,  bedækkede  med 
kort,  silkeskinnende  Græs  {Aristida)  og  omgivne  af  lave 
Grotonbuske;  de  ere  dog  maaske  ikke  oprindelig  dannede 
ad  naturlig  Vej.  Højt  oppe  paa  en  af  Bakkerne  var  der 
nylig  ryddet  et  større  Stykke,  formodenlig  til  Dyrkning,  men 
det  var  endnu  ikke  taget  i  Brug.  Efter  at  have  svedet 
Krattet  af  fældede  man  Buskene  og  brændte  dem  vistnok 
igjen ;  rundt  om  stode  forbrændte,  endnu  ikke  fældede  Groton- 
buske med  sammenkrøllede  Blade;  men  Bromelia  Pinguin 
havde  slet  ikke  skiftet  Form ,  dens  brunlige  Udseende  og 
Tørhed  vidnede  dog  om  Ødelæggelsen. 

Krattets  iiele  Udseende  var  graaligt  paa  Grund  af  mange 
Planters  tætte  Haarklædning.  Af  Træerne  vare  ganske  vist 
ingen  haarklædte,  i  det  mindste  ikke  i  nogen  væsenlig  Grad, 
men  af  Buskene  havde,  i  Henseende  til  Individantal  i  hvert 
Fald,  langt  den  overvejende  Del  tæt  haarklædte,  ofte  stjærne- 
haarede  Blade.  Selv  Dværgbuske  og  Urter  vare  ofte  haar- 
klædte. 

Endnu  en  almindelig  Karakter  for  dette  Krat  er,  som 
allerede  ovenfor  anført,  Tornene.  Man  behøver  kun  at  færdes 
ganske  kort  Tid  i  Krattet  for  ikke  blot  at  se,  men  ogsaa 
at  føle,  hvor  udbredte  de  ere.  Gacteerne  ere  som  bekjcndt 
meget  tornede,  Cereus  og  de  store  Opuntia-Kviev  ere  alle- 
rede tilstrækkelig  afskrækkende;  men  værst  er  en  ganske 
lille  Art  af  sidstnævnte  Slægt,  O.  hnmilis  Haw. :  naar  de  mere 
end  sylspidso  Torne  have  boret  sig  fast  —  og  de  stikke 
igjennem  alt  Tøj,  —  løsnes  et  eller  flere  Led  fra  Moder- 
planten og  blive  hængende,  og  tager  man  paa  dem  for  at 
tjærne  dem,  hænge  de  fast  i  Fingrene.  Da  et  saadant  Led 
let  slaar  Rod,  hvor  det  falder  til  Jorden,  har  Planten  et  ud- 
mærket Spredningsmiddel  i  sine  Torne  og  den  Lethed,  hvor- 
med Leddene  løsnes. 

Acacier,  llandia  aculeata  L. ,  Pithecolobiuni  luiguiscati 
Benth.  og  Agaver  ere  andre  Exempler  paa  tornede  Planter,  og 

de  høre  alle  til  de  almindeligste.  Det  er  en  anstrængende  Marsch 
i  delte  Krat.  Men  værst  er  den  der,  li  vor  den  Ananas- 
lignende  Bromelia  Plnguin  har  okkuperet  hole  Terrænet 
under  Buskene  og  staar  Plante  ved  Plante  med  sine  lange 
buede  Blade,  hvis  Kanter  ban-e  store,  spidse  Torne.  Den  har 
kvalt  al  anden  Bundvegetation,  som  ellers  ikke  helt  mangler 
i  Krattet;  kun  nogle  mandshøje  (Inesser  med  stor-e  Topj)0 
rage  op  over  den. 

For  at  lolte  Oversiglen  over  de  Planter,  der  sammen- 
sætte Krattet,  kan  man  adskille  dem  i  sex  forsk jellig«.'  Af- 
delinger, nemlig  Træer,  Buske,  Urter,  Safti)lanter,  Lianer  og 
Epifyter  og  betragte  hver  af  disse  for  sig.  Naturligvis  er  der 
overalt  Overgange,  saa  at  en  saadan  Klassificering  altid  maa 
være  kunstig. 

Træerne  blive  aldrig  ret  høje,  7 — 8  M.  maa  vistnok 
betragtes  som  Maximum.  De  vare  alle  —  i  det  mindste 
paa  østlige  Skraaninger  —  tydelig  bøjede  i  vestlig  Retning: 
en  Virkning  af  den  vedholdende  sydøstlige  Passal.  Dette  vai- 
dog  langt  tydeligere  og  mere  iøjnefaldende  paa  saadanne 
Steder,  hvor  Vegetationen  gik  ned  til  en  aaben  Kyst,  —  her 
inde  ved  Havnen  var  Vinden  bnidl  af  Bakkerne  paa  den 
anden  Side. 

De  største  Træer  vare :  Crescentia  Cujete  J^.,  Kalebastræet, 
hvis  Blomster  og  runde,  mandsho vedstore  Frugter  som  be- 
kjendt  sidde  paa  Stannnen  og  de  tykke  Grene  (Tavle  10), 
samt  Pisonia  subcordata  Sw.,  en  Nyctaginé,  der  er  kjendelig 
ved  nogen  I  lighed  med  et  Pæretræ,  og  som  ofte  naaede  en 
ret  betydelig  Størrelse.  Det  synes  at  være  karakteristisk  for 
dette  Træ,  at  Hovedrøddernes  øverste  Del  (nærmest  Stammen) 
altid  ses  over  Jorden,  —  i  det  mindste  saa  vi  ingen  Exem- 
plarer,  der  ikke  udviste  dette  Forhold. 

Mindre  Træer  vare  f.  Ex.   Comodadia  ilicifolia  Sw.^),    et 


^)  Optraadtx-  undeilideu   med    eoiiloniedo  Smua,l)lade,    uormall  cie  de 
tretornede. 

lavt  Træ  med  finnede  og  tornede  Blade,  Elæodendron  xylo- 
carpum  DC.  med  ovale,  meget  tykke  og  stive  Blade,  Bucida 
Buceras  L.  og  Teconia  leucoxylon  Mart.,  hvilke  to  sidste  her 
gjærne  vare  smaa  Træer  eller  endog  Buske,  medens  de  under 
gunstigere  Forhold  kunde  naa  langt  anseligere  Dimensioner. 
Endnu  skal  kun  nævnes  Plumieria  alba  L.,  hvis  mærkelige 
Udseende  beror  paa ,  at  de  tykke  Grene  ere  bladløse  und- 
tagen i  Spidsen,  hvor  de  bære  Knipper  af  smalle,  paa  Under- 
siden hvidfiltede  Blade. 

Med  Undtagelse  af  den  sidstnævnte  Apocyné,  der  i  det 
hele  var  ganske  afvigende  f.  Ex.  ved  sin  Mælkesaft ,  havde 
alle  de  nævnte  Træer  i  større  eller  mindre  Grad  blanke, 
oftest  stive  og  mere  eller  mindre  læderagtige  Blade,  Karak- 
terer, der  gjenfindes  hos  mangfoldige  andre  tropiske  Træer, 
der  voxe  under  tørre  Forhold. 

Træerne  staa  ved  disse  glatte,  blanke  Blade  i  ret  skarp 
Modsætning  til 

Buskene,  af  hvilke,  som  allerede  nævnt,  de  fleste  have 
tæt  haarede  Blade.  (Her  maa  da  naturligvis  ikke  tænkes 
paa  de  Træer,  der  lejlighedsvis  eller  i  Ungdommen  optræde 
som  Buske).  Buskenes  Højde  er  forskjellig,  de  største  blive 
noget  over  mandshøje,  men  nedadtil  mangler  en  fast  Grænse 
mod  Dværgbuske  og  Urter.  Først  maa  nævnes  Croton,  af 
hvilken  Slægt  navnlig  to  Arter,  C.flavens  L.  og  C.  astroites 
Ait.,  vare  ganske  overordenlig  almindelige.  Deres  Højde  var 
2 — 3  M.,  men  de  kunde  ogsaa  blive  højere,  om  end  det  var 
sjældnere.  Ved  Cruz  Bay  paa  St,  Jan  voxede  et  Sted  C.  flavens 
sammen  med  nogle  mindre  Træer  (Tecoma  stans  Juss. ,  et 
Par  Acacia- Avier),  og  den  var  da  „stammet"  stærkt  i  Vejret, 
havde  faaet  Stammer  og  Krone  og  lignede  i  Form  en  stor 
Syrénbusk.  Her  var  det  aabenbart  den  særlig  stærke  Kon- 
kurrence, der  havde  virket.  En  lignende  Form  havde  den 
paa  „Orkanøen"  paa  en  Lokalitet,  hvor  der  foruden  Bro- 
melia  Pinguin  og  Agaver  næsten  ikke  fandtes  andet  end  den, 

oven  i  Kjøbet  i  en  ikke  særlig  tæt  Bevoxning,  og  dog  naaede 
den  her  en  Højde  af  5 — 6  M. 

Ved  Siden  af  Cro to w- Arterne  kan  stilles  Lantana  invo- 
lucrata  L.  og  caniara  L.,  CorcJiorus  hirsutus  L.  og  Melochia 
tomeutosa  L. ,  der  i  Udseende  alle  staa  dem  ret  nær.  De 
havde  lignende  graa,  haarede  Blade  og  vare  i  det  hele  taget 
tydelig  nok  tilpassede  til  de  samme  tørre  Forhold.  De 
fandtes  alle  almindelig  i  Krattet ,  undertiden  var  en  af  dem 
fremherskende,  Melochia  let  kjendelig  paa  sine  lila  Blomster, 
CorcJiorus  paa  sine  tæt  haarede  Frugter  og  Lantana  paa  de 
netaarede  Blade.  Andre  haarede  Buske  ere  f.  Ex.  Wedelia 
huphthalmoides  Gris.,  Solanum-Årier  (ogsaa  ofte  tornede)  o.  fl. 

Af  glatbladede  Buske  maa  særlig  nævnes  Acacierne,  der 
i  Sollys  foldede  de  finnede  Blade  sammen  og  derved  erstattede 
Mangelen  af  Haar  eller  andre  Transpirationsværn  (se  dog  neden- 
for under  Anatomien),  og  deres  Slægtninge  Leucænaglauca  Benth. 
og  Fithecolohium  unguis  cati,  de  første  og  den  sidste  jævnlig 
med  tornformede  AxelJDlade.  Disse  kunde  maaske  ogsaa  have 
været  nævnte  blandt  Træerne,  da  navnlig  Acacierne  ofte  op- 
traadte  som  saadanne  (skjønt  smaa);  deres  Krone  var  ejen- 
dommelig skjærmformet  udbredt.  Fremdeles  Bandia  acideata, 
Citharexylwn  cinereum  L.,  Antherylium  Rohrii  Vahl.,  Tricera 
lævigata  Sw.,  Cordia-kviev  og  mange  andre.  Alle  disse  ere 
mere  eller  mindre  frisk  grønne,  ikke  eller  i  uvæsenlig  Grad 
haarede,  men  de  fleste  ere  tornede.  De  spillede,  som  alle- 
rede nævnt,  en  langt  mindre  Rolle  end  de  haarede  Buske. 

Mangfoldige  Planter  fra  Krattet,  saasom  Cajpraria,  Indi- 
gofera  (glatte) ,  Turnera  og  Waltheria  (haarede),  vilde  for 
en  almindelig  Betragtning  staa  som  „store  Urter"  eller 
lignende,  fordi  de  mangle  buskagtigt  Habitus,  selv  om 
de  kunne  blive  meterhøje  eller  mere.  Sete  fra  et  botanisk 
Standpunkt  ere  de  alle  mere  eller  mindre  buskagtige,  om 
ikke  netop  Buske  i  dette  Ords  strængeste  Betydning,  thi 
f.  Ex.  de  to  førstnævnte  have  ikke  deres  Skud  fuldt  for- 
vedede.     Men  der  mangler  i  højeste    Grad   en   fast  Grænse 

paa  det  Sted,  hvor  „Busk"  holder  op,  og  hvor  „Urt"  be- 
gynder. Antallet  af  den  Slags  Planter,  som  Grisebach  i 
sin  „Flora  of  the  british  Westindian  Islands"  kalder  „suffru- 
tescent  herbs"  eller  „suffrutescent  herbs  or  shrubs"  er  ikke 
ringe.  Det  maa  her  bemærkes ,  at  „suffrutex"  (Halvbusk) 
af  Grisebach  vist  ikke  bruges  i  den  samme  Betydning,  hvori 
det  sædvanlig  bruges  herhjemme,  altsaa  om  „Arter,  der  have 
underjordiske  eller  lave  overjordiske,  perennerende  og  for- 
vedende  Dele,  fra  hvilke  der,  om  ikke  aarligt  saa  dog  fra  Tid 
til  anden,  udgaar  nye  Skud"  ^),  der  forvede  fuldstændigere 
end  hos  Stauderne.  Snarere  kunde  man  oversætte  Grise- 
bachs „suffrutescent  herbs"  med  „buskagtige  Urter"  eller 
„halve  Buske",  ikke  „Halvbuske".  Til  disse  høre  nu  f.  Ex. 
de  tre  første  af  de  ovenfor  nævnte,  medens  den  sidste 
kaldes  Busk.  Forskjellen  er  dog  ikke  stor.  Fra  de  ægte 
Buske,  der  have  fuldt  forvedede  Skud,  er  der  Overgange  i 
Mængde  til  de  mindre  stærkt  forvedede,  som  Capraria,  Wal- 
theria,  Sida,  og  fra  disse  igjen  til  dem,  man  uden  Betænkning 
vilde  kalde  Urter  paa  Grund  af  deres  Størrelse,  Udseende  o.  s.  v., 
men  som  dog  næsten  alle  ere  mere  eller  mindre  forvedede, 
i  det  mindste  i  Basaldelene.  (I  tørre  Egne  er  Forvedning 
altid  meget  udbredt  og  stærk).  Her  kan  nævnes  som  Ex- 
empler:  Oeimum  micranthumW.,  Acanthosperimim  humile  DG. 
og  Mollugo  nudicaulis  Lam. ,  hvilken  sidste  dog  indtager  en 
Særstilling  derved,  at  den  er  Krattets  eneste  Rosetplante 
(bortset  fra  Agaver  og  Bromelier):  den  har  et  kort,  forvedet 
Rhizom  med  mange  spatelformede  Blade  og  kvarterhøje, 
bladløse  Blomsterskafter.  Ogsaa  mange  Sida'er  høre  herhen, 
desuden  Bouchea  Ehrenhergii  Gham.,  Euphorbia  pilulifera  L., 
Justicia  reflexiflora  Rich.  o.  s.  v.  Rækken  sluttes  af  de  fuldt 
urteagtige  Planter:  foruden  nogle  Græsser  vistnok  kun  Comme- 
lina  elegans.  Alle  (eller  næsten  alle)  disse  kalder  Grise- 
bach eenaarige.     Dette  kan  her  ikke  modbevises,    men  det 


^)  Warming:  Lagoa  Santa  P.  211. 

er  dog  maaske  ikke  rigtigt;  thi  vi  samlede  dem  i  Januar, 
oven  i  Kjøbet  for  største  Delen  blomstrende,  altsaa  i  Aarets 
tørreste  Tid,  som  for  Vegetationen  svarer  til  vor  Vinter,  og 
hvor  eenaarige  Planter  derfor  slet  ikke  skulde  existere.  Da 
dette  Aar  var  langt  regnfuldere  end  sædvanligt  (det  regnede 
ikke  sjældent  i  Januar) ,  er  Sagen  maaske  dog  kun  den ,  at 
de  „eenaarige"  Planter  ikke  ere  obligat  eenaarige,  men  i 
gunstige  Aar  kunne  forlænge  deres  Levetid  ud  over  det 
normale. 

Forøvrigt  er  der  ingen  særlig  Grund  til  at  antage 
Forekomsten  af  netop  eenaarige  Planter  i  et  Klima,  hvor  — 
som  Eg  ger  s  siger  —  „en  egentlig  Regntid  i  Modsætning  til 
en  absolut  tør  Tid  ikke  kjendes".  Der  kan  falde  Regn  paa 
alle  Tider  af  Aaret.  Efter  Eggers  har  (i  Gjennemsnit  af 
22  Aar)  den  tørreste  Maaned  (Januar)  een  (eng.)  Tomme 
Regn,  den  vaadeste  (Oktober)  syv.  Men  der  er  jævne  Over- 
gange, og  Regnen  er  ikke  ens  fordelt  over  Maanederne  i  de 
forskjellige  Aar,  lige  saa  lidt  som  over  de  forskjellige  Egne 
af  Øerne.  Det  skulde  da  synes  rimeligt,  at  Urterne  leve  saa- 
længe,  indtil  der  kommer  en  saa  tør  Tid,  at  de  dræbes 
derved,  men  at  de  ikke  hvert  Aar  dø  i  „Tørtiden". 
Herved  maa  dog  følgende  tages  i  Betragtning:  1)  Det  er 
muligt,  at  der  findes  obligat  eenaarige  Planter,  der  kun 
have  existeret  i  Form  af  Frø,  da  vi  vare  i  Vestindien.  Dette 
forandrer  dog  ikke  Forholdet  for  de  omtalte  Arter.  2)  Der 
er  nogle  Træer,  der  (efter  Eggers)  kaste  Løvet  i  de  tørreste 
Maaneder,  og  beløves  igjen,  naar  der  er  Regn  nok.  Hertil 
hører  f.  Ex.  Eriodendron  anfractuosum  DG.  (i  Januar  1896 
delvis  beløvet)  og  flere  andre;  —  paa  „Water  Island"  fandtes, 
trods  den  ret  fugtige  Tid,  flere  helt  afløvede  Buske  eller  smaa 
Træer.  Altsaa  findes  der  periodiske  Afbrydelser  i  Vegetations- 
tiden  —  dog  kun  hos  de  færreste  træagtige  Planter,  og 
disse  ere  langt  mere  udsatte  for  Vind  og  Sol  end  de  lave 
Urter. 

Vigtigere   end   dette   vilde    det  være   at  tage   en   anden 

Sag  i  Betragtning,  nemlig  Forekomsten  af  ægte  Halvbuske. 
Hvis  der  fmdes  saadanne,  altsaa  Planter,  hvis  Skud  aarlig  delvis 
dø  bort  og  erstattes  af  nye,  der  skyde  frem  fra  nedre  for- 
vedede  Dele,  saa  maa  det  ogsaa  antages,  at  eenaarige  Planter 
kunne  forekomme;  thi  saa  er  det  givet,  at  Livsbetingelserne 
kunne  blive  saa  daarhge,  at  unge,  mindre  forvedede  Skud 
maa  dø,  og  derfra  falder  det  naturligt  at  slutte,  at  urteagtige 
eller  lidet  forvedede  Planter  ogsaa  maa  dø. 

Men  af  typiske  Halvbuske  ved  jeg  ingen  at  nævne,  — 
ved  nøjagtigere  Undersøgelser  vil  der  dog  maaske  kunne 
fmdes  nogle. 

Sluttelig  maa  det  bemærkes,  at  Mosser  manglede  næsten 
fuldstændig  i  Krattet;  næsten  overalt  skinnede  den  nøgne, 
stenede,  rødbrune  Bund  gjennem  det  tynde  Vegetationsdække. 

Om  Saft  planterne  er  der  ikke  meget  at  sige. 

Agave  americana  L.  og  Fourcroya  gigantea  Vent.  (den 
første  med,  den  sidste  uden  Torne  langs  Bladranden)  fore- 
kom almindelig ;  et  enkelt  Blad  kunde  være  over  2  M,  langt. 
Ikke  sjældent  saas  Exemplarer  med  Blomsterstande,  som 
havde  blomstret  eller  skulde  til  at  blomstre,  thi  Blomstrings- 
tiden synes  at  være  den  samme  for  alle  Planter:  i  Slut- 
ningen af  Januar,  lige  inden  vi  rejste  hjem,  naaede  vi  netop 
at  se  de  første  Blomster. 

Den  oftere  omtalte  Bromelia  Pinguin  var  en  af  de  al- 
mindeligste Planter;  den  har  ligesom  Agaven  en  Roset  af 
lange  Blade  ved  Jorden,  men  disse  ere  smallere,  mindre 
kjød fulde  og  mere  tornede. 

Gacteerne  optraadte  her  langtfra  i  en  saadan  Fylde  som 
i  de  tørre  Krat  paa  St.  Groix,  dog  vare  især  den  store  Søjle- 
kaktus {Cereus  floccosus  Hort.  Ber.),  Opuntia  Ttina  Mill.  og 
den  lille  Op.  Jiumilis  meget  almindelige. 

Lianerne  derimod  vare  her  forholdsvis  stærkt  repræ- 
senterede. Bignonia  unguis  L.  klatrede  op  ad  Træstammerne, 
holdende  sig  fast  med  sine  „Kløer",  smaa  Kroge,  af  hvilke 
hvert  Blad  danner  tre;  desværre  saa  vi  den  intetsteds  blom- 

strende.  (Alenlange  Frugter  fandtes  paa  St.  Jan.)  Den  nyde- 
lige Metastelma  alhifiorum  Gr.  med  mange  hvide  Smaablom- 
ster  hørte  til  de  slyngende  Lianer,  ligesom  Passiflorerne  og 
Ipomæa-Avievne ,  af  hvilke  sidste  navnlig  Ipomæa  arenaria 
Steud.  var  almindelig,  bedækkende  Træer  og  Buske  med  sine 
smukke  lila  Blomster.  Den  gulblomstrende  Malpighiacé  He- 
teropteris  og  den  prægtige  Serjania  lucida  Schum.  vare  og- 
saa  en  Pryd,  hvor  de  fandtes,  hvorimod  de  to  Bælgplanter 
Centrosema  og  Galactia  hørte  til  de  mere  uanselige.  Echites 
suhereda  Jacq.  (Apocyné)  med  kvarterlange  Bælgkapsler, 
Cissus  trifoliata  L.  med  smukke  graalige,  trekoblede  Blade, 
Tragia  voluhilis  L.  (Euphorbiacé)  og  den  slyngende  Busk 
Tournefortia  voluhilis  L.  (Borraginacé)  ere  andre  Exempler. 

I  en  Lavning  paa  Østsiden  af  Øen  havde  Lianerne  saa 
at  sige  dannet  et  naturligt  Lysthus,  idet  de  som  et  tæt  Flet- 
værk hang  ned  fra  Kanten  af  en  Fisonia's  Krone.  Pladsen 
under  Kronen  var  ganske  fri  for  Vegetation. 

Troperne  ere  som  bekjendt  Epifyternes  Hjem;  alle 
Rejsende  omtale  dem,  deres  Rigdom  paa  Arter  og  den 
Mangfoldighed  af  Maader,  hvorpaa  de  ere  tilpassede  til  deres 
ejendommelige  Levemaade.  Ogsaa  i  Vestindien  findes  mange; 
Schimper^)  har  i  1884  givet  en  Oversigt  over  dem.  Men 
af  den  Mængde  Epifyter,  som  denne  Forfatter  fortæller  om, 
findes  der  desværre  kun  faa  i  det  danske  Vestindien,  et  Tegn 
blandt  mange  paa,  hvor  tørre  og  fattige  vore  Øer  ere  i 
Sammenligning  med  flere  af  de  andre  Antiller.  Saaledes 
Lokaliteten  paa  „Orkanøen" ,  der  jo  ganske  vist  hørte  til 
de  fattigere  og  mere  tørre:  Orchideer  og  Araceer  manglede 
komplet,  —  i  det  mindste  saa  vi  slet  ingen,  —  og  det,  der 
var  af  Epifyter,  repræsenteredes  af  den  ene  Slægt:  Brome- 
liaceen  Tillandsia.  To  Arter,  T.  utriculata  L.  og  recurvata  L., 
vare  meget  almindelige,  siddende  paa  alle  Slags  Buske  og 
Træer,    hvis  Grene    de    omklamrede    med    dertil    indrettede 


*)  Schimper:  Die  Epiphyten Westindiens.  Botan.  Gentralbl.  XVII.  1884. 

smaa  Rødder,  og  de  holdt  aabenbart  godt  fast,  thi  man 
kunde  se  Exemplarer  af  den  store  Art  T.  utriculata  med 
meterlange  Blade  siddende  bogstavelig  talt  paa  en  Pind,  der 
var  mindre  end  fmgertyk  (Tavle  10). 

Disse  Planter  optage  Luftens  Fugtighed  ved  Hjælp  af 
smaa  skjoldformede  Haar,  hvormed  Bladene  ere  besatte. 
I  T.  utriculata^s  store  Bladskeder  fandtes  ofte  Vand  i  litervis, 
som  løb  ud,  naar  den  vendtes  om,  desuden  Muld,  Bladrester, 
Smaadyr,  Skolopendre  og  meget  andet.  Det  antages,  at  den 
drager  Næring  af  disse  organiske  Rester. 

Til  Epify terne  kunne  sluttes  de  parasitiske  Planter, 
der  for  de  højere  Planters  Vedkommende  saa  godt  som  ude- 
lukkende repræsenteres  af  Loranthus  emarginatus  Sw. ,  da 
den  anden  vestindiske  Loranthacé  {Phoradendron)  er  sjælden. 
Loranthus  var  meget  almindelig  i  Krattet,  snyltende  paa 
Træer  og  Buske,  som  den  omklamrer  og  sender  Sugerødder 
ind  i.  Den  spirer  paa  Grenene  og  naaer  aldrig  Jorden,  er 
saaledes  en  ægte  Parasit  i). 

I  en  Dal  omtrent  midt  paa  Øen  laa  en  lille  Lagune 
med  brunt,  uklart  Vand.  Denne  Lagune  omgaves  af  et  frisk 
grønt  Bælte  af  Laguncularia  racemosa,  en  velkjendt  tropisk 
Busk,  der  hører  til  Combretaceerne,  og  som  plejer  at  voxe  i 
Mangrovesumpene.  Her  var  den  imidlertid  eneherskende,  og 
den  trivedes  frodig  i  det  ganske  lave  Vand.  Dens  glinsende 
Blade  indtoge  i  de  varme  Middagstimer  ejendommelige 
Stillinger:  Bladstilken  var  snoet,  saa  at  Bladet  kom  til  at 
staa  lodret  i  det  Plan,  der  dannes  af  Stængelen  og  det  af 
Bladet  støttede  Sideskud.  Angaaende  Laguncularia' s  Aande- 
og  Støtterødder  samt  Bladanatomi  vil  man  finde  Besked  hos 
Børgesen  (S.  45— 46). 


')  Under  vort  Ophold  i  Vestindien  fandt  vi  Loranthus  emarginatus 
snyltende  paa  følgende  Planter:  Pisonia  subcordata  (meget  hyppig), 
Croton  astroites  (hyppig) .  Antherylium  Rohrii  (hyppig) ,  Nerium 
Oleander  (Landfogedens  Have  paa  St.  Jan) ,  Anona  sp. ,  Crescentia 
Cujete. 

St.  Thomas. 

Øen  St.  Thomas  er  for  den  almindelige  Bevidsthed  eet 
med  Byen  St.  Thomas.  Denne  lever  paa  sin  Havn,  der  maa 
siges  at  være  Byens  —  og  dermed  Øens  —  eneste  Indtægts- 
kilde, thi  Landet  ligger  ganske  forsømt  hen,  uopdyrket  i  en 
saadan  Grad,  at  Appelsiner,  Bananer  og  andre  Frugter,  efter 
Sigende  endogsaa  Kokosnødder,  indføres  fra  de  engelske  Øer. 
At  der  dog  kan  drives  Frugtavl  paa  St.  Thomas,  vise  enkelte 
Haver,  hvor  Privatfolk  have  rigelig  Høst. 

Der  findes  kun  faa  Plantager;  en  af  dem  er  Kvæg- 
plantage, hvor  der  kun  dyrkes  Græs,  men  tidligere  har  der 
været  flere,  hvorom  gamle  overgroede  Ruiner  bære  Vidne. 
Paa  Øens  Nord-  og  Vestside  er  der  flere  Steder  Negerhaver, 
hvor  der  dyrkes  Bananer,  Yams,  Batater,  Carica,  Manihot 
og  andet.  Men  nogen  rationel  Dyrkning  af  Sukker  findes 
næsten  ikke. 

Grunden  til  dette  sørgelige  Øde  maa  søges  dels  i  Jord- 
bundens efter  Sigende  ret  tarvelige  Beskaffenhed,  dels,  og 
vist  især,  i  at  Arbejdslønnen  er  langt  højere  her  end  paa 
St,  Groix.  „Negeren  vil  hellere  sulte  end  arbejde",  sagdes 
der,  og  skal  han  arbejde,  vil  han  have  det  godt  betalt. 

Vegetationen  i  Nærheden  af  Byen  er  selvfølgelig  stærkt 
paavirket  af  Menneskers  Nærhed.  Her  er  hverken  Krat  eller 
Skov,  men  spredte  Buske  og  Træer  (Anoner,  Stvietenia, 
Acacier  o.  s.  v.),  der  opad  Bakkeskraanin gerne  hist  og  her 
samle  sig  til  Grupper.  Paa  .Jorden  findes  en  Urtevegetation 
af  en  ret  tilfældig  Sammensætning  —  her  kan  blot  nævnes 
den  smukke  rød-  og  gulblomstrede  Asclepias  curassavica  L. 
og  en  anden,  oprindelig  indført  Asclepiadé  Calotropis  pro- 
cera  R.  Br.  med  siddende,  meget  brede  og  opadrettede  Blade, 
fremdeles  den  lille  følsomme  Mimose  {Mimosa  piidica  L.),  Com- 
melina  og  Eupatoriimt  foruden  nogle  Gacteer  og  Lianer,  af 
de  sidste  navnlig  Cucurbitaceer.  Et  Sted  havde  en  lianagtig 
Kaktus  (Cereus)  omslynget  en   stor  Fourcrotja  med   saadan 

Kraft,  at  denne  ikke  kunde  faa  sine  unge  Blade  udfoldede: 
de  vare  klemte  sammen  som  et  Bundt,  og  alle  Bladspidserne 
mødtes  øverst  oppe. 

Det  er  en  fornøjelig  Tur  op  til  det  lille  Hus  „ma  folie", 
der  ligger  paa  Bakkekammen  over  St.  Thomas  By,  især  paa 
Grund  af  den  pragtfulde  Udsigt  ud  over  Havnen  og  Søen, 
men  ogsaa  den  botaniske  Side  er  nok  værd  at  tage  med. 
Langs  Vejen  staa  Buske  af  Tecoma  stans  Juss.,  en  Bignoniacé, 
der  netop  paa  denne  Tid  var  fuld  af  straalende  gule  Blomster, 
og  som  paa  Grund  af  sin  Almindelighed  var  til  stor  Pryd, 
Cordia-kviev  med  røde  og  hvide  Blomster  og  den  ejen- 
dommelige Thevetia  neriifolia  Juss.,  der  havde  store  tragt- 
formede gule  Blomster,  ere  andre  smukke  Træer,  der  voxe 
her,  Ogsaa  træagtige  Viftepalmer  {ThrinaxY)  findes,  dog 
ikke  særdeles  hyppig,  Ficus  peduncidata  Ait.  og  trigonata  L,, 
det  ægte  Mahognytræ  {Swietenia)  med  blanke,  finnede  Blade, 
Guazuma  tomentosa  Kth.  og  andre  danne  Smaakrat  eller 
Lunde,  altid  omslyngede  af  Lianer  med  blaa,  røde  eller 
hvide  Blomster. 

Men  det  er  kun  ganske  nær  ved  Byen,  at  nogen  tydelig 
og  nylig  Indvirkning  af  Mennesker  kan  spores.  Resten  af 
Øen  er  som  sagt  udyrket  og  ikke  meget  befærdet,  med  faa 
Menneskeboliger  spredte  hist  og  her.  —  Mange  Steder  er 
Vegetationen  omtrent  som  paa  „Orkanøen",  undertiden  lavere, 
mindre  tæt  og  mere  tør,  som  f.  Ex,  paa  nogle  meget  stenede 
Bakker  paa  Øens  Østside,  hvor  Solen  kunde  skinne  ned 
gjennem  Krattet  og  Agaverne  voxe  under  Buskene  {Crofon 
o,  s.  V.)  —  tit  ogsaa  frodigere  og  mindre  xerofil,  med  højere 
Træer  (f.  Ex.  Biicida  Buceras  L.  og  „Terpentintræet"  Bursera 
gummifera  L.)  og  flere  Lianer  (navnlig  kan  nævnes  lianagtige 
Græsser,    med  udspærrede  Grene,  ved  hvis  Hjælp  de  hænge 


')  Thrinax  findes  ikke  sjældent  paa  St.  Thomas  og  St.  Jan,  meget 
almindelig  (dannende  en  væsenlig  Bestanddel  af  Vegetationen)  paa 
den  lille  Water  Island  S.  V.  for  St.  Thomas;  men  den  er  meget 
sjælden  paa  St.  Croix  (Eggersj. 

fast:    Panicum  divaricatmn  L.).     Paa    saadanne  Steder  vare 
da  de  graafiltede  og  tornede  Buske  mindre  fremtrædende. 

Inde  paa  Øen,  paa  lavere  og  fugtigere  Steder,  er  Plante- 
væxten  nærmere  at  betegne  som  Skov  end  som  Krat.  Her 
fmdes  høje  Træer:  den 
løvrige  Bucida  Buceras, 
Melicocca  hijiiga  L.  og  dens 
Slægtning  Sapindus,  Ficus- 
Arter  med  lange  Luftrødder, 
der  hænge  ned  fra  Grenene, 
Pisonier  og  Eugenier,  Zan- 
thoxylum  Clava  Herculis  L., 
hvis  Stamme  er  besat  med 
spidse,  let  afstødelige  Torne, 
Mammea  americana  L,,   en 

Glusiacé  ligesom  Clusia 
rosea  L.,  der  er  en  af  de  be- 

kjendte  „Trækvælere" 
(Baumwiirger)  (se  Fig.  27), 
der  klynger  sig  fast  til  andre 
Træer  ved  korte,  vandrette 
Rødder,  men  som  forøvrigt 
ogsaa  kan  voxe  som  andre 
Træer,  og  en  Mængde  andre. 
Endnu  skal  dog  nævnes 
Eriodendron  anfractuosum 
DC,  hvis  Stamme  hos  gamle 
Individer  havde  et  mægtigt 
Omfang,    der    tilmed    for- 


Fig.  27.  Clusia  rosea  L. 
Et  Stykke  af  en  Stamme,  der  ved 
vandrette  Rødder  holder  sig  fast  ved 
et  andet  Træs  Stamme.  (Stykket 
findes  i  Univ.  botan.  Mus.,  skænket 
af  Ingeniør  Berg  paa  St.  Thomas. 
Fotografi  af  F.  Børgesen). 


Øgedes  af  „Brætrødderne", 

d.  V.  s.  høje,  lodretstaaende, 

brætformede  Udvæxter  ved  Grunden  af  Stammen,  fremkomne 

ved  stærk  Tykkelsevæxt  paa  nogle  Punkter  af  Kambiet,  svag 

paa  andre.    Disse  Brætrødder  mangle  ganske  hos  unge  Exem- 

plarer   og   optræde  først,    naar  Stammen  har   naaet   en  vis 

Mægtighed.    De  tjene  maaske  til  Støtte,  hvad  der  dog  kunde 
synes  unødvendigt,  da  Træet  aldrig  bliver  særlig  højt. 

Det  gaar  op  for  en ,  at  man  er  i  Troperne ,  naar  man 
ser  denne  Skov  og  dens  Frodighed  og  er  vant  til  at  færdes 
i  „Orkanøen"s  graa  og  tilsidst  trættende  Vegetation, —  og  dog 
er  der  en  Mindelse  om  denne  sidste,  nemlig  i  Croton  og 
dens  Fæller;  thi  Træerne  stode  mange  Steder  ikke  meget  tæt.i 
og  under  og  imellem  dem  voxede  de  nævnte  xerofile  Buske, 
rigtignok  blandede  med  andre,  mindre  udprægede  Tørheds- 
planter,  der  manglede  eller  spillede  en  ringe  Rolle  paa  „Or- 
kanøen", som  f.  Ex.  Pcwonia  spinifex  Cav.  og  Melastomaceen 
Miconia  lævigata  DG. 

Lianerne  havde  her  en  rig  Udvikling,  men  forøvrigt  \'ar 
det  omtrent  de  samme  Arter  som  paa  Orkanøen. 

Bregner  og  Araceer  findes  og  ere  ikke  sjældne.  Adian- 
tum-  og  Poli/podiiim- Arier  samt  Blechnum  occidentale  L.  ere 
Exempler  paa  de  første,  AntJmrium  Huegelii  Schott  og  cor- 
difolium  Kth.  ere  de  almindeligste  af  de  sidste.  Disse  ere 
undertiden  Epifyter,  der  sidde  fasthæftede  til  Træstammer  ved 
deres  Rødder,  der  kunne  danne  et  Vand  opsugende  og  Muld 
samlende  Fletværk.  Epifytiske  Orchideer  manglede  heller  ikke. 
Mere  almindelig  var  Cuscuta  americana  L. ,  der  snylter  paa 
samme  Maade  som  andre  Cuscuta -Arier.  Den  optraadte 
f.  Ex.  ved  Smiths  Bay  paa  Nordsiden  i  en  saadan  Mængde, 
at  den  havde  væsenlig  Indflydelse  paa  Egnens  Udseende : 
Skoven  var,  set  fra  Bakkerne  foroven,  oversaaet  med  gule 
Pletter,  og  hver  gul  Plet  var  Cuscuta,  der  hang  over  Grenene 
af  et  Træ,  ofte  næsten  som  et  Tag. 

St.  Jan 

er  den  mindst  vigtige  af  vore  tre  Øer.  Nogen  By,  der  kan 
sammenlignes  med  dem  paa  St.  Thomas  eller  St.  Groix,  findes 
ikke,  og  Postforbindelsen  besørges  af  en  Sejlbaad  een  eller 
to  Gange  om  Ugen.  Veje,  i  hvert  Fald  Kjøreveje,  mangle 
de  fleste  Steder,    men  der   er  heller   ikke   megen   Brug  for 

dem,  thi  Postforbindelsen  sker  til  Hest  eller  til  Fods,  og  her- 
til ere  de  smalle,  stenede  Veje  eller  rettere  Stier  tilstrække- 
lige. Kun  Plantagerne  —  og  af  dem  er  der  ikke  ret  mange 
—  forbindes  med  Kysten  ved  Kjøreveje.  St.  Jan  er  dog  vist- 
nok en  frugtbar  0.  Grunden  til  dens  ringe  Opdyrkning 
siges  at  være  den,  at  der  mangler  Arbejdskraft :  Negrene  ville 
ikke  være  der;  komme  de  derover,  løbe  de  deres  Vej. 

Der  findes  nogle  Græsningsarealer,  og  ogsaa  en  Del 
Sukkermarker.  Men  mest  Interesse  turde  de  paabegyndte 
Kaffe-  og  Gacaoplantager  have.  En  Mand  fra  St.  Thomas, 
der  ejede  Jord  paa  St.  Jan,  var  netop  i  Færd  med  Anlægget 
af  saadanne  Plantager.  Plantningerne  paabegyndtes  i  Novem- 
ber 1895,  og  saavel  Kaffen  som  Cacaoen  har,  ifølge  skriftlig 
Meddelelse  fra  Ejeren,  Hr.  L.  Delinois,  udviklet  sig  godt  i 
Løbet  af  et  Aar.  Cacaotræerne  havde  i  November  1896  en 
Højde  af  4  Fod,  og  ogsaa  Kaffen  skyder  godt,  saa  at  den 
første  Høst  ventes  i  1899—1900. 

Plantningerne  fortsættes  hvert  Aar,  og  ogsaa  andre 
Grundejere  paa  St.  Jan  have  begyndt  at  plante  Gacao. 

Der  vælges  hertil  helst  dybtliggende  Steder  med  Skov, 
i  hvis  Skygge  Træerne  plantes.  Dog  hugges  nogle  Træer 
bort,  saa  at  Solen  et  Par  Timer  hver  Dag  kan  skinne  paa 
de  unge  Planter. 

Det  er  en  Fornøjelse  at  gjøre  Ture  paa  St.  Jan,  thi  der 
er  en  frodig  Vegetation.  Det  lave  graa  Grotonkrat  findes  vel 
paa  Bakkerne  ved  Gruz  Bay  og  nogle  andre  Steder,  men 
rider  man  Øen  igjennem  paa  langs,  fra  Vest  til  Øst,  ser  man 
intet  deraf.  Vejen  gaar  Bakke  op  og  Bakke  ned,  først  (i 
Vestenden)  gjennem  lav  Skov  med  mange  blomstrende  Tecoma 
stans,  —  under  Træerne  fandtes  Bevoxninger  af  den  smukke 
Tradescantia  discolor  Sw.,  —  eller  over  mere  bart  Terræn, 
som  er  bevoxet  med  Græs  og  lave  Buske,  og  hvor  løse 
Kreaturer  gaa  om  og  græsse,  forbi  Plantagen  „Adrian" 
mellem  høje  BamhuscCev,  Brødfrugttræer  {Artocarpus  incisa 
L.)  „Mespels"  {Sapota  Achras  Mill.)  og  mægtige  Chrijsophyllum, 

hvis  Blade  paa  Oversiden  ere  blanke,  paa  Undersiden  be- 
dækkede med  tæt  gyldenrød  Filt,  —  og  endelig  længere  øst 
paa  ind  i  Skoven,  stadig  bakket  og  med  mange  Krumninger. 
Hvert  Øjeblik  aabner  der  sig  Udsigt  over  Havet  med  dets 
Holme  og  Smaaøer,  kantet  af  Strandens  hvide  Koralsand,  — 
eller  Vejen  fører  ned  i  en  dyb  og  fugtig,  skyggefuld  Dal, 
forbi  Ruinerne  af  en  Plantage  fra  Øernes  gode  Tid;  paa  de 
gamle,  mørke  Murrester  staar  et  stort  Figentræ,  hvis  Rødder 
ligge  ned  over  Fladerne  som  tykke  Tove, 

Disse  Ruiner  vise,  at  Landet  har  været  opdyrket,  og 
følgelig  er  Skoven  ingen  Urskov,  skjønt  man  kunde  fristes 
til  at  tro  det,  naar  man  ser  den.  Ganske  vist  er  Højden 
ikke  særlig  stor,  —  en  kraftig  Bøgeskov  i  Danmark  har 
omtrent  samme  Højde,  —  men  Vegetationen  er  meget  tæt, 
og  den  er  tillige  meget  uensartet.  1  dette  sidste  staar  den 
tropiske  Skov  i  Modsætning  til  baade  Grotonkrattet  og  den 
nordiske  Skov,  thi  i  begge  disse  er  der  een  eller  faa  Arter, 
der  dominere.  Her  paa  St.  Jan  var  der  ingen  Planteart,  der 
særlig  gav  Vegetationen  sin  Karakter,  denne  var  netop  Mang- 
foldigheden og  Uensartetheden. 

Et  af  de  almindeligste  Træer  var  den  tidligere  omtalte 
Bignoniacé  Tecoma  leucoxylon,  der  her  var  et  højt  og  smukt 
Træ ,  men  mange  andre  gjorde  den  Rangen  stridig,  f.  Ex. 
Andira  inermis  („Pieter  tree"),  Zanthoxylum  Clava  Herculis, 
Morisonia  americana  L.,  hvis  graa,  haarde,  kuglerunde  Frugter 
vare  meget  paafaldende,  Ixora,  Faramea,  Mammea  og  Clusia 
(meget  alm.  som  „Epifyt"  paa  Træer  og  Klipper  (Fig.  27, 
S.  71),  Ficus- Arier  o.  a.;  Eriodendron  syntes  at  være  sjælden, 
der  saas  kun  eet  (kæmpestort)  Exemplar. 

Af  Buske  var  der  kun  faa,  hvilket  ganske  naturlig 
fmder  sin  Grund  i,  at  der  var  saa  mange  Træer,  og  at  disse 
stode  saa  tæt;  —  nævnes  kan  den  „ægte"  Jasmin  {Jasminum 
pubescensW .)  med  smukke,  hvide  Blomster,  Miconia,  Psychotria- 
Arter  o.  a. 

I  den  dybe  Skygge   under  Træerne  trivedes  Bregner   og 

Araceer  frodig,  men  de  stode  dog  ret  spredt,  Folypodium 
Swartzii  Baker  er  en  klatrende  Bregne  og  som  saadan  den 
mest  ejendommelige  blandt  disse,  desuden  kan  nævnes  Foly- 
podium Phyllitidis  L. ,  Blechnuni  occidentale  og  Polypodium 
tetragonum  Sw.  Især  vare  Araceerne  hyppige,  mest  de  samme 
to  Arter  som  paa  St.  Thomas,  men  desuden  maa  mærkes  en 
pragtfuld  stor  Art  (vistnok  PhUodendron  glganteum  Sch.),  der 
hører  til  den  Klasse  af  Epifyter,  hvis  Luftrødder  naa  ned  i 
Jorden.  Foruden  disse  lange  Rødder  har  den  mindre,  vand- 
rette, der  spænde  om  den  Træstamme,  som  bærer  Planten, 
og  saaledes  holde  den  fast;  hertil  bidrager  det  ogsaa,  naar 
selve  Epifyten  slynger  sig  et  Par  Gange  om  Stammen.  Bladene 
paa  de  Exemplarer,  vi  saa,  vare  henimod  meterlange,  og  de 
stode  over  hinanden  i  3 — 4  Etager.  Dette  kunde  tyde  paa 
en  periodisk  Væxt.  En  almindelig  Skyggeplante  var  ogsaa 
det  bredbladede  Græs  Pharus  glaber  Kth. 

Anden  Bundvegetation  end  den  nævnte  manglede  næsten 
ganske;  ved  Vejkanter  eller  paa  andre,  mere  aabne  Steder 
stod  f.  Ex.  Bryophijllum  calycinum  Salisb.,  der  kunde  blive 
mandshøj.  Den  er  vel  kjendt  paa  Grund  af  sine  Blades 
Evne  til  at  danne  Knopper.  Efter  J  o  h  o  w  ^)  har  denne 
Plante  to  Slags  Blade:  hele  og  fjersnitdelte ;  de  sidstnævnte 
vise  sig  først,  naar  Planten  har  naaet  en  vis  Alder,  og  da 
de  ere  meget  let  affaldende,  synes  de  at  være  særlig  ind- 
rettede til  at  formere  Planten  ad  vegetativ  Vej.  Evnen  til 
at  danne  Knopper  dele  de  dog  med  de  hele,  mindre  let  af- 
faldende Blade.  Som  en  lille  Busk  optraadte  her  Pimenta 
acris  W.  &  A.,  en  Myrtacé,  af  hvilken  der  destilleres  det  be- 
kjendte  „Bayrum". 

Lianerne  vare  meget  fyldig  repræsenterede,  især  vare 
Piperaceer  {Enckea,  Peperoinia),  Panicum  divaricatwn  og  den 
smukke    Composité    Mikania  gonoclada   DC.  karakteristiske. 


*)  Vegetationsbilder  aus  Westindien  u.  Venezuela  (Kosmos  1884). 


76 

men  foruden  dem  var  der  en  Hær  af  Gonvolvulaceer ,  Cu- 
curbitaceer  (Trianospenna,  Momordica  o.  a.). 

Tilsidst  ender  Vejen  og  dermed  Ridtet  paa  Toppen  af 
Bordeaux,  en  høj  Bakke  paa  Østsiden  af  Øen.  Udsigten 
derfra  overgaar  alt,  hvad  man  hidtil  har  set. 

Paa  Bakkens  Top  voxede  vilde  eller  forvildede  Kaffe- 
buske, foruden  to  Slags  „vild  Kaffe",  som  de  kaldtes:  en 
Psychotria-  og  en  Casearia-kvi. 

Ved  Reef  Bay  paa  Sydsiden  af  St.  Jan  besøgtes  en  lille 
frodig  Skovdal,  der  var  smuk  og  ejendommelig  dels  paa  Grund 
af  en  Bæk,  der  skummende  fossede  ned  over  Klippesiderne, 
dels  paa  Grund  af  de  gamle,  i  Klippevæggen  indhuggede 
Figurer  fra  Karaibernes  Tid,  og  endelig  fordi  Vegetationen 
var  interessant.  Navnlig  fandtes  her  en  Del  Epifyter,  Clusia, 
Araceer  og  især  den  smukke  Orchidé  Epidendrum  ciliare  L., 
der  var  oversaaet  med  hvide  Blomster. 

St.  Croix. 

D.  15de  Jan.  gik  „Fyen"  til  St.  Croix.  Hr.  Guvernør 
Hedemann  havde  medgivet  os  Skrivelser  til  Øens  Autori- 
teter, saa  at  vi  kunde  passere  frit,  uden  Pas  og  Told.  Under 
vort  Ophold  paa  Øen  vare  vi  Gjæster  hos  Hr.  Planter 
Switzer  paa  Plantagen  „Little  Princess".  Denne  ligger  tæt 
ved  Kysten  N.  V.  for  Ghristianssted,  eller  som  det  alminde- 
ligere kaldes:  „Bassin".  Nede  ved  Søen  laa  den  af  Børge- 
sen omtalte  Skov  af  Kokospalmer,  kun  fem  Minutters  Gang 
fra  Plantagen.  Til  alle  andre  Sider  strakte  sig  høje,  frodig 
grønne  Sukkermarker,  begrænsede  mod  Syd  af  Bakker  med 
„Buske",  d.  v.  s.  Grotonkrat.  Paa  den  højeste  Bakketop  saas 
—  som  paa  saa  mange  andre  af  Bakkerne  paa  St.  Groix  — 
Ruiner  af  en  gammel  Vejrmølle,  Rester  fra  den  Tid,  da 
enhver  Plantage  havde  sin  egen  Sukkermølle. 

Nu  foregaar  Sukkerets  Præparation  (Knusning,  Rensning, 
Krystallisation  o.  s.  v.)  ved  Dampkraft,  især  paa  Gentralfaktoriet 

ved  Ghristianssted ;  nogle  Plantager  præparere  dog  selv  deres 
Sukker  ved  egne  Maskiner^). 

Vegetationen  i  det  opdyrkede  Land  har  ingen  særlig 
Interesse ;  Sukkermarkerne  selv  ere  saa  høje  og  saa  tætte,  at 
de  ikke  tillade  nogen  videre  Konkurrence ;  kun  langs  Vej- 
kanter og  lignende  Steder  findes  vildtvoxende  Planter  (Ukrud), 
som  f.  Ex.  Parihenium  Hysterophorus  L.,  en  Composité  med 
hvide  knapformede  Kurve,  Labiaterne  Leomirus  sibiricus  L. 
og  Leonotis  nepetifoUa  R.  Br.,  mange  Græsser  og  Etqjhorhia 
heterophylla  L.,  hvis  mest  paafaldende  Kjendetegn  er,  at  de 
nærmest  Blomsterkopperne  værende  Blade  eller  Bladdele 
ere  smukt  purpurrødt  farvede,  et  Forhold  der  aabenbart 
tjener  til  at  hidlokke  Insekter.  (I  Haver  ses  undertiden  en 
dyrket  Eiipltorhia  {E. pulcherrima?)^  som  er  helt  purpurrød). 

Paa  Marker,  der  ligge  brak,  eller  paa  mindre,  udyrkede 
Arealer  staar  der  en  livlig  Kamp  mellem  talrige  Ukrudsplanter, 
ejendommelig  nok  mest  Smaabuske  (her  i  Norden  er  Ukrud 
altid  Urter),  af  hvilke  især  maa  nævnes  de  allestedsnær- 
værende Acacier  („Cashå"),  der  hurtig  voxe  op  og  blive  et 
næsten  uudryddeligt  Ukrud,  da  de  vedblive  at  danne  Skud 
fra  Stubbene,  naar  de  hugges. 

Af  de  mere  sluttede  Vegetationer  paa  St.  Groix  er 
Grotonkrattet,  som  Eggers  har  benævnet  det,  den  mest 
ejendommelige  og  den  mest  udbredte.  Omtrent  Halvdelen  af 
Øen  hgger  udyrket  hen,  og  heraf  er  den  største  Del  bedækket 
med  denne  triste  Vegetation.  Navnlig  er  Øens  østlige  Del, 
fra  Ghristianssted  og  østpaa,  næsten  at  betragte  som  eet  stort 
Grotonkrat. 

Det  gængse  Navn  for  dette  er  „Buskene",  og  det  er  en 
træffende  Betegnelse,  thi  Træer  mangle  ganske,  naar  und- 
tages enkelte  isolerede  Exemplarer  af  Leucæna,  Crescentia  og 
faa  andre.    Træløsheden  maa  være  en  xerofil  Karakter,  thi  den 


•)  Om    Sukkerdyrkning    paa    St.  Croix    se:    Warming,    Om    tropisk 
Agerbrug  og  tropiske  Kulturplanter  (Geogr.  Tidsskrift  XII.    1894). 

kan  ikke  tilskrives  Sult,  d.  v.  s.  Jordbundens  Fattigdom,  paa 
Steder,  hvor  Vegetationen  i  øvrigt  er  kraftig.  Noget  kunde 
Kreaturer  maaske  ogsaa  have  bidraget  til  at  forhindre  Træer 
i  at  voxe  op.  Denne  exklusive  Buskvegetation  —  thi  heller 
ikke  Urterne  ere  mange  —  er  i  Habitus  ret  forskjellig  fra  den 
ovenfor  skildrede  Vegetation  paa  „Orkanøen" ;  thi  den  er  lav, 
uden  Skygge  og  mangler  i  Hovedsagen  Lianer.  Men  tog  man 
„Orkanøens"  Træer  bort,  vilde  Lianerne  forsvinde  med  dem, 
og  det  var  da  ikke  mange  Forandringer,  der  behøvede  at 
ske,  for  at  Enderesultatet  skulde  blive  et  ægte  Grotonkrat. 

Vi  have  saaledes  et  Krat,  hvis  Højde  er  en  Mands  eller 
efter  Omstændighederne  lidt  større  eller  lidt  mindre.  Større 
Buske  optræde  af  og  til  ligesom  Træer,  saaledes  Anona  squa- 
mata,  Cor dia- Avier  o.  a.  Hovedfarven  er  graa  med  isprængte 
friskere  grønne  Pletter,  dannede  især  af  Acacier  og,  ifølge 
Prof.  War  m  ing's  Optegnelser,  af  f. Ex.  Bumelia  cuneata  Sw. 
og  Bursera  gummifera.  Dets  Sammensætning  kjendes  tildels 
fra  Orkanøen,  dog  mangle  eller  forekomme  mindre  hyppig 
flere  af  dennes  almindelige  Buske,  saasom  Tricera  lævigata, 
Citharexylum  o.  a. 

Croton,  især  C.  ffavetis,  astroites  og  ovalifolius,  den  sidste 
omtrent  fodhøj,  maa  nævnes  først  som  den  vigtigste  Slægt  af 
alle.  Melochia  tomentosa,  Corchorus  hirsuhis,  Lantana  og  We- 
delia  buphthalmoides,  en  graahaaret  Gomposité,  hvis  Kurve  ligne 
vore  „Oxeøjne",  vare  ogsaa  meget  almindelige.  Andre  graa- 
haarede  Planter  ere  Waltheria  americana,  Eupatorium  og  visse 
Solanum- Arier.  Af  denne  sidste  Slægt  kan  mærkes  S.  aculeatis- 
simum  Jacq.,  hvis  Artsnavn  er  tilstrækkelig  veltalende,  5.  baha- 
mense  L.,  igneum  L.  og  andre  Arter.  Fremdeles  findes  Cordia 
cylindrostaclnja  Sprengl.,  Hibiscus  vitifolius  L. ,  Malvastrum 
spicatum  Gris.  o.  m.  a. ,  ikke  at  forglemme  Randia  aculeata, 
Acacierne  {A.  tortuosa  W.,  macracantha  H.  B.)  ^)  og  Leucæna 


1)  Acacierne  kunne   somme   Steder   danne  uigjennemtrængelige  Krat, 
kun  gjennemskaarne  af  de  halvvilde  Køers  Gange. 

glauca,  næsten  altid  i  Buskform,  tillige  med  nogle  Slægtninge 
af  de  to  sidstnævnte  de  fornemste  Repræsentanter  for  de 
uhaarede  Kratplanter.  Disse  Slægtninge  ere  især  Hæmatoxijlon 
campeschianum,  L.  (Kampeschetræ)  med  smukke  gule  Blomster, 
og  Parkinsonia  aculeata  L.,  hvis  finnede  Smaablades  Midtribbe 
vedvarer  og  assimilerer,  efter  at  Smaabladene  af  anden  Orden 
ere  faldne  af  (Se  S.  81).    Almindelige  ere  ogsaa  den  glatbladede 


Fig.  28.  Blade  af  Planter  fra  Crotonkrattet. 
1_10:  Glatte  Blade.  1.  Tecoma  leucoxylon  Mart.  2.  Capraria  biflora  L. 
3.  Duranta  Plumieri  Jacq.  4.  Randia  aculeata  L.  5.  Ditaxis  fasci- 
CM^afa  Schlecht.  6.  VernoniapunctataSw.  7.  ClerodendronaculeatumL. 
S.  Citharexyluni  cinereum  L.  9.  Anthacanthus  spinosus  Nees.  10.  Pi- 
thecolobium  ungiiis  cati  Benih.  11—23:  Ha  årede  Blade.  11.  Solanuni 
polygamiim  Vahl.  12.  Lanfana  Camara  L.  13.  Croton  flavens  L. 
14.  Lantana  involucrata  L.  15.  Sida  carpinifoUa  L.  16.  Croton  ovali- 
folius  West.  17.  Croton  betulinus  V.  18.  Melochia  tomentosa  L. 
19.  Eupatorium  repandum  W.  20.  Croton  discolor  Willd.  21.  Cordia 
cylindrostachya  Spreng.    22.  Corchorus.  hirsutus  L.    23.    Wedelia   buph- 

thalmoides  Gris. 
(Fotografi  af  F.  Børgesen). 


Verbenacé  Clerodendron  aculeatum  L.  og  Acanthaceen  Antha- 
canthus sinnosus  Nees.  Sluttelig  nævnes  endnu  blot  Rutaceen 
Castela  erecta  Turf.  og  Euphorbiaceen  Ditaxis  fasciculata 
Schlecht.,  der  have  den  fælles  Ejendommelighed,  at  Bladene 
ere  smaa,  et  Middel  til  Indskrænkning  af  Transpirationen, 
lige  saa  vel  som  Haarklædning,  Læderagtighed  og  Blankhed. 

Der  er  her  i  det  hele  kun  faa  Planter,  der  ikke  vise  særlige 
Forhold  til  Værn  imod  Tørken.  Her  kan  ogsaa  mindes  om 
mange  Leguminoser,  hvis  fmnede  Blade  kunne  foldes  sammen, 
og  for  Resten  har  f.  Ex.  Acacia  tortuosa,  der  vist  maa  kaldes 
absolut  xerofil.  Blade,  der  i  Forhold  til  de  fleste  af  dens 
Slægtninges  ere  ret  smaa.  I  anatomisk  Henseende  viser  den 
udpræget  xerolile  Karakterer  (se  nedenfor). 

Hvad  Bladenes  Form  angaar,  er  der  nogen  Ensartethed 
at  spore  (se  Fig.  28).  (Her  bortses  fra  Leguminosernes  finnede, 
bevægelige  Blade).  Bladene  ere  oftest  hele,  sjældent  sammen- 
satte (1,  10).  Der  synes  at  være  Tilbøjelighed  til  det  mere 
eller  mindre  ægdannede  (aflang-ægdannet,  oval-ægdannet 
o.  s.  V.);  hos  de  glatte  Blade  (1  —  10)  ses  mest  omvendt  æg- 
dannede Former  —  ogsaa  hos  de  sammensatte  Blades  Smaa- 
blade,  —  hvormed  følger  Kortstilkethed ;  hos  de  haarede 
(11—23)  ligefrem  ægdannede  og  mere  langstilkede.  En  anden 
Forskjel  er  den,  at  de  glatte  ere  helrandede  (undtagen  f.  Ex. 
Capraria  biflora  L.,  der  vistnok  egenlig  ikke  hører  til  i  Cro- 
tonkrattet),  medens  de  haarede  meget  ofte  ere  takkede  i 
Randen. 

Fra  alt  dette  gives  der  dog  selvfølgelig  Undtagelser,  saa- 
ledes  de  elliptiske  Blade  11,  13,  16,  22,  det  ovale  og  aflangt- 
lancetdannede  20,  21  o.  s.  v. 

En  langt  større  Overensstemmelse  vise  Strandplanterne, 
der  næsten  alle  som  een  have  spateldannede  Blade,  og  her 
skulde  det  synes  sikkert,  at  det  er  de  ydre  Forhold,  der  have 
fremkaldt  denne  Bladform,  medens  man  med  Hensyn  til 
Crotonkrattet  maa  huske  paa,  at  dets  Bladformer,  foruden 
at  være  langt  mindre  ensartede,  tillige  ere  langt  almindeligere 
ogsaa  andensteds  og  under  andre  Forhold. 

Endelig  er  Torndannelse  en  almindelig  Karakter  for 
det  xerofile  Krats  Planter.  Tornene  ere  hos  de  forskjellige 
Arter  langt  fra  homologe  Dannelser.  Medens  de  hos  Gacteerne 
ere  omdannede  Blade  („Tornblade"),  ere  de  hos  Agaverne 
og  BromeJia  „Bladtorne",    d.  v.  s.   Emergenser,   ligesom  hos 

Solcmum-Arierne ,  hvor  de  ofte  endog  besætte  Bladfladerne. 
Acaciernes  Torne  ere  Axelblade,  dog  kunne  ogsaa  Barktorne 
forekomme.  Hos  Randia  og  Anthacanthus  fmdes  axillære 
Torne.  Og  endelig  dannes  Tornene  hos  Verbenaceen 
Clerodendron  aculeatiim  af  Bladfoden,  der  forveder  og  bliver 
staaende  (se  Fig.  29),  og  hos  Leguminosen  Parkinsonia 
aculeata  ^)  af  det  dobbelt  finnede  Blads  meget  korte  Hovedaxe, 
saa  at  Smaabladene  af  første  Orden  ere  som  fuldstændige 
enkelt  finnede  Blade,  der  sidde  ude  paa  Tornen. 

Lianerne  ere  faa  i  Krattet;  dog  er  Metastehna  alhi- 
florum  Gr.  almindelig,  jævnlig  ses  ogsaa  Ibatia  muricata  Gr 
Disse  ere  begge  Asclepiadeer 
med  Mælkesaft. 

Det  vil  være  meget  nær  ved 
Sandheden,  naar  det  siges,  at 
urteagtige ,  e  n  a  a  r  i  g  e  Planter 
ganske  mangle.  Der  kunde  maa- 
ske  findes  nogle  Græsser,  men 
herom  har  jeg  ingen  Optegnelser, 
ligesom  i  det  hele  de  mindre 
Planter  ikke  fængslede  Opmærk- 
somheden saa  meset  som  de 
dominerende  Buske, —  dog  sam- 
ledes f.  Ex.  Ruellia  tuberosa  L., 
DicUptera  sp.,  Heliotropium  fruticosum  L.,  Croton  ovalifolius 
West  og  Rivina  lævis  L. ,  alle  forvedende  Dværg-  og  Halv- 
buske, ofte  med  tykke  og  knudrede  Basaldele.  Rivina  lævis 
har  ganske  glatte  Blade,  men  da  den  synes  at  gro  ogsaa 
paa  næsten  alle  andre  Lokaliteter  (er  Ubiquist),  kan  den  be- 
tragtes som  en  tilfældig  Gjæst. 

Der  staar  endnu  tilbage  at  omtale  en  meget  vigtig  og 
karakteristisk  Bestanddel  af  Grotonkrattet ,  nemlig  Saft- 
planterne.    Bromelia  Pinguin,  Agave  og  Fourcroya  findes 


Fig.  29. 

Clerodendron  aculeatum. 

Bladfoden  bliver  staaende 

som  Torn. 


1)  Se  F.Didrichsen  (Xaturhist.  Tidsskr.  1861). 


i  Mængde  og  blive  meget  store,  men  navnlig  naa  Gactus- 
arterne  her  deres  Maximum  i  Udvikling.  De  ere  vel  ogsaa 
med  deres  saftrige  Legemer,  hvis  Rumfang  er  forholdsvis 
jangt  større  og  hvis  Overflade  er  forholdsvis  mindre  end  hos 
nogen  anden  Plante  —  fraset  de  (asiatiske  og  afrikanske) 
kaktuslignende  Euphorbier  —  ganske  særlig  skikkede  til  at  ud- 
holde Tørke,  „Popeshead",  Melocactus  communis,  kunde  blive 
meget  store  (0,30  M.  i  Diameter)  og  vare  sande  Naalepuder  at 
se  til,  Opuntia  Tuna ,  der  har  spiselige,  indvendig  blodrøde 
Frugter  („prickly  pear"),  udvendig  besatte  med  Knipper  af  haar- 
fine  Naale,  der  blive  siddende  i  Fingrene,  den  lille  Opuntia 
humilis  Haw.  og  store  Arter  af  samme  Slægt  (O.  curassavica 
og  spinosissima^  hvilken  sidste  efter  E  g  g  er  s  kan  blive  8  M.  høj), 
og  endelig  Søjlekaktus  {Cereus  floccosus)^  ofte  grenede  i  Kande- 
laberform, —  alle  disse  vare  mere  eller  mindre  almindelige  og 
bidroge  i  højere  Grad  end  alt  andet  til  at  gjøre  Krattet  im- 
passabelt. 

Her  paa  den  østlige  Del  af  St.  Croix  bliver  Crotonkrattet 
undertiden  til  et  blot  og  bart  Kaktuskrat,  medens  Gacteerne 
paa  den  mellemste  og  vestlige  Del  af  Øen  findes  i  langt 
ringere  Mængde,  ja  næsten  mangle. 

I  Vinteren  1892  havde  der  hersket  en  længere  tør  Periode, 
og  om  Grotonkrattenes  daværende  Udseende  meddeler  Børge- 
sen følgende:  „Krattene  vare,  sete  paa  Afstand,  af  en  langt 
mere  smudsig  gulgraa  Farve  end  i  1895,  og  dette  skyldtes  dels 
en  ringere  Bladrigdom,  dels  fremkom  det  derved,  at  Bladene 
vare  mere  eller  mindre  nedhængende  og  indrullede;  tillige 
manglede  den  Gang  de  Lianer,  som  nu  ved  mit  sidste  Besøg 
i  saa  høj  Grad  virkede  oplivende  i  Krattene,  og  endelig  vare 
mange  Buske  ganske  bladløse.  Under  Grotonbuskene  laa  tal- 
rige affaldne  Blade;  det  var  egenlig  kun  de  øverste  og  yngste 
Blade,  der  vare  bevarede,  men  disse  hang  temmelig  slapt 
nedad  og  vare  sammenrullede,  og  dette  Forhold  saas  ikke  blot 
hos  selve  Grotonbuskene,  men  det  samme  y'isie  Lantana,  Lippia^ 
Wedelia  og  andre.     Hvor  Krattet  derimod,  som  man  hyppig 

kan  finde  det  ude  paa  Østenden  af  St.  Croix,  næsten  ude- 
lukkende var  sammensat  af  tornede  Acacier,  stod  det  ganske 
bladløst  og  gjorde  ved  de  talrige  spidse  Torne  et  alt  andet 
end  behageligt  Indtryk.  Kun  Saftplanterne,  f.  Ex,  Kaktus, 
Agaver,  Bromelia  etc.  syntes  ganske  uberørte  af  Tørken; 
mange  Agaver  vare  endogsaa  i  fuld  Blomstring  og  virkede 
ved  deres  smukke,  mange  Meter  høje  Blomsterstande  med 
gule  Blomster  oplivende  i  det  ellers  ret  triste  Landskab. 

Den  Blomsterrigdom,  som  nu  fandtes  i  Krattene,  mang- 
lede dengang  ganske :  hist  og  her  saas  en  enkelt  rødlig  Lan- 
^awa-Blomst  eller  en  halvvissen  gul  Wedelia;  men  som  Helhed 
betragtet  var  alt  vissent  og  forbrændt  af  Tørke  og  Sol; 
Luften  selv  var  brændende  hed  og  opfyldt  af  en  harpixagtig 
Duft,  stammende  fra  ætheriske  Olier  særlig  i  Groton-Arternes 
Blade". 

Naar  man  har  været  oppe  i  Grotonkrattet  og  er  bleven 
træt  af  den  graa  Farve  og  har  stukket  sig  tilstrækkelig,  er 
det  overmaade  forfriskende  at  komme  ned  i  mere  frodige 
Egne,  at  kjøre  langs  de  høje  Sukkermarker  ad  Veje,  kantede 
med  Palmer,  Kokos-  eller  Kongepalmer  (Oreodoxa)  (se 
Tavle  11),  og  paa  de  udyrkede  Steder  at  træffe  friskere  og 
højere  Vegetation.  Naar  man  saaledes  fra  de  Croton-klædie, 
skyggeløse  Bakker  S.  0.  for  Ghristianssted  kommer  ned  i  de 
dybere  liggende  Strækninger  ved  Mount  Welcome,  saa  for- 
staar  man  fuldt  ud  den  formgivende  Evne,  som  Vandmængden 
har  overfor  Vegetationen,  thi  her  er  Skov  og  velgjørende 
Skygge. 

jNærmest  Ghristianssted  er  der  Højskov,  stærkt  paavirket 
af  Mennesker  og  derfor  næsten  uden  Underskov.  Nævnes 
kan  af  Træer:  Cicca  (Euphorbiacé),  Eriodendron,  Anacardi- 
um,  Stvietenia,  Hura  crepitans  L.,  Andira  inermis  Sw.  (Le- 
guminos)  og  Kongepalmer,  og  som  Bundvegetation  ses  under- 
tiden Gapparideen  Cleome  pentajjhylla  L. 

Men  længere  ude  findes  paa  en  mindre  Lokalitet  en 
vistnok  spontan  Vegetation,  der  er  mere  interessant.    Bunden 

her  var  muldet  og  blød,  men  stenet  og  vist  ikke  synderlig 
gunstig,  thi  Vegetationen  var,  skjønt  ret  høj,  dog  ingenlunde 
tæt;  de  fleste  Steder  kunde  man  gaa  frit  omkring. 

Hovedmængden  af  Træer  udgjordes  af  Manchinil  {Hippo- 
mane),  —  den  Mulighed  kunde  tænkes,  at  Jorden  var  noget  salt- 
holdig, maaske  fra  den  ikke  fjærntliggende  Christianssteds 
Lagune—;  i  ringere  Mængde,  men  dog  hyppig,  forekom  Kaiebas- 
træet  {Crescentia  Cujeté)  og  en  Acacia  (A.Lebbek?),  og  den 
tynde  Underskov  dannedes  især  af  Randia  aculeata,  en 
Croton-Art,  nogle  høje  Græsser  og  Bromelia  Pinguin,  hvilken 
sidste  forekom  ene  i  hele  smaa  Samlag.  Desuden  saas 
nogle  Lianer,  af  hvilke  særlig  nævnes  Ahrus  precatorius  L., 
hvis  Frø  ere  de  bekjendte  røde  „Krebseøjne",  og  nogle  andre, 
mindre  Papilionaceer  {Desmodium).  —  Af  disse  Planter  hører 
Hippomane  hjemme  ved  Stranden,  Crescentia  forekom  f.  Ex. 
almindelig  i  Krattet  paa  „Orkanøen"  og  kan  saaledes,  skjønt 
den  ikke  saas  ofte  i  det  ægte  Grotonkrat,  taale  ret  tørre  For- 
hold, og   Crofon,  BromeUa  og  Randia  ere  xerofile. 

Denne  lille  Lokalitet  har  sin  hiteresse  derved,  at  den  viser, 
hvorledes  de  forskjellige  Vegetationsformationer  kunne  blande 
sig  mellem  hverandre.  Forøvrigt  kan  det  bemærkes,  at  baade 
Hippomane  og  Coccoloba  uvifera  kunne  findes  langt  inde  paa 
Øen,  hvad  Børgesen  har  fremhævet. 

Den  vestlige  Del  af  St.  Groix  er  mere  opdyrket  end  den 
østlige,  mindre  rig  paa  Grotonkrat,  ja  endogsaa  paa  sine 
Steder  (især  den  nordvestlige  Del)  bedækket  med  ægte  Høj- 
skov, af  Eggers  benævnet  Eriodendron-Vegetationen, 
efter  et  af  de  karaktergivende  Træer:  Eriodendron  anfrac- 
tuosum  (omtalt  under  St.  Thomas).  Denne  Skov,  der 
strækker  sig  omtrent  fra  Saltriver^)  over  Mount  Eagle  til 
Øens  nordvestlige  Punkt  (Hams  Bluff),  have  vi  kun  besøgt 
nogle  faa  Gange. 

Første    Gang   kom    vi    dertil    fra    Ghristianssted ,    altsaa 


^)  Se  Kaai'tet  i  Eggers'  danske  Afhandling. 

østfra.  —  Man  kjører  (i  den  lille,  lette  „Phaéton")  først  det 
længste  Stykke  gjennem  temmelig  fladt  Land,  bedækket  med 
Sukkermarker  og  med  Plantager  spredte  hist  og  her;  mange 
af  dem  have  meget  flotte  og  smukke  Bygninger,  Rester  af 
fordums  Herlighed,  da  (som  man  sagde)  Driftsomkostningerne 
vare  betalte ,  naar  Rommen  var  solgt ,  saa  at  Sukkeret  var 
Nettofortjeneste.  —  Ved  Vejkanten  findes  spredte  Træer  og 
Buske,  saasom  Melicocca  bijuga,  Mango  og  Anoner.  Hos  de 
to  første  hænge  Bladene ,  medens  de  ere  unge ,  slapt  lodret 
ned,  saa  at  Solens  Straaler  træffe  de  unge  Bladflader  under 
en  meget  spids  Vinkel ,  hvorved  Klorofyllet  beskyttes  og 
Transpirationen  bliver  mindre.  Mango'ens  unge  Blade  have 
tilmed  en  ildrød  Farve,  hvorved  vistnok  meget  Lys  kastes  til- 
bage. (Et  Billede  af  en  Mangobusk  med  unge,  slapt  nedhængende 
Blade  findes  i  Haberlandt's  „Eine  botanische  Tropenreise" 
S.  119).  —  Eet  Sted  passere  vi  et  Vandløb  og  hilse  paa  en 
gammel  Bekjendt  fra  Danmark,  nemlig  Typha  angustifolia  L. 
—  dog  som  var.  dommgensis  Pers.  —  af  hvilken  der  her 
voxer  mange  frodige  Exemplarer. 

Længere  mod  Vest  bliver  Terrænet  mere  bakket,  snart 
er  man  i  mindre  dyrkede  Egne  og  kjører  af  og  til  gjennem 
smaa  Skovpartier,  hvor  særlig  Trompettræet  {Cecropia  pel- 
tata  L.)  tildrager  sig  Opmærksomheden.  Hist  og  her  staa 
Buske  af  Poiucicma  {Cæsalpinia)  pulcherrima  Sw.,  der  ikke 
for  intet  har  dette  Artsnavn:  den  store  klaseformede  Stand 
af  rød-  og  orangefarvede  Blomster  er  meget  smuk.  Ogsaa 
er  der  Grund  til  at  glæde  sig  over  en  Busk,  der  staar  ved 
Vejen,  omslynget  af  fire  Iponiæa-kYiev ,  der  klæde  den  i 
Blomster:  de  to  have  hvide  Blomster,  den  tredje  højrøde 
og  den  fjerde  blegrøde  med  mørkt  Svælg. 

Men  snart  ere  vi  ved  vort  Bestemmelsessted,  Plantagen 
Springgarden.  Hesten  spændes  fra,  og  vi  leje  en  sort  Fører, 
der  skal  bringe  os  til  den  anden  Side  Bakkerne.  Vi  arbejdede 
os  gjennem  et  Krat,  til  vi  naaede  Skrænten  ned  mod  Havet. 
Saa   vendte  vi  om    og  styrede  mod  Galedonia,   en  dyb  Dal, 

der  gaar  omtrent  i  øst-vestlig  Retning,  gjennemstrømmet  af 
et  Vandløb.  Imidlertid  noterede  vi  Krattets  Planter.  Dette 
var  vel  en  Slags  Grotonkrat,  men  temmelig  forskjelligt  fra 
det  ovenfor  beskrevne.  De  tornede  Planter  vare  færre,  og 
heller  ikke  Croton  var  særlig  hyppig.  Hovedmængden  var 
Wedelia  bujjhthalmoides ,  den  ovenfor  omtalte  guiblomstrede 
Composité  med  haarede  Blade,  og  Eugenia  Ugustrina  W.,  en 
smuk  Myrtaeé-Busk  med  blanke  Blade  og  sorte  Fragter,  der 
ligne  Ligusterbær.  Desuden  fandtes  mange  Buske  af  Anona 
muricata  L.  („Soursop"),  hvis  Frugter  ere  spiselige,  Melasto- 
maceen  Tetrazygia  elæagtioides^),  Tecoma  stans  og  andre. 

Imidlertid  vare  vi  blevne  trætte  og  tørstige  af  at  gaa  i 
det  solhede  Krat,  saa  det  var  en  sand  Vederkvægelse,  da  vi 
ved  Nedgangen  til  Dalen  fandt  et  Par  Appelsintræer  med 
friske  grønne  eller  gulnende  Frugter.  Imod  saadanne  frisk- 
plukkede Appelsiner  ere  vore  her  hjemme  for  intet  at  regne. 

Og  nu  kom  vi  ned  i  den  skovbevoxede,  skyggefulde  Dal, 
hvor  vi  fandt  en  frisk  og  ægte  tropisk  Vegetation.  Figentræer, 
Bucida,  Mammea  og  mange  andre  danne  en  prægtig  Høj- 
skov, dog  udtyndet  af  Menneskehaand  og  derfor  ikke  synder- 
hg  tæt,  ja  det  mindede  undertiden  endogsaa  om  en  Have. 
En  Mængde  mindre  Træer  trivedes  i  Skyggen,  saaledes  Cocco- 
loha  barbadensis  Jacq.,  Trichilia  hirfa  L.,  Artocarpus  incisa 
og  Carica  Papaya'^)  („Melontræ"),  den  sidste  sikkert  plantet 
for  sine  spiselige  Frugters  Skyld.  Paa  Skrænter  voxede 
f.  Ex.  Sølvbregnen,  Gymnogramme  calomelanos  Kaulf.  —  At 
der  var  et  Utal  af  Lianer,  behøver  næppe  at  siges,  nævnes 
maa  især   don   graafiltede    Cissampelos  Pareira   L.  —    Men 


*)  Denne  synes  altid  kun  at  lindes  højt  oppe;  længere  nede  paa 
Bakkerne  mangler  den. 

^)  Alle  de  af  os  undeisogte  Exemplarer  af  dette  Tra^  viste  sig  nor- 
male, tvebo  med  frikronbladede  (J-Blomster  og  helkronede  J-Blomster. 
Derimod  findes  der  i  botanisk  Museum  nogle  Blomster,  samlede  i 
Venezuela  af  Prof.  W  arm  i  ng,  og  en  af  disse  er  $<^,  helkronet  med 
10  St.,  overensstemmende  med  den  af  Solms-Laub  ach  opstillede 
brasilianske  .formå  Correa". 

hvad  der  især  gav  Galedoniadalen  Interesse,  vare  de  Plantninger 
af  Kaffe  og  Gacao,  som  Springgardens  Ejer  har  ladet  fore- 
tage her.  Hvor  gamle  disse  Plantninger  vare,  fik  vi  desværre 
ikke  oplyst.  Buskene  vare  over  mandshøje,  kraftige  og 
smukke  at  se  til,  og  Cacaotræerne  bare  de  store  agurkelignende 
Frugter,  der  som  bekjendt  sidde  paa  Stammen  selv.  Gale- 
doniadalen har  netop  ved  sin  Fugtighed  og  Skygge  Betingelser 
for  Gacaoplanternes  Trivsel.  Dog  vare  Plantningerne  kun  af 
ringe  Udstrækning,  og  efter  Sigende  driver  Ejeren  dem  kun 
„con  amore". 

Den  anden  Gang ,  vi  besøgte  St.  Groix's  Skovegne,  vare 
vi  i  Grequis'et,  en  Dal  af  lignende  Beskaffenhed  som  Gale- 
donia,  ligesom  denne  gjennemstrømmet  af  et  Vandløb  og 
gaaende  omtrent  i  vest-østlig  Retning.  Men  den  er  langt 
mere  uberørt  og  derfor  paa  sin  Vis  mere  tiltalende;  indtil 
for  nogle  Aar  siden  skal  den  have  været  ufarbar,  men  nu 
fører  en  bekvem  Kjørevej  paa  langs  igjennem  den.  Mægtige 
fmgerbladede  Adansonia'er,  behængte  med  fodlange,  ten- 
formede, brune  Frugter,  kappes  i  Højde  med  Bncida^  Hura 
crepitans  og  Figentræer;  Eriodendron  breder  sine  tykke 
Grene  mere  ud  til  Siden,  behængte  med  lange  graalighvide 
Tjavser  af  Tillandsia  usneoides  (se  Fig.  30),  den  mærkelige 
Epifyt,  der  ikke  som  de  fleste  andre  Epifyter  sidder  rodfæstet  paa 
et  Underlag,  men  hænger  løst  over  Grene  og  Kviste,  opsugende 
Luftens  Fugtighed  med  sit  tætte  graa  Haardække.  Antagelig 
maa  den  flyve  med  Vinden  fra  Gren  til  Gren  og  saaledes 
udbrede  sig.  Af  andre  Træer  fortjene  særlig  at  nævnes 
Brødfrugttræerne  {Artocarpus  incisa),  af  hvilke  der  her  stod 
flere  tæt  sammen  og  som  med  deres  mange  brede,  frisk 
grønne  Blade  gjorde  et  overordenligt  Indtryk  af  Yppighed  og 
Frodighed,  —  de  smukke  blanke  Eugenier,  i  Reglen  Buske 
eller  mindre  Træer,  Mammea  americana  og  mange  andre. 

Ved  Vandløbet  i  det  fugtige  Muld  stod  den  sjældne 
Lycopodiné  FsUotnm  trkpietrum  Sw. ,  ejendommelig  ved  sit 
underjordiske,  ganske  rodløse  Rhizom,    og  den  lille  Urticacé 

Filea  microphylla  Liebm.,  der  kan  have  en  vis  habituel  Lig- 
hed med  en  Selaginella. 

Et  Bidrag  til  Skildringen  af  Skovene  paa  St.  Groix  er 
følgende,  der  stammer  fra  Børgesens  tidligere  Rejse  i 
1892 : 

„Mount  Eagle,  St.  Croix's  højeste  Bjærg,  er  skovklædt 
lige  til  Toppen.     Man   rider   derop  ad  en  ret  besværhg  Vej, 


Fig.  30.     Grequis  paa  St.  (aoix. 

I  Midten  ses  de  lykke,  vandrette   Grene  af  Eriodcndron  anfractuosum, 

behængte  med  lange,  hvide  Tjavser  af  Tillandsia  usfieoides. 

(Fotografi  af  F.  Børgesen). 


der  fører  gjennem  Skov  hele  Tiden.  De  større  Træer  ere 
navnlig  Eriodendron  anfractuosum,  der  nu  i  Februar  Maaned 
var  bladløs  og  derved  stod  i  skarp  Modsætning  til  den  øvrige 
Vegetation,  endvidere  Cecropia  peltata,  Sjyondias- Arter,  Tri- 
chilia  hirta,   Chnjsophyllum  o.  s.  v. 

Højere  oppe  fandtes  flere  Lianer,  saasom  den  nydelige, 
med  graa,  lodne  Blade  og  talrige  Smaablomster  udstyrede 
Cissampelos  Pareira,  flere  Sapindaceer,    Cissus  trifoUata  og 

sicyoides,  Polijpodium  Swartzii,  der  krøb  op  ad  Træstammer, 
og  Epifyter,  f.  Ex.  Araceer,  og  i  en  Busk  paa  Toppen  sade 
store  Exemplarer  af  Epidendrum  ciliare. 

Udsigten  heroppe  fra  var  pragtfald ;  mod  Nord  saa  man 
ud  over  de  skovklædte  Skrænter  ned  til  Havet,  mod  Syd 
bredte  det  dyrkede  Lands  Sukkermarker  sig  for  ens  Fødder, 
Plantager  med  deres  Negerbyer  laa  deri  som  hvide  Pletter, 
og  yderst  ude  laa  Krauses  Lagunes  mørkegrønne  Mangrove- 
skove umiddelbart  foran  det  mørkeblaa  Hav". 

De  frodige  Skove  ere  i  sig  selv  langt  mere  tiltalende 
end  de  tørre  Grotonkrat.  Men  disse  sidste  have  dog  maaske 
den  største  botaniske  Interesse,  da  de  leve  under  de  mest 
extreme  Livsforhold.  Skovenes  højere  og  kraftigere  Vege- 
tation vil  altid  bedre  kunne  holde  paa  Fugtigheden  end  de 
lave  og  af  Solen  let  gjennembrændte  Krat.  Kommer  hertil, 
at  den  aarlige  Nedbør  ikke  er  stor  for  et  tropisk  Land 
(omtrent  48  eng.  Tommer^),  saa  vil  man  kunne  forstaa,  at 
Crotonkrattets  Planter  have  et  xerofilt  Præg.  Delte  er  delvis 
allerede  omtalt  i  det  foregaaende,  men  det  Forhold  hos 
Planten,  hvori  Omgivelsernes  tørre  Natur  vistnok  bedst  viser 
sin  Indflydelse,  er  dog  Bladenes  indre  Bygning. 

Der  skal  derfor  i  det  Følgende  gives  en  Fremstilling  af 


B.    Nogle  xerofile  Blades  Anatomi. 

De  anatomisk  undersøgte  Blade  kunne  deles  i  tre  Grupper, 
nemlig: 

1.    Stærkt  haarede  Blade. 
IL    Glatte  eller  svagt  haarede  Blade. 
III.    Leguminosernes  finnede  Blade. 


n  Se  Effsrers:  St.  Groix's  Flora. 

I.    Stærkt  haarede  Blade. 

Bladene  ere  beklædte  med  et  stærkt  Haarfilt,  oftest 
dannet  af  Stjærnehaar.  ikke  sjældent  dog  af  almindelige 
ugrenede  Haar,  som  f.  Ex.  hos  Lantana. 

Fig.  31  vil  kunne  illustrere,  hvilken  Rolle  en  saadan 
Haarklædning  kan  spille  for  Bladet;  Haarene  findes  i  størst 
Antal  paa  Undersiden,  hvor  ogsaa  Spalteaabningerne  findes 
(disse  mangle  ganske  paa  Oversiden),  og  her  ere  de  hos 
mange  stjærnehaarede  delvis  stilkede,  medens  de  paa  Over- 
siden ere  færre  og  ustilkede,   og  hos  den  afbildede  Lantana 


Fig.  31.     Haai-ede  Blade. 
a\  Solanum  polygamum.     b.    Lantana  involucrata.     c.  og  d.    Spalte- 
aabninger  af  sidstnævnte,     e.    Kirtelhaar  af  samme. 
f?  (Fig.  c.  d,  e  tegnede  af  Prof.  Warming), 

ere  de  ugrenede  (o:  ikke  stjærneformede)  Haar  paa  Undersiden 
lange  og  bøjede,  paa  Oversiden  kortere  og  mere  rette. 

Foruden  disse  Haar  findes  ofte  korte  Kirtelhaar  paa  den 
ene  eller  paa  begge  Sider.  Som  andre  karakteristiske  Træk 
for  denne  Bladtype  kan  nævnes:  en  tyk,  men  oftest  tynd- 
vægget Overhud  med  Kutikula,  men  uden  kutikulariserede 
Væglag,  eet  Lag  oftest  udelte  Palissadeeeller  paa  Oversiden, 
i  Regelen  ingen  paa  Undersiden,  og  et  Svampvæv,  der  bestaar 
af  omtrent  isodiametriske  Celler.     Bladene   ere  altsaa  dorsi- 

ventrale.  Om  Nerverne  findes  ofte  klare  Skeder.  Endnu  et 
fælles  Træk  er,  at  der  ingen  forvedede  Geller  findes,  ligesom 
at  overhovedet  Styrkevæv  aldeles  mangler. 

Croton  /lavens  L.  (Euphorbiacé).     (Se  Fig.  32). 

Bladet  er  stilket,  omtrent  aflangt-elliptisk  og  næsten 
ganske  helrandet  (Fig.  28,  13) ,  paa  begge  Sider  klædt  med 
et  tykt,  ofte  gulligt  Filt  af  Stjærnehaar,  som  forøvrigt  be- 
klæder alle  yngre  Dele  af  Planten.  Bladene  ere  ikke  sammen- 
foldede eller  paa  anden  Maade  bøjede  for  at  undgaa  Sollyset; 
dog  meddeler  Prof.  Warm i ng,    at  han  paa  Barbados  paa 


Fig.  32.     Croton  flavens. 

a.  og  b.    {a  fra  Barbados;  Seiberts  Mikrosk.  Ok.  O,  Obj.  VI;  —    b  fra 

St.  Thomas;  Seiberts  Mikrosk.  Ok.  O,  Obj.  V).     c.    Oversidens  og  e. 

Undersidens  Epidermis.     d.    en  Spalteaabning. 


meget  tørre  Kalkklipper  har  set  Grotonbuske,  der  bøjede 
Bladene  sammen  i  Rendeform.  Det  Blad,  der  er  afbildet  i 
Fig.  a,  tilhører  en  Plante  fra  Barbados ,  og  det  ses  paa  Fig. 
at  være  tyndere  end  Bladet  Fig.  b ,  som  endda  er  tegnet 
under  svagere  Forstørrelse  end  a;  h  er  fra  St.  Thomas.  Om 
a's  ringere  Tykkelse  skulde  staa  i  Forbindelse  med,  at  Bladet 
har  været  sammenbøjet,  maa  staa  hen. 

Overhuden  er  eenlaget  og  ret  tyk,  paa  Undersiden  ere 
Gellerne  baade  i  Højde  og  i  Fladeudstrækning  noget  mindre 
end  paa  Oversiden.  Sete  paa  Fladesnit  ere  de  omtrent 
polygonale  (Fig.  c,  e).     Kutikularlag  mangle   i   Ydervæggene : 

disse  blive  violette  med  Chlorzinkjod.  —  Spalteaabninger  findes 
kun  paa  Undersiden;  de  ligge  i  Flugt  med  Overfladen  eller 
ere  noget  hævede  over  denne  (Fig.  (/,  e). 

Der  findes  eet  Lag  af  høje  Palissadeceller,  som  af  og  til 
ere  delte  ved  en  Tværvæg.  Derunder  kommer  et  3-4-5 
Cellelag  tykt  Svampvæv,  hvis  Celler  ere  omtrent  isodia- 
metriske  eller  have  svage  Udbugtninger.  Intercellularerne  ere 
betydelige.  Mange  af  Cellerne  i  Svampvævet  indeholde 
Krystalstjærner   af  oxalsur    Kalk.      Cellerne  i   det   Lag,    der 


e 


1 1 
9 


Fig.  33.     Solanum  jwli/garmmi. 

a.    Tværsnit,     b.   Oversidens  og  c.   Undersidens  Epiderniis.     cl.    en 

Spalteaabning.     f.    et  Kirtelhaar.     e.   Kirtelhaar  af  Melochia  tomentosa. 

g.    et  lignende  af  Corchorus  hirsutus. 

støder  op  til  Undersidens  Epidermis,  ere  korte  Palissadeceller 
med  bølgede  Vægge. 


Solanum  polygamum  VaM.    Fra  „ Orkanøen ". 
(Se  Fig.  31«  og  33). 

En  Busk,  der  ligner  Croton  ftavens,  saa  at  den,  naar 
den  mangler  sine  Torne,  næsten  kan  forvexles  dermed. 
Bladformen  er  afbildet  i  Fig.  28,  IL  Ogsaa  Behaaringen  er 
som  hos  Croton,  dog  findes  der  paa  begge  Sider  smaa  Kirtel- 

haar,  som  jeg  ikke  har  set  hos  Croton.  Paa  Undersiden  ere 
Epidermiscellernes  Vægge  bølgede,  hvad  de  ikke  ere  hos 
Croton.  I  det  Indre  adskiller  Bladet  sig  fra  dennes  ved 
kortere  Palissader  (hele  Bladet  er  noget  tyndere),  ved  at 
Svampvævet  er  dannet  af  tre  Lag  ret  regelmæssige,  firkantet- 
afrundede  Celler,  og  ved  at  Croton-Bladets  lave  palissade- 
agtige  Celler  paa  Undersiden  mangle.  Spalteaabninger  ligesom 
hos  Croton  paa  Undersiden,  i  Flugt  med  de  øvrige  Overhuds- 
celler  eller  lidt  hævede  over  dem. 

Melochia  tomentosa  L.  (Sterculiacé).     Fra  St.  Thomas. 

Busk  med  temmelig  smaa,  ovalt-ægdannede,  savtakkede 
Blade  (Fig.  28,  18).  Stjærnehaar  paa  begge  Sider ,  flest  paa 
Undersiden,  alle  ustilkede;  kølleformede,  stilkede  Kirtelhaar 
paa  begge  Sider  (Fig.  33/),  Oversidens  Overhud  er  meget 
tyk,  men  uden  særlig  fortykkede  Ydervægge,  derimod  ere 
mange  af  Indervæggene  forslimede,  og  alle  Overhudscellers 
Lumen  opfyldt  af  et  brunt  Stof,  vistnok  et  Garvestof.  Under- 
sidens Overhud  er  langt  tyndere.  Cellerne  ogsaa  her  fyldte 
af  Garvestof,  men  uden  forslimede  Vægge. 

Mesofyllet  udgjøres  af  5 — 6  Lag  Geller,  alle  af  Palissade- 
form ;  de  to  øverste  Lag  Celler  ere  de  tykkeste  (o:  Cellerne 
de  længste),  deudgjøre  over  Halvdelen  af  Mesofyllets  Tykkelse. 
Hist  og  her  findes  lange  Celler  (f.  Ex.  omtrent  dobbelt  saa 
lange  som  de  længste  Palissader,  og  parallele  med  dem), 
der  indeholde  hver  en  prismeformet  Krystal  af  oxalsur  Kalk. 

Lantana  involucrata  L.  (Verbenacé).     Fra  St.  Thomas. 

(Fig.  31,  6,  c,  cl  e). 

Busk  med  smaa,  omtrent  ovale,  fint  takkede  Blade,  let 
kjendelige  ved  den  netformede  Nervatur  (Fig.  28,  u).  Ingen 
Stjærnehaar,  men  almindelige  udelte  Haar,  korte  og  temmelig 
rette  paa  Oversiden,  lange  og  bøjede  (alle  til  samme  Side) 
paa  Undersiden.  Foruden  disse  findes  paa  begge  Sider  smaa, 
brune,  tyndvæggede,  kugleformede  Haar,  der  have  en  lav  Fod- 
celle (Fig.  31,  e). 

Oversidens  Overhud  er  ret  tyk,  og  Ydervæggene  ere  tykkere 
end  i  de  foregaaende  Tilfælde,  Undersidens  ere  noget  tyndere 
og  have  Spalteaabninger,  der  ere  noget  hævede  over  Yder- 
fladens Niveau  (Fig.  31c,  d).  —  Sete  paa  Fladesnit  ere  Over- 
sidens Epidermisceller  omtrent  polygonale,  Undersidens  have 
noget  bugtede  Vægge.  Der  findes  to  Lag  Palissadeceller, 
liggende  ofte  noget  mindre  regelmæssig  end  tegnet  paa 
Fig.  3 1  &,  og  3 — 4  Lag  polygonalt-afrundede  Svampvævsceller. 
Klare  Skeder  om  Nerverne. 

Corchorus  hirsuttis  L.  (Tiliacé).     Fra  St.  Croix. 

Busk  med  elliptiske,  rundtakkede,  tæt  stjærnehaarede 
Blade  (Fig.  28,  22).  Behaaringen  er  svagest  paa  Oversiden,  og 
her  er  Epidermis  meget  tyk,  stærkest  paa  Undersiden  (endog 
meget  stærk),  hvor  Epidermis  er  langt  tyndere  og  har  ganske 
tynde  Ydervægge.  Der  tindes  Kirtelhaar  af  lignende  Form 
og  Størrelse  som  hos  Melochia  (Fig.  33^). 

Oversidens  Epidermis  udgjør  næsten  en  Tredjedel  af 
hele  Bladets  Tykkelse.  Gellerne  ere  meget  høje  og  klare, 
have  ofte  forslimede  Indervægge  og  ret  tykke  Ydervægge. 
Gellerne  i  Undersidens  Epidermis  ere  overalt  tyndvæggede; 
Spalteaabningerne  ere  lidt  fremragende.  Begge  Siders  Over- 
hudsceller  ere  i  Fladesnit  omtrent  polygonale,  dog  med  noget 
bugtede  Vægge. 

Der  fmdes  eet  Lag  typiske  Palissadeceller,  derunder 
følger  et  ret  lakunøst  Svampvæv,  hvis  øverste  Geller  ere 
noget  pahssadeagtige ,  og  som  i  alt  er  omtrent  tre  Gellelag 
tykt.     Krystalstjærner  fmdes.     Om  Nerverne  klare  Skeder. 

Castela  erecta  Turp.    (Se  Fig.  34). 

Busk,  hvis  omtrent  elliptiske  Blade  ere  glatte  paa  Over- 
siden, men  paa  Undersiden  tæt  besatte  med  Børstehaar. 
Dens  Bladbygning  er  undersøgt  af  Prof.  Warming,  som 
velvillig  har  overladt  mig  sine  Tegninger  og  Notitser. 

Oversidens  Overhud  er  meget  tyk,  delt,  og  har  forslimede 

Indervægge  (si,  Fig,  34,  b) ;  Slimen  kan  vise  en  tydelig  Lag- 
deling. Undersidens  Epidermis  er  langt  tyndere ;  den  har 
Spalteaabninger,  der  ere  noget  hævede  over  Overfladen  og 
som  have  Biceller ;  Gellerne  ere  undertiden  delte  (Fig.  b). 

Begge  Siders  Ydervægge  ere  kutikulariserede.  Paa  Over- 
siden tre  Lag  Palissadeceller,  paa  Undersiden  Antydning  til 
eet.  Svampvævet  er  dannet  af  2-3-4  Lag  noget  udbugtede 
Geller.  I  Mesofyllet  findes  talrige  Krystalstjærner.  De  større 
Nerver  ere  belagte  med  Styrkevæv. 


Fig.  34.     Castela  erecta. 

a.  og  b.    Tværsnit;  det  sorte  i  a  er  Bastbelægninger  paa  Nerverne; 

si.  Slim.     c.    Oversidens  Epidermis.     cl.    Undersidens  Epidermis. 

e.    en  Spalteaabning. 
(Tegn.  af  Prof.  Warming). 


IL    Glatte  eller  svagt  liaarede  Blade. 

Der  kunde  være  Grund  til  at  vente,  at  de  stærkt  haarede 
Blades  Anatomi  var  meget  forskjellig  fra  de  ganske  glattes. 
Nogen  meget  væsenlig  Forskjel  er  der  dog  ikke.  Man  finder 
begge  Steder  den  tykke  Overhud,  der  er  karakteristisk  for 
Tørhedsplanter,  og  begge  Steder  ere  Indervæggene  ofte  for- 
slimede. Dog  ere  Ydervæggene  i  de  glatte  Blades  Epidermis 
gjerne  tykkere  end  i  de  haaredes,  og  Kutikularlag  findes  hos 
de  førstnævnte  oftest  under  Kutikula.  Spalteaabninger  findes 
begge  Steder  kun  paa  Undersiden,  de  ligge  hos  de  haarede 
undertiden  over  Overfladens  Niveau.    De  glatte  Blades  Palis- 

sader  danne  oftest  et  enkelt  Lag  —  ligesom  de  haaredes  — , 
dog  forekommer  ogsaa  delte  Palissader  {Randia  aculeata). 
Svarapvævet  er  i  nogle  Tilfælde  (Cordia  Sehestena^  Citha- 
rexylum  cinereum)  uddannet  som  typiske  Stjærneceller ;  men 
dette  forekommer  dog  kun  spredt  og  kan  ikke  betegnes  som 
karakteristisk  for  de  glatte  Blade.  Her  som  hist  forekommer 
ofte  i  Mesofyllet  Celler  med  Krystalstjærner. 

Styrkevæv  mangler  ganske  hos  de  haarede,  men  fore- 
kommer hos  nogle  af  de  glatte,  saaledes  f.  Ex.  hos  Citha- 
rexijlum  cinereum,  Coccoloha  microstachya  og  Tecoma  leuco- 
xylon  som  Belægninger  paa  Nerverne,  naaende  helt  ud  til 
Overhuden  og  saaledes  delende  Bladet  i  Felter.  Garvesyre 
forekommer  undertiden  {Randia  aculeata ,  Myginda  iKdlens), 
men  dette  fmdes  jo  ogsaa  hos  Melochia. 

Ved  Sammenligning  af  nedenstaaende  Figurer  med  oven- 
staaende,  vil  man  selv  bedst  kunne  dømme  om  Forskjel  og 
Lighed.     Se  forøvrigt  S.  105. 

Nedenfor  omtales  først  de  Blade,  der  intet  Styrkevæv 
have,  sidst  dem,  der  have  det. 

A.    Uden  Styrkevæv. 

Randia  aculeata  L.  (Rubiacé).   Fra  St.  Thomas.   (Se  Fig.  35). 

Busk  med  ret  smaa  og  tynde,  glinsende  Blade,  ovale 
med  tilspidset  Basis  (Fig.  28,  4). 

Dorsiventralt  Blad.  Epidermis  er  tyk,  især  Oversidens, 
der  alene  udgjør  over  en  Femtedel  af  Bladets  Tykkelse. 
Begge  Siders  Epidermisceller  ere  i  Fladesnit  polygonale. 
Spalteaabninger  fmdes  kun  paa  Undersiden,  de  have  Biceller 
og  ligge  i  Flugt  med  Overhuden  eller  ere  lidt  hævede  over 
denne.  Palissaderne  ere  delte  i  3 — 4  Geller,  de  ere  meget 
smalle  (tynde)  og  indeholde  ingen  Stivelsekorn,  men  store  lys- 
brydende  Oliedraaber.  Enkelte  udelte  Palissader  ere  fyldte  med 
Garvestof.  Imellem  Svampvævcellerne  kan  findes  store,  runde 
Celler  med  Garvestof  {gs,  Fig.  35,  «),  og  saadanne  danne  ofte  en 
farvet  Linie  midt  igjennem  Bladet  (paa  langs).    Svampvævet  er 

Fig.  35.     Randia  aculeata. 
a.    Tværsnit;  gs.  Garvestofholdige  Celler,     h.    Oversidens  og  d.  Under- 
sidens Epidermis.     c.    en  Spalteaabning. 

4—6  Cellelag  mægtigt.  Lange  garvestofholdige  Geller  {gs)  ligge 
langs  Nerverne,  og  forøvrigt  bliver  hele  Mesofyllet  grønligt 
med  svovlsurt  Jernforilte  og  er  derfor  antagelig  helt  gjennem- 
trukket  af  Garvestof. 


Biirsera  gummifera  L.  (Terebinthiné).     Fra  St.  Croix. 

(Se  Fig.  36). 

Træ  med  uligefmnede  Blade,  hvis  Smaablade  ere  glinsende 
stilkede  og  aflangt-ægdannede  med  hjærtedannet  Basis. 

Dorsiventral  Bygning.  Over- 
huden er  tyk,  især  Oversidens; 
her  ere  nogle  Geller  større  og 
klarere  end  de  andre,  der  inde- 
holde nogle  smaa,  ubestemmelige 
Korn.      (Lignende    Korn    findes    i 

Pahssaderne).  Spalteaabninger 
kun  paa  Undersiden,  lidet  eller  slet 
ikke  fremragende.  Eet  Lag  Palis- 
sader,  hvori  der  findes  Legemer, 
der  baade  vise  Fedtreakti'on  (Over- 
osmiumsyre)  og  Garvestofreaktion 
(Gardiner-Roses  Reagens,  svovlsurt 


Fig.  36.     Bursera  gummifera, 


ungt  Blad. 


a.    Tværsnit;    ner.   en  Nerve. 
b.  Oversidens  og  c.  Under- 
sidens Epidermis. 


7 


98 


Jernforilte).    Stivelse  er  ikke  fundet.    Et  4 — 5-laget,  ret  laku- 
nøst  Svampvæv,  hvori  undertiden  Krystalstjærner. 

Tricera  lævigata  Sw.  (Buxus  Vahlii  Baill.)  (Euphorbiacé). 
Fra  St.  Croix.     (Se  Fig.  37). 

Busk  med  omtrent  ovale,  tykke  og  ret  kjødfulde  Blade, 
der  ere  noget  opadrettede  og  i  Overensstemmelse  dermed 
kun  i  ringe  Grad  dorsiventrale. 

Overhuden  er  paa  begge  Sider  tyk;  Gellerne  ere  høje  og 
ligge  meget  regelmæssig  ved  Siden  af  hverandre.  Oversidens 
og  Undersidens  ere  ens ,  ogsaa  paa  Fladesnit  (se  Fig.  h,  c). 
Der  findes  dybt  nedsænkede  Kirtelhaar  (Fig.  /). 


Fig.  37.     Tricera  lævigata 

a.  Tværsnit,     b.  og  c.  Oversidens  og  Undersidens  Epidermis.     d.  Spalte- 

aabning.     e.  ^Aandeliule",  set  indenfra.     /'.  Kirtelhaar. 

(Fig./".  tegnet  af  Prof.  Warming). 


Spalteaabninger  findes  kun  paa  Undersiden,  de  ligge  i 
Flugt  med  Overhuden.  To  Lag  Palissadeceller  paa  hver  Side, 
men  Oversidens  ere  kraftigere  udviklede  end  Undersidens.  I 
Midten  findes  et  Svampvæv,  dannet  af  omtrent  fem  Lag 
rundagtige  Geller.     higen  Krystalstjærner. 

Dette  Blad  danner  en  ret  enestaaende  Type.  Planten 
angives  af  Eg  g  er  s  at  voxe  paa  Kalkbund. 


Myginda  pallens  Sm.  ?  (Gelastracé). 

og  St.  Thomas. 


Fra  St.  Groix 


Busk,    nærmest  hørende  til   Eggers'  „Overgangsforma- 
tion".      Bladene    ere     kredsrunde    med    spids    Basis,    bredt 

rundtakkede  og  mere  eller  mindre  dorsiventrale.  Epidermis 
er  ikke  synderlig  tyk,  men  Ydervæggene  ere  forholdsvis 
mægtige  og  kutikulariserede.  Sete  ovenfra  ere  begge  Siders 
Epidermisceller  polygonale.  Spalteaabninger  findes  kun  paa 
Undersiden  i  Flugt  med  Overfladen. 

Mesofyllet  varierer^)  noget  i  Bygning  hos  de  forskjellige 
undersøgte  Spirituspræparater. 

Paa  Oversiden  er  der  ofte  tre  Lag  Palissadeceller ,  men 
undertiden  er  der  kun  to  Lag  og  Antydning  til  et  tredje,  — 
paa  Undersiden  kan  der  findes  eet  eller  to  Lag,  eller  Palissader 
kunne  her  ganske  mangle.  I  et  Blad,  hvis  Tykkelse  paa  den  ene 
Side  af  Midtnerven  kun  var  to  Tredjedele  af  Tykkelsen  paa 
den  anden  Side,  havde  den  tynde  Side  to  Lag  Palissader 
paa  Oversiden  (og  Antydning  til  et  tredje),  og  eet  Lag  paa 
Undersiden,  medens  den  tykke  Del  af  Bladet  havde  tre  Lag 
paa  Oversiden  og  to  paa  Undersiden.  I  et  Tilfælde  som 
dette  sidste  bliver  Svampvævet  naturligvis  meget  indskrænket: 
det  bestod  kun  af  1 — 2  Lag  runde  Geller. 

I  andre  Tilfælde  er  der  2—3  Lag  Palissadeceller  paa 
Oversiden  (ret  uregelmæssig  skudte  ind  imellem  hverandre), 
og  derunder  et  4— o-laget  Svampvæv  af  polygonalt-afrundede 
Celler,  men  ingen  Palissader  paa  Undersiden. 

Paa  Nerverne  findes  en  ikke  videre  stærk  Belægning  af 
Sklerenkym. 

I  Mesofyllet  ses  Kryst alstjærner  og  en  Del  store  Oliedraaber. 
Garvestof  er  meget  udbredt  i  Bladet;  det  udfylder  nogle  Palis- 
sader helt,  andre  delvis  (den  øvre  Del),  —  af  atter  andre  (i 
øverste  Lag)  afgrænses  den  ydre  Del  ved  en  Væg,  hvilken 
ydre  Del  da  er  fyldt  med  Garvestof,  medens  den  indre  Del 
mangler  det.  Undertiden  finder  det  omvendte  Forhold  Sted. 
Det  kan  i  nogle  Blade  gaa  saa  vidt,  at  der  næsten  dannes 
en  garvestofholdig  Hypoderm    under    Oversidens   Epidermis, 


')  Dette  hidrører  rnaaske  delvis  fra,  at  Myginda-Avtevne  ere  daarligt 
begrænsede,  saa  at  de  undersøgte  Blade  maaske  tilhøre  forskjellige 
Arter,  —  men  de  kunne  ikke  sikkert  bestemmes. 

ja  tilmed  kunne  mange  af  Palissaderne  og  en  Del  af  Svamp- 


vævcellerne  være  garvestofholdige. 


B.     Med  Styrkevæv. 

Cithareæylmn  cinereum  L.  (Verbenacé).     Fra  St.  Thomas. 

(Se  Fig.  38). 

Busk  med  læderagtige,  glinsende,  stive,  omtrent  aflange 
Blade  (Fig.  28,  8),  der  ere  ru  at  føle  paa. 

Bladet  er  dorsiventralt.  Epidermis  er  tyk,  især  Over- 
sidens, og  Ydervæggene  ere  især  tykke.  Væggene  ere,  sete 
paa  Fladesnit,  stærkt  bugtede.  —  Der  er  to  Slags  Haar,  som 
begge    fmdes    baade    paa    Over-    og  Undersiden:     1)   korte, 


Fig.  38.     Citharexylum  cinereum. 

a.  Tværsnit  (svagt  forstørret) ;   man  ser  Palissaderne  og  Nerverne  med 

deres  Bastbelægninger,     h.  Tværsnit,  stærkere  forstørret,     c.  Oversidens 

og  d.  Undersidens  Epidermis.     B.h.  Bøi'stehaar.     K.h.  Kirtelhaar. 

e.  et  Kirtelhaar.     f.  en  Spalteaabning. 

stive,  tykvæggede,  eenrummede  Haar  (Fig.  b) ;  det  er  dem,  der 
gjøre  Bladet  ru  at  føle  paa,  og  2)  skjoldformede  Kirtelhaar,  der 
foruden  Slilkcellen  kun  bestaa  af  een  Etage  Geller  (Fig.  c,  d,  e). 

Spalteaabninger  paa  Undersiden,  i  Flugt  med  Overhuden. 

Der  er  eet  Lag  Palissadeceller,  og  i  Svampvævet  omtrent 
fire  Lag  Stjærneceller.  Paa  begge  Sider  af  Nerverne  findes 
en  tyk  Belægning  af  Styrkevæv,  der  naaer  helt  eller  næsten 
helt  ud  til  Overhuden. 

Tecoma  leucoæylon  Mart.  (Bignoniacé).    Fra  St.  Croix. 

Træ  med  trefmgrecle,  læderagtige,  stive,  glinsende  Blade 
(Fig.28,    1). 

Den  slutter  sig  i  de  anatomiske  Karakterer  ret  nær  til 
foregaaende :  har  den  samme  Overhud,  Kirtelhaar  af  omtrent 
samme  Bygning  (men  ingen  Børstehaar) ,  et  Lag  Palissader, 
undertiden  delte,  men  et  lidt  mere  lakunøst  Svampvæv  af 
mere  afrundede,  men  dog  bugtede  Geller.  Paa  Nerverne  ses 
Bastbelægninger,  men  af  en  noget  slankere  Form.  De  naa 
ud  til  Overhuden. 

Coccoloba  microstacJiya  W.  (Polygonacé).     Fra  St.  Croix. 

Busk  med  ret  tynde,  læderagtige,  glinsende  Blade,  som 
ere  dorsiventrale,  om  end  ikke  i  nogen  høj  Grad. 

Epidermis  er  tyk,  navnlig  Oversidens,  og  her  ere  mange 
Indervægge  forslimede.  Gellerummene  indeholde  Garvestof 
der  forøvrig  er  udbredt  i  hele  Bladet.  —  Smaa,  nedsænkede 
Kirtelhaar  paa  begge  Sider;  Spalteaabninger  kun  paa  Under- 
siden, i  Overfladens  Niveau. 

To  Lag  Palissader  paa  hver  Side,  Oversidens  mest  ud- 
viklede. Svampvævet  kun  tolaget.  Paa  Nerverne  tykke  Bast- 
belægninger, der  naa  ud  til  Overhuden. 

Elæodendron xylocarpmnliG.  (Celastracé).    Fra  „Orkanøen". 

(Se  Fig.  39). 

Dette  lave  Træ  hører  især  hjemme  paa  Klippekyster, 
men  da  det  f.  Ex.  paa  „Orkanøen"  ogsaa  fandtes  inde  i 
Landet,  tages  det  med  her,  saa  meget  mere  som  det  er  ret 
afvigende  fra  de  her  tidligere  behandlede. 

Bladene  ere  omtrent  ægdannede,  tykke,  stive  og  ghnsende 
(bruskagtige).  Deres  Farve  er  blegt  grøn,  hvilket  hidrører 
fra  den  tykke,  trelagede  Epidermis,  som  fmdes  paa  Oversiden. 
Denne  Epidermis  er  ganske  ejendommelig.  Kutikularlaget  er 
meget   tykt  (se  Fig.  h ,    hvor  den   fme   Linie  over  de  yderste 

Geller  angiver  dets  Grænse).  Cellevæggene  i  de  tre  Lag  ere 
kollenkymatisk  fortykkede;  et  Intercellularlag  kan  tydelig 
skjelnes,  Lumen  tiltager  indadtil.  I  det  yderste  Gellelag  findes 
ofte  Krystaller  af  oxalsur  Kalk,  indlejrede  i  en  Gellulosemasse 
(Fig.  c,  f/,  e).  Imellem  alle  Gellerne  findes  talrige  Porer.  — 
Undersidens  Hud  er  som  Oversidens,  men  oftest  er  der  kun^ 
to  Lag  Geller  (Fig.  d),  undertiden  dog  tre.  Spalteaabningerne 
ere  i  Flugt  med  Overfladen. 

To  ( — tre)  Lag  Palissadeceller,  Svampvævet  er  omtrent 
8  Gellelag  mægtigt;  det  indeholder  ofte  en  meget  stor 
Mængde  Krystalstjærner.  Nerverne  ere  paa  begge  Sider  be- 
lagte med  Styrkevævstrænge ,  der  her  langtfra  naa  til  Over- 
huden (Fig.  rt). 


qcdqqCQO 


/(fyst 


cio©eoogoc_ 


d 


Kryst 


Fig.  39.    Elceodendron  orylocarjnim. 

a.  Tværsnit.    Det  nioikt  skraverede  er  Bast,  der  ligger  op  til  en  Nerve. 

b.  og  c.    Oversidens  Epidermis.    lum.  Cellelumen.     d.  og  e.   Undersidens 

Epidermis.    Kryst.  Krystaller  (lignende  ses  ogsaa  i  h.  og  c). 


IIL    Le2:iimiiioseriies  finnede  Blade. 


Disse  maatte  man  —  paa  Grund  af  deres  Evne  til  at 
indtage  Profilstilling  overfor  Lyset  —  vente  at  finde  uden 
særlige  anatomiske  Beskyttelsesmidler.  Dette  slog  ogsaa  til 
for  det  ene  af  de  undersøgte  Tilfældes  Vedkommende  {Leu- 
cæna)^  for  det  andet  derimod  ikke  (Acacia). 


103 


Leiicæna  glaiica  Bentk    Fra  Barbados.     (Se  Fig.  40). 

Undersøgt  af  Prof.  Warming,  der  har  overladt  mig 
sine  Tegninger  og  Optegnelser. 

Træ,  hvis  (finnede)  Blade  ere  meget  tynde.  Overhuden 
er  meget  tynd,  Ydervæggene  ikke  stort  tykkere  end  Inder- 
og  Sidevæggene;  kun  i  Bladranden  blive  de  tydelig  tykkere; 
her  findes  ogsaa  Haar,  men  ellers  er  Bladet  ganske  glat. 
Huden  er  saaledes  meget  svagt  bygget;  dog  kan  der  findes 
forslimede  Indervægge  (Fig.  h).  Spalteaabninger  paa  begge 
Sider,  men  faa  paa  Oversiden. 


Fig.  40.     Leucæna  glauca. 

a.  Tværsnit,     h.  Overhud,     lum.  Gelleliimen. 

si.  forslimet  Indervæg,     c.  og  d.  Spalteaabninger. 

(Tegn.  af  Prof.  Warming,   med  Undtagelse  af  Fig.  &.) 

Paa  Oversiden  et  Lag  lange  Palissader,  paa  Undersiden 
et  Lag  ganske  korte  (de  kunne  staa  mindre  tæt  og  regel- 
mæssig end  de  gjøre  paa  Figuren,  og  de  kunne  være  krum- 
mede noget  henimod  Nerverne).  Svampvævet  er  tolaget, 
dannet  af  kantede  Celler.     Klare  Skeder  om  Nerverne. 


Acacia  tortuosa  W.    Fra  St.  Thomas.     (Se  Fig.  41). 

Lavt  Træ.  Smaabladene  (af  anden  Orden)  ere  meget 
smaa,  5 — 7  Mm.  lange.- 

Dorsiventralt  Blad.  Overhuden  er  tyk.  Ydervæggene 
især  overordenlig   tykke,    navnlig  paa  Oversiden,   og  stærkt 


104 


kutiniserede.  Spalteaabninger  fmdes  paa  begge  Sider,  men 
i  størst  Mængde  paa  Undersiden,  de  have  Bieeller  {Fi§.  d). 
Sete  paa  Fladesnit  ere  Epidermiscellerne  polygonale. 

Paa  Oversiden  ses  3 — 3  Lag  Palissadeceller.  Svampvævet 
er  6 — 7  Cellelag  tykt;  dets  Geller  have  mest  palissadeagtig 
Form ,  men  de  ligge  ret  uordenlig  imellem  hverandre,  i  det 
mindste  paa  nogle  Steder.  Af  og  til  fmdes  Krystaller.  Ner- 
verne ere  talrige,  —  de  større  have  en  Skede  af  Skleren- 
kymceller,  de  mindre  af  klare  Celler. 


Fig.  41.     Acacia  tortuom. 
a.  Tværsnit,     h.,  c.  og  d.  Overhud. 


Sammenligner  man  I.  II  og  III  under  eet  (altsaa  de 
Blade,  der  have  Fordampningsværn  ved  Haar,  de  Blade,  der 
intet  særligt  saadant  have,  og  de,  der  ere  bevægelige),  saa 
faar  man  derved  intet  bestemt  Resultat,  d.  v.  s.  ingen  fast 
Regel ,  hvorefter  man  i  Forvejen  vil  kunne  slutte  sig  til  et 
Blads  anatomiske  Bygning,  naar  man  veed,  til  livilkcn  af 
ovennævnte  tre  Kategorier  det  hører,  —  ja  ikke  engang  de 
finnede  Leguminosblade  have  en  ensartet  Type.  —  Om  For- 

holdet  mellem  de  haarede  og  de  glatte  var  der  Tale  S.  95. 
hvor  særlig  Lighederne  blev  fremhævede  (tyk  Overhud,  for- 
slimede Indervægge,  Spalteaabningerne  i  Overfladens  Niveau, 
Garvesyre  o.  s.  v.) ;  —  her  skulle  da  Forskjellighederne  frem- 
hæves : 

1.  Epidermiscellernes  Ydervægge  ere  tykkere  og  have  Kuti- 
kularlag  hos  de  glatte,  tyndere  og  ikke  eller  svagt  kuti- 
kulariserede  hos  de  haarede.  Vægge  som  dem  hos  f.  Ex. 
Citharextjlum  forekomme  vist  aldrig  hos  de  haarede, 
medens  derimod  Corchorus  og  Lantana  have  lige  saa 
tykke  Ydervægge  som  Bursera.  —  Castela,  der  har  kuti- 
kulariserede  Vægge,  tages  her  ikke  i  Betragtning,  da  den 
er  ret  afvigende. 

2.  higen  af  de  undersøgte  haarede  Blade  har  Styrkevæv, 
ligesom  forvedede  Dele  i  det  hele  mangle,  bortset  fra 
Karstrængenes  Veddele.  Styrkevæv  er  derimod  alminde- 
ligt hos  de  glatte  Blade,  men  slet  ikke  uadskillelig  knyttet 
til  dem. 

3.  Kirtelhaarene  ere  af  en  anden  Form  hos  de  haarede 
end  hos  de  glatte.  —  Solanum,  Lantana ^  Corchorus, 
Melochia  og  desuden  Cordia  cylindrostachya  have  alle 
Kirtelhaar,  der  ere  frit  fremragende  mellem  Stjærne-  eller 
Børstehaarene,  medens  Tricera,  Citharexylum,  Coccoloba 
og  Clerodendron  aculeatum  alle  have  nedsænkede  Kirtel- 
haar, og  med  Undtagelse  af  Tricera  ere  disse  af  en 
lignende  Type  som  den,  der  er  afbildet  for  Cithare- 
xylunrs  Vedkommende.  —  Fra  denne  Regel  har  jeg  ingen 
Undtagelser  set. 

Den  almindelige  Forekomst  af  Kirtelhaar  med  den 
samme  eller  en  lignende  Bygning  som  den,  der  findes  hos 
forskjellige  af  Haberlandt's  ^)  „Hydathoder"  —  er  her  ret 
ejendommelig.     Thi   under   de  tørre  Forhold,    som  de  vest- 


^)  Das  tropische  liaubblatt.    II:    Uber  wassersecernirende  und  -absor- 
birende  Organe  (Sitzber.  d.  kais.  Akad.  Wiss.  Wien.    Bd.  GI.    1892). 

indiske  Xerofyter  ere  udsatte  for,  skulde  man  ikke  tro,  at 
der  var  Raad  til  at  ødsle  med  Vandet  og  udskille  dette  i 
Draabeform.  At  Kirtelhaarene  ere  vandabsorberende  Or- 
ganer, er  rimeligere,  navnlig  maa  Vanddraaber  let  kunne 
blive  hængende  mellem  de  store  Stjærne-  eller  Børstehaar,  og 
saa  er  det  jo  muligt,  at  det  opsuges  gjennem  de  frit  frem- 
staaende,  tyndvæggede  Kirtelhaar.  Men  for  dette  foreligger 
der  hos  de  her  omtalte  Planter  intet  Bevis, 

Paa  Grund  af  visse  mærkelige  Forhold,  men  udenfor 
den  øvrige  Sammenhæng,  hidsættes  Anatomien  af  følgende 
to  Arters  Blade. 

Evolvulus  mimmidarms  L.  (Gonvolvulacé).     Fra  St.  Croix. 

(Se  Fig.42). 

En  lille  krybende  Plante  med  kredsrunde,  haarede  Blade ; 
den  findes  i  Krat  og  Skov. 


Fig.  42.     Erolvuhis  nummularins. 

a.    Tværsnit;  lak.  Lakune,     h.    Overliud  med  Haar.     c.    Fladesnit  af 

Mesofyllet;   en  Lakune  ses.     d.  og  e.    af  lignende  Snit;    i  å  er  ne  en 

Nerve,  s.m.  størknet  Mælkesaft  i  et  Mælkekar,  der  støder  op  til  Nerven. 


Overhuden  er  ikke  særlig  tyk;  dens  Celler  have  paa 
Fladesnit  noget  bølgede  Vægge.  Den  bærer  paa  begge  Sider 
to   Slags  Haar:    lange   Børstehaar   med   Kutikularvorter,    og 

smaa  kølleformede  Haar,  der  gjøre  Indtryk  af  at  være  Ud- 
spilinger af  Kutikula  ovenover  visse  smaa  Geller  i  Overhuden 
(Fig.  6).  Spalteaabningerne  ligge  paa  begge  Sider,  have  Bi- 
celler  og  ligge  i  Flugt  med  Overhudens  Yderside  (Fig.  e, 
øverst).  Et  ( — to)  Lag  Palissader  og  et  Svampvæv,  dannet 
af  3 — 4  Lag  afrundede  Celler. 

Det  mærkeligste  ved  dette  Blad  er  imidlertid,  at  der  i 
Mesofyllet  findes  store,  tyndvæggede  Rum  af  forskjellig,  uregel- 
mæssig Form  (Fig.  42a  paa  Tværsnit,  c,d,e  (nederst)  paa 
Fladesnit).  Fig.  e  viser ,  at  de  kunne  være  meget  lange ,  rør- 
agtige, forgrenede,  og  at  to  kunne  støde  op  til  hinanden. 
Ogsaa  paa  Tværsnit  ser  man  ikke  sjælden,  at  de  ere  vide 
Rør,  der  løbe  ud  og  ind  i  Mesofyllet.  (Dette  kan  ikke  ses  paa 
Fig.  ffl).  Fig.  (i  (Fladesnit)  viseret,  der  støder  op  til  en  Nerve; 
indeni  den  ses  et  Indhold  af  en  homogen,  noget  lysbrydende 
Masse  (mørk  paa  Fig.  d)  med  forskjellige  Huller  i.  Dette 
Indhold  er  vistnok  størknet  Mælkesaft,  og  Hullerne  maa 
kunne  være  fremkomne  ved  Størkningen. 

Czapek's^)  Fig.  3  og  4  (Tavle  II)  giver  et  noget  lignende 
Billede  af  Sekretbeholdere  hos  Cahjstegia  sepmm  og  Convol- 
vulus  tricolor  som  vor  Fig.  14  af  Evolvidiis,  dog  er  at  mærke, 
at  i  sidste  Tilfælde  mangle  de  saakaldte  „Nebenzellen", 
o:  Geller  af  Mesofyllet,  der  særlig  slutte  sig  til  Beholderen. 
Saadanne  findes  i  Gzapek's  nævnte  Figurer. 

Loranthus  emarginatus  Sw.  fra  St.  Groix.     (Se  Fig,  43). 

Denne  i  Vestindien  almindelige  epifytiske  Parasit  er 
anatomisk  undersøgt  af  Hr.  cand.  mag.  F.  Køl  pin  Ravn, 
der  velvillig  har  overladt  mig  sine  Tegninger  og  Optegnelser. 

Bladene  ere  kortstilkede,  kredsrunde,  mere  eller  mindre 
udrandede,  ret  tykke,  glatte  og  helrandede.  De  ere  skraat 
opadrettede  og  desuden  noget  sammenlagte  med  Hovedribben 
som  Axe. 


')  Czapek:   Zui-  Kenntniss  des  Milchsaftsystems   der   Gonvolvulaceen. 
(Sitzber.  d.  kais.  Akad.  Wiss.  in  Wien.    Bd.  GIII.    1894). 

Isolateral  Bygning.  Epidermis  er  eenlaget,  ens  paa  begge 
Sider,  Gellerne  ere  paa  Fladesnit  polygonale.  Ydervæggene 
ere  noget,  men  ikke  særlig  stærkt  fortykkede.  Tykt  Kuti- 
kularlag  under  Kutikula.  Epidermiscellerne  indeholde  Grøn- 
korn med  Stivelse. 

Der  er  lige  mange  Spalteaabninger  paa  Over-  og  Under- 
siden, de  ligge  i  Flugt  med  Overhudens  Yderside. 

Mesofyllet  bestaar  af  omtrent  8  Lag  Geller,  af  hvilke  de 
yderste  ere  mindst.  Smaa  Intercellularer.  Cellerne  have 
tyndere,  porelignende  Steder,  enkelte  af  dem  indeholde  Kry- 
staller. 


Fig.  43.     Loranthus  emarginatus. 

a.    Tværsnit;  trach.  Vandtrakeider  (^Speichertracheiden"). 

Kryst.  ^Kry.stalkami-e\     b.    en  Gruppe  saadanne.     c.    en  Nerveende 

med  Trakeider. 
(Tegn.  af  F.  Kølpin  Ravn). 


Især  langs  Strængene,  umiddelbart  op  til  dem  eller 
deres  Ender ,  samt  hist  og  her  i  de  indre  Dele  af  Mesofyllet 
(ikke  i  de  to  yderste  Gellelag)  ses  rundagtige  eller  langstrakte 
(cylindriske)  Grupper  af  Geller,  der  hver  bestaar  af  en  Væg, 
som  tæt  omslutter  en  prismatisk  Krystal.  Hver  af  Grupperne 
har  Størrelse  som  en  af  de  omgivende  Parenkymceller,  og 
i  hver  Gruppe  findes  10—15  krystalførende  Geller.  Krystallerne 
bestaa  af  oxalsur  Kalk  (opløses  i  Saltsyre  uden  Brusen). 
Væggene  ere  forvedede,  utydelig  lagdelte  med  tydelig  Midt- 
lamel. 

Til  Nerveenderne  slutte  sig  store,  fra  isodiametriske  til 
cylindriske  Celler  med  tykke,  forvedede  Vægge  og  Ringporer, 
men  uden  Indhold.  De  kunne  klumpe  sig  sammen  i  flere 
Lag  ovenpaa  hverandre,  eller  de  kunne  danne  mere  eller 
mindre  fuldstændige  Skeder  om  Nerverne,  afbrudte  af  Paren- 
kymceller  eller  „Krystalkamre".  Til  disse  sidste  kan  der  findes 
Overgangsformer,  Disse  „Speichertracheiden"  ere  efter  Form 
og  Stilling  omdannede  Parenkymceller  og  have  intet  med 
Initialstrængene  at  gjøre. 

Et  Exemplar  fra  „Orkanøen",  som  jeg  har  anatomeret, 
viste  ingen  væsenlige  Afvigelser  fra  det  ovenfor  angivne. 

Floristisk  Tillæg. 


I  Tilslutning-  til  foranstaaende  Afhandling  tilføje  vi  her 
en  Liste  over  de  nye  Fund  af  Fanerogamer,  hvormed  Øernes 
Flora  er  bleven  beriget  siden  Eggers'  Fortegnelse  i  „St.  Croix's 
Flora"  og  i  „The  Flora  of  St.  Groix  and  the  Virgin  Islands". 

Salicornia  amhigua  Mich.,    i  1892   fundet   af  H.  Lassen  ved 

Krauses  Lagune   paa  St.  Groix,   hvor   den  efter  hvad  vi 

have  set  dækker  betydelige  Arealer. 
Solanum  hirtum  W.     St.  Thomas  og  St.  Jan  (O.  P.). 
Clerodendron  longicolle  F.  W.  Mey.    St.  Groix,  forvildet  (Gartner 

O.  Hansen,  Grange). 
Diodia  radicans  Gh.  et  Schl.     I   Strandsand;   Water    Island 

(F.  B.). 
Sida  glomerata  Gav.     Øst  for  St.  Thomas  Havn  (O.  P.). 
Fectis  Sivartziana  Less.    Water  Island  ved  St.  Thomas  (F.  B.). 


Endvidere  har  Dr.  phil.  E.  Rostrup  godhedsfuldt  be- 
stemt en  Del  af  Professor  Warming,  Baron  Eggers,  Gand. 
Lassen  og  os  hjembragte  Svampe,  over  hvilke  her  meddeles 
en  Fortegnelse  1). 


'J  Gfr.  Ellis  ;ind  Kelsey:  New  West-Indian  Fungi  (Biill.  of  the  Torrey 
bot.  Club.    Bd.24.    1897). 

Ustilaginaceae. 

Schroeteria  Cissi  (DG.)  de  Toni.  Vestindien  (H.  Lassen).  Fair 
Plain.  St.  Groix  (F.  B).  —  I  Blomsterstilke  af  Gissus.  Foraar- 
sager  Hexekoste. 

Uredinaceae. 

Uromijces  Sldae  Thiim.     St.  Groix  (O.  P.), 

—  Asclepiadis  Gooke.    Paa  Blade  af  Ibatia  niuricata.    St.  Jan  (O.  P.). 

H  y  ni  e  n  o  m  y  c  e  t  e  s. 

Stereum  verslcolor  (Sw.)  Fr.     St.  Jan  (O.  P.). 

Peniophora  sp.  nov.     Paa  Bark.     Ltl.  Princess.    St.  Groix  (F.  B.). 

Pohjponis  sanguineus  (L.)  Fr.     St.  Thomas  (F.  B.). 

—  lucidus  (Leys.)  Fr.     St.  Thomas  (O.  P.).    Vestindien  (F.  B.). 

—  conglohatus  Berk.     St.  Jan  1888  (Eggers). 

—  pinsitus  Fr.     St.  Thomas  (O.  P.). 

—  Mrtellus  Fr.     St.  Thomas  (Warming  1892). 

—  hirsutus  Fr.     St.  Groix  1896. 

—  velutinus  Fr.     St.  Thomas  (O.  P.). 

—  resinosus  (Schrad.)  Fr.     St.  Groix  (O.  P.). 

—  oblectans  Berk.     St.  Thomas  (O.  P.). 
Polyporus  incrustatus  Fr.     St.  Thomas  (O.  P.). 

—  fornicatus  Fr.     St.  Thomas  (Warming). 

—  fomentarius  (L.)  Fr.     Peters  Rest  (St.  Groix)   (O.  P.). 
Trametes  elegans  (Spr.)  Fr.     St.  Groix  (O.  P.). 

Lenzites  striata  (Sw.)  Fr.     Findested  ikke  angivet.     Samlet  1896. 
Schizoiihylhim  commune  Fr.     St.  Thomas  (F.  B.). 

—  niultifidum  (Batsch).     St.  Thomas  (O.  P.). 

Gasteromycetes. 

Cyathus  vernicosus  (Bull.).     St.  Groix  1870  (Eggers). 

—  amhiguus  Tak.     St.  Groix  (F.  B.). 

Ascomycetes. 

Ertjsiphe    commimis   Fr.     Paa    Blade    af    Sida  sp.     Ltl.    Princess 

(St.  Groix)  (O.  P.). 
Hypoxylon  coccineiim  Bull.     St.  Jan  (O.  P.). 

Daldinia  concentrica  (Bolt.)  de  Not.     St.  Jan  (O.  P.), 
Lisea  australis  Speg.     St.  Groix  (O.  P.). 
Hypocrea  riifa  (Pers.).  Fr.     St.  Groix  (O.  P.). 
Dicliomera  Sauhinetii  (Mont.)  Gooke.     En  afbarket  Gren. 
Coniothyrhmi  Pahnarum  Gda.    Bladskeder  af  Thrinax.    St.  Thomas 

92  (F.  B.). 
—  melasporum    (Berk.)    Sacc.      Paa    døde    Sukkerrør    i    Mængde. 

Ghristianssted  (H.  Lassen). 


L  i  c  h  e  n  e  s. 

Sticta  Weigelii  (Ash.)  Wainio.  St.  Groix  92  (F.  B.).  St.  Thomas  (F.  B.). 

Graphis  scripta  L.     St.  Groix  92  (F.  B.). 

Lecidea  huelUana  Miill.     St.  Groix  (F.  B.  og  O.  P.J. 

Pertusaria    Wulfenii  (DG.)  Fr.     St.  Groix  (F.  B.). 

Parmelia  perlata  (L.)  Ach.     St.  Thomas.    St.  Jan  (O.  P.). 

—  coralloides  (Mey.  et  Flot.).     St.  Groix  (O.  P.). 

Physcia  integrata  Nyl.     St.  Jan  (O.  P.). 

Rinodina  sp.    Paa  Bark.    Sporer  torummede,  blegbrune.    St.  Groix 

(O.  R). 
Verrucaria  sp.    Paa  Bark.    Sporer  ellipsoidiske,  enrummede,  svagt 

farvede.     St.  Groix  (O.  P.). 
Arthonia  radiata  (Pers,).     St.  Groix  (O.  P.). 
Schizoxtjlon  sp.     St.  Thomas  (F.  B.). 


Endelig  har  Børgesen  hjembragt  en  betydelig  Samling 
Ferskvands-  og  navnlig  Havalger,  der  dog  endnu  ere  ube- 
arbejdede. 

Til  Slutning  henlede  vi  Opmærksomheden  paa,  at  6 
Uger  kun  er  en  meget  kort  Tid  overfor  den  tropiske  Naturs 
Rigdom,  selv  paa  vore  smaa  og  forholdsvis  fattige  Øer,  og 
at  foranstaaende  Afhandling,  derfor  blot  maa  opfattes  som 
et  lille  Bidrag  til  Kundskaben  om  disse  Øers  Vegetation ; 
man  maa  haabe,  at  der  snart  maa  blive  givet  Botanikere 
Lejlighed  til  atter  at  gæste  Øerne;  thi  der  vil  stadig  være 
nok  at  udrette.  Naar  vi  dog  trods  den  korte  Tid  fik  noget 
ud  af  vort  Ophold,  saa  skyldes  dette  maaske  dels,  at  Børge- 
sen i  1892  havde  opholdt  sig  derovre  et  Par  Maaneder  og 
saaledes  strax  var  lokaliseret,  dels  at  vi  gjorde  os  Umage 
for  at  sprede  vor  Opmærksomhed  saa  lidt  som  mulig  for 
grundigere  at  kunne  studere  nogle  faa  Lokaliteter. 


Denne  Afhandling  vil  cgsaa  udkomme  i  Botanisk  Tidsskrift,  Bd.  22. 

Tavle  1. 

Parti  af  Sandstrand  paa  Sydkysten  af  St.  Groix  ved  Krauses  Lagune. 
(Begyndelsen  til  den  lange,  smalle  Landstrimmel,  der  skiller  Krauses 
Lagune  fra  Havet,  se  Tavle  5  det  øverste  Billede.) 

Paa  Koralsandet  ses  talrige,  mange  Meter  lange  Ranker  af  Ipomæa 
pes  capræ.    Skovbæltet  i  Baggrunden  bestaar  af  Hippomane  Mancinella. 

Tavle  2. 

Sandstrand  fra  Nordkysten  af  St.  Croix  ved  Plantagen  Lt.  Princess. 
Buskene  ere  Tournefortia  gnaphalodes ;  dennes  tætte,  kompakte  Voxe- 
maade  og  i  Rosetter  paa  Spidsen  af  Grenene  stillede  Blade  ses  tydelig 
af  Billedet.  I  Buskadset  i  Baggrunden  ere  alle  de  lysere  graa  Pletter 
Tournefortia.  Koralsandet  er  her  næsten  goldt ;  kun  hist  og  her  findes 
en  enkelt  af  Pescapræ-Samlagets  Planter  f.  Ex.  Euphorbia  huxifolia. 

Tavle  3. 

Sandstrand  paa  Nordkysten  af  St.  Croix  ved  Plantagen  Lt.  Princess. 
Højt,  tæt  Buskads  af  Coccoloba  nvifera.  I  Baggrunden  unge  Kokos- 
palmer, hvis  Blade  svaje  i  Passaten.  Forgrunden  dannes  af  et  kraftigt 
Dække  af  Pescapi'æ  -  Samlagets  Planter,  især  Sesuvium  Portulacastrum 
iblandet  med  Græsser  f.  Ex.  Cynodon  Dactylon  o.  a. 

Tavle  4. 

Sandstrand  paa  Nordkysten  af  St.  Croix  ved  Plantagen  Lt.  Princess. 
Lavt  smalt  Skovbælte  af  Manchinil  og  Coccoloba.  Billedet  viser  Pas- 
satens stærke  Indflydelse  paa  Vegetationen.  Paa  det  store  Manchinil- 
Træ  til  venstre  ere  de  yderste  Grene  helt  udtørrede  og  baade  Coccoloba 
og  Hipfomane  ere  ligesom  afslebne  i  opad  skraanende  Bænke.  Kokos- 
palmer ses  i  Baggrunden,  bevægede  af  Passaten. 

Tavle  5. 

Det  øverste  Billede  viser  Udsigt  over  Krauses  Lagune  set  i  kort 
Afstand  inde  fra  Land.  I  Lagunen,  der  ved  en  smal  Strimmel  Land  er 
skilt  fra  Havet,  ses  talrige  Øer  dannede  af  Mangrovetræerne. 

Det  underste  Billede  er  fra  den  store  Lagune  paa  Østsiden  af 
St.  Thomas.  Lagunen  er  helt  kranset  af  Rhizophora  Mangle ;  tilvenstre 
ses  en  lille  Mangrove-Ø. 

Tavle  6. 

Parti  fra  det  Indre  af  Goral  Bay  paa  Østenden  af  St.  Jan.  Man- 
grovevegetation af  Rhizophora  3Iangle.  Til  højre  ses  ude  i  Vandet 
smaa,  nylig  rodfæstede  Kimplanter.  Bakken  i  Baggrunden  er  beklædt 
med  Crotonkrat. 

Tavle  7. 

Interiør  af  Mangrovevegetation  fra  den  store  Lagune  paa  St.  Thomas. 
Til  venstre  paa  Billedet  Laguncularia  racemosa,  til  højre  Avicennia 
7iitida.  Af  Mudderet  og  Vandet  ses  talrige  aspargeslignende  Aanderodder 
at  rage  op. 


Tavle  7. 


Efter  Fotografi  af  F.  Borgesen. 


Tavle  8. 

Lersletter,  hist  og  her  med  Vandhuller,  ved  Krauses  Lagune  paa 
St.  Croix.  Hovedmængden  af  Vegetationen  i  Forgrunden  er  Salicornia 
aiii1)igaa;  imellem  denne  lave  Puder  af  Sesuvium  Portulacastrum. 
I  Midten  af  Billedet  helt  i  Forgrunden  Batis  maritima,  der  ogsaa  ses 
ved  det  lille  Vandhul  tilhøjre.  Den  mindre  Busk  længere  tilbage  er 
Laguncularia  raceniosa.    Skoven  i  Baggrunden  er  Mangrove. 

Tavle  9. 

Parti  af  samme  Lokalitet  som  paa  Tavle  8. 

Vegetationen  er  her  navnlig  Batis  maritima,  der  har  lange,  ned- 
liggende,  rodslaaende  Grene.  Endvidere  ses  lange  Ranker  af  Paspahim 
distichum;  den  lave  mørke  Vegetation  i  Midten  og  tilhøjre  paa  Billedet 
er  Sesuvium  Portulacastrum.  Til  venstre  ses  et  Stykke  af  en  Lagun- 
ciilaria  -  Busk. 

Tavle  10. 

Krat  paa  ^Orkanøen"  ved  St.  Thomas. 

Buskene  forneden  tilvenstre  ere  Croton.  Øverst  til  venstre  ses 
Toppen  af  en  Plumieria  alba.  Træet  tilhøjre  er  Crescentia  Cujete 
(med  Frugter).  Paa  Grenene  voxe  Tillandsia  utriculata  (den  ene  med 
Blomsterstand). 


Tavle  10. 


Efter  Fotografi  af  F.  Børgesen. 


Tavle  11. 

Vej  med  Kokospalmer  paa  St.  Groix. 

Til  begge  Sider  Sukkermarker.  I  Midten  ses  Plantagen  Lt.  Princess 
med  Sukkermølle.  I  Baggrunden  ud  mod  Havet  Strandskov  med  Kokos- 
palmer. 

